text:
嬲又唔出聲?!夢見最愛被殺先知驚
你有冇試過嬲一個人嬲到希望「佢去死啦!」,「憎死佢呀!」,「以後都唔想再見到佢呀!」當然,你知道嗰個人冇咁易俾你咒兩句就真係會死,但相信你試過發夢見到父母/男友/好朋友無端俾人殺死,你又知唔知道你可能係殺死佢哋嘅兇手?
Maggie夢見自己喺大廈天台,望見遠處男朋友坐喺圍欄邊沉思,正想走過去問個究竟嘅時候,佢見到有個黑影喺男友身後出現,然後推咗男友落樓!Maggie大驚,即刻跑前想去救男友,但一切已經太遲.Maggie大喊,仲喊醒咗添!
了解過Maggie同男友嘅關係之後,發現佢最近同男友為咗小事而爭執,大家喺冷戰緊嘅時候就發咗依個夢.
你可能會諗:「嘩!使唔使嬲到要個男朋友跌落樓死呀!?」沒錯,同男友嗌交本來係正常不過嘅事,而夢境其中一個嘅功用就係情緒宣洩,潛意識就透過夢境為佢發洩屈喺心裡面對另一半嘅不滿.
唔好以為得Maggie咁狠毒,嬲到要殺死對方,其實我哋好多時因為種種原因都係口講冇嘢,例如:對方係我嘅上司/父母(我唔可以頂撞佢),講咗出嚟驚冇得返轉頭,要「喜怒不形於色」等等,但心裡面嬲到爆炸,最後積積埋埋嘅憤怒就演變成喺夢中要置對方於死地,亦都象徵住因為你收收埋埋,大家冇良好嘅溝通,導致現實中關係逐漸步向死亡.
夢中嘅結局亦都係一種提醒,再唔去修補依段關係,最後可能一切都會太遲.
上面嘅例子,並唔係鼓勵大家有理冇理都發爛渣先,因為極度憤怒時候所講嘅說話都唔係真心話,只係一堆傷害感情嘅說話.
其實勇於表達自己嘅感受,唔單止對身心都有益,更加係成熟嘅表現,不妨等大家下咗啖氣,再三口六面同對方講清楚,雖然對方未必能夠一下子接受你嘅意見,但咁樣總比估估吓更好.


c: text/html

text: 方太(任利莎)成名喺麗的時代,先後喺過《午間小叙》,《下午茶》同《方太生活廣場》等午間節目教煮餸,當時喺超群廚藝中心任教嘅方太,因為幫老闆頂替贊助嘅直播電視節目,誤打誤撞成為烹飪節目主持,情況就好似港姐冠軍陪人去面試,最後贏埋冠軍一樣.當時好多曾超羣旗下嘅教師去完麗的嘅節目都投訴,話未整完個菜就俾人cut咗,最後曾超群搵方太出馬,當時都仲算係新人一名嘅方太都有啲驚:「班同事其實想害人『叫佢去啦』,咁老闆叫到都要去,冇辦法.」估唔到第一日出街就蝦碌,直播出街嘅節目冇得停,方太諗番起當時情況都覺好笑:「第一次上電視台你知唔知幾大鑊?撻唔着火呀,出緊街㗎.有試過,原來係最後一啖氣.撻唔着火個人茅晒,直播出緊街未夠鐘.惟有喺個節目講『真係唔好彩,今日係我第一次上電視,我準備好充足,但係點知個爐有問題.你哋睇烹飪節目多嘞,從來都冇睇過人用口講,我哋大家一齊用口教煮餸.』咁就捱咗7分鐘,返到公司俾老闆鬧到死,好在當時佢位心腹老工人在場,證明我真係試過個爐.」再做多一排,有一日麗的有個監製搵方太:「個監製叫周偉才,後來做咗港台台長,佢話想搵我主持個烹飪節目.佢要我一星期做5日,叫我開價.嗰時幫超群上節目,每次120蚊,咁我開200一個show,蠢到死,唔識開價,佢一口應承咗,就咁做到1999年,做咗20幾年.」人工一路加,到臨離開易手後嘅亞視,當時人工已經翻幾十翻,不過方太只係笑笑口唔肯講幾錢:「啲人話當時我同董驃,係亞視最高人工.」而當時董驃已經收緊10,000蚊出一集賽馬節目,方太應該都差唔多.一個月計20集烹飪主持,條數都好襟計.原來當初搵方太,係想佢教整鮑參翅肚,點知方太話:「我話如果教呢啲我唔做,我想教啲易整好食,又有營養,最後佢哋都同意.」方太之後問番監製點解咁多導師淨係搵佢,原來個監製話覺得方太教人煮餸認真之外,好多人都會留一手,但方太就真心想電視機前嘅觀眾學識:「冇保留咁教晒畀人,咁我真係想人識煮,點解要收埋啫?」高峰期方太除咗香港一星期5日出鏡,仲要主持新加坡一個飲食節目同一本雙周刊,每個月大大話要諗100個餸,所以每次外出食飯,出埠見到特色菜都會記低,試過鬧過一次笑話:「有次我將食譜寫咗係疊紙巾放係手袋,喺飛機去洗手間,唔小心用咗……成個行程寫嘅菜就咁冇咗.」問到方太出街食飯有冇着數?佢笑笑口話:「冇㗎,唔可以唔收錢,我亦唔會接受.如果人哋送咩送咩畀你,我咪貼士畀番相應嘅錢,唔可以攞着數.」佢話有時啲老闆會過嚟打招呼.講到近年「廚神」湧現,佢話冇乜留意,不過最欣賞就係李家鼎:「行家一睇就知得唔得,鼎爺真係叻嘅,有機會都想見吓佢,佢除咗刀功,煮同講嘅嘢都好有根據.」至於其他廚師,方太就話因為唔識,所以唔講.同丈夫維持咗33年嘅婚姻,最自豪嘅除咗事業就係湊大咗2仔3女,大女珍妮仲曾經係麗的力捧花旦,之後息影嫁咗畀法國大使,跟老公周圍飛,目前係北京定居;二女遺傳咗阿公同老竇從軍嘅事業,自細志願就係做警察,加入警隊,離職前任職機動部隊指揮官.因為掃黃工作出色,有「殺雞警司」稱號,老公亦係退休警司.

robotstxt: allowed

filter: keep


text:
最近朋友見我去咁多兒童遊戲室/遊樂場玩
所以推介我呢個地方 -坪石遊樂場!
一個以恐龍化石為主題嘅兒童遊樂場
今日如常喺教會離開,依家轉咗番緊尖沙咀
因為又未係太肚餓所以我哋直接打的去咗坪石遊樂場
大概用咗15分鐘度我哋就到咗(差唔多$60)
呢度除咗個兒童遊樂場之外仲有網球場,足球場同藍球場!
我哋先走過嚟望一望個地圖,俾小朋友認識吓點樣睇地圖先
跟住佢就拖住妹妹一路向兒童遊樂場進發
嘩見到個遊樂場啦
佢哋兩個第一時間就跑咗入去玩
呢個時侯都係大約1:30度
遊樂場裡面只得2-3個人
周圍都有恐龍嘅裝飾
連每條柱都油上紅蕃圖案
一個人都冇佢哋任跑任跳
冇人同佢哋爭,不過係曬咗少少
呢度有架有搖搖船
芊芊坐咗上去之後
哥哥搖到佢好驚即刻要落番嚟
呢個都算係遊樂場嘅景點之一
一大條恐龍瞓咗喺度!
佢哋兩個好有耐性唔怕曬爬咗上去俾我影相
遊樂場嘅另一邊係瀡滑梯同埋一D化石設施
沿住隔離呢條施轉樓梯行去可以到其他球場
我好快咁行咗上施轉樓梯
佢哋兩個即刻搵唔到我
呢度有個大山洞
小朋友就最鍾意走入去匿埋!
但係跟住又要大嗌話番俾你知佢喺個山洞裡面
小朋友就係咁天真
山洞裡面都唔係求求其其喎
連石牆上面都有恐龍化石嘅石紋
玩完化石嚟到瀡滑梯呢邊!
呢個就係坪石遊樂場嘅焦點
傳聞大家都係為咗呢度而嚟
就係呢個小小升降台啦
個升降台會自動升到上層
然後小朋友可以企上去,按住小朋友嘅體重有唔同速度下降
過咗半個鐘頭,開始有好多其他小朋友嚟到玩
個升降台都已經開始出現人龍!
咁大粒恐龍蛋!
仲有咁大隻蚌...好多粒珠....
呢度有個超安全韆鞦!
我記之前喺鰂魚涌公園都有見過
跟住呢個仔開始玩起伏匿匿上嚟
不停叫人匿埋或者叫人捉佢
呢個地方真係好大
用嚟玩伏匿匿真係好爽
而且又唔怕小朋友會行到好遠(只要同佢講好只在這兩個範圍玩)
喺韆鞦呢一邊有一度恐龍彩蛋牆
我叫佢哋兩兄妹爬上去坐喺度俾我影相
真係超靚!
嘩嘩嘩!我叫佢哋Kiss,點知兩個同時聽我講變咗互咀!
之後同佢哋中場休息
上咗去散步行吓去吓厠所飲吓水
等緊媽咪同芊芊,哥哥手腳都係唔停
見到有咁多block喺度都要行吓跳吓爬吓!
真係冇時停,this is a boy!
跟住我哋行番頭先講嘅施轉樓梯落番去遊樂場
原來上面有咁多恐龍牙!定係角?
瀡滑梯呢度有個吊橋凸出嚟
哥哥喺度un un un又喺度整到呀妹驚驚!
真係超級衰!攪到呀妹又喊啦
之後哥哥又一尾話要玩伏匿匿
但係我同媽咪都想行去未到過嘅地方
所以佢就嬲起上嚟!然後俾我罰咗佢唔準玩要坐埋喺一邊
妹妹好天真咁走過去陪哥哥坐
跟住問「哥哥 做咩坐咗喺度?」
好啦,哥哥明白後收拾心情
我哋行多兩步過嚟呢個喇叭陣!
不過唔知係我唔識玩定係佢壞壞哋
我哋試哂咁多個喇叭又向住佢講又換過放隻耳仔過去聽
但係都係咩都冇,如果有人去過又玩過請留言請教吓小弟!
然後發現旁邊有個超大嘅鑊
成個人造衞星咁!
在大鑊嘅中央有個一個簡單嘅圖示
原來鑊有兩邊,彼此對住
只要向其中一邊的大鑊細細聲講嘢
對面的鑊會聽到對方把聲
真係好神奇,隔咁遠都可以聽到把聲
跟住最後我哋番去瀡滑梯玩同埋陪哥哥玩番一陣伏匿匿等佢滿足番
喺呢個時侯本來打算差唔多走
點知接到兩個表弟喎!超開心即刻再玩多陣又影吓相
最後我哋選擇向彩虹港鐵站方向行番落山
只係行10分鐘度就可以落番去地下
而且仲好近港鐵站A出口
呢度實在係一個世外桃源,值得再嚟!
之後我哋就搭地鐵出發去觀塘幫哥哥買個單車頭盔啦
Photo by CANON 5D Mark III, Len | EF 24-70mm f/2.8L USM
呀劍評分: 9分
呀劍評語: 真係遊樂場中之霸!如果你話現代化嘅遊樂場已經不及當年我們的氹氹轉鐵皮瀡滑梯,咁我覺得呢度真係可以同當年遊樂場有得Fight,並唔係因為佢懷舊,而係新得嚟keep得住好玩
坪石遊樂場 簡介
坪石遊樂場佔地約3公頃,場內設有多種康樂設施,包括籃球場,七人足球場,網球場,緩跑徑及兒童遊樂場等.其中兒童遊樂場的設計以遠古恐龍時代為主題,配合仿古化石與圖騰裝飾,使兒童仿如置身於「恐龍歷險世界」,坪石遊樂場設有三個主要出入口,分別可從坪石邨,彩雲邨及彩德邨進入.
地址
粉嶺香港哥爾夫球會
開放時間
7:00-23:00
交通
港鐵彩虹站步行約7分鐘
電話
2324 4302
(以上資料更新至文章當日)


text:
將軍澳豪園小食 他們做雞是對的
Entry posted by leotse ·
164 views
厚德街市裝修過後,原本郵局的位置變成了美食廣場,果然喺領展呢啲吸血鬼下,呢個咁當眼嘅位置無可能畀公營機構蝕錢.新開嘅美食廣場畀我想像中大好多,以前做郵局果陣都唔覺有咁大,你話佢係僭建我都信,政府嘅嘢…郵局咁大當然要分拆上市以求賺到盡,最當眼果間舖就係呢間豪園小食,雖然畀財爺昆咗去搞美食車,但佢撐得住仲成功做到上舖頭,咁犀利梗係值得支持嘅.
呢度最出名嘅係食雞,咁梗係要叫雞,睇下係咪they do chicken right. 呢度算係專做外賣生意,始終九成客源都會係將軍澳街坊,好在都仲有幾個位畀我同朋友坐低吹水,男人嘢唔通返屋企講畀媽咪聽咩.
睇宣傳品好似幾受TVB歡迎,可能因為上過電視劇啦,雖然我已經無睇好耐.
呢度有slow cook嘅雞翼,一講起slow cook雞就諗起日本食過slow cook雞肉叉燒,的確係極品.Slow cook雞翼有個幸福住家雞味($38),唔知食完係咪會開心好幸福.幸福住家雞即係蒜頭洋蔥口味,而其實我屋企從來無試過咁煮,可能我屋企唔夠住家啦.Anyway,啲雞翼夠大隻就加分嘅,真係唔知點解兩大美式連鎖店啲雞隻隻都營養不良咁怪雞,你知啦,保持低質其實比保持高質更難.隻雞食落去真係滑溜嘅,slow cook下雞肉係有啲帶紅,呢個唔係唔熟係因為slow cook本來係咁.蒜頭味幾濃郁,而洋蔥經過長時間烹調近乎融入醬汁中,我覺得呢隻雞再加啲花雕酒就正囉﹗
細嫩慢煮大雞翼
一間茶記到唔到家,一個係睇乾炒牛河,另一個一定係沙嗲牛肉,個汁真係間間都唔同,通常要舊茶記先好食.呢度嘅沙嗲牛肉包($25)算係不過不失,牛肉唔會用鬆肉粉乸到無咬口,沙嗲味係有啲接近舊茶記但諗唔起差啲咩.
沙嗲牛肉算正常
一個包澱粉質有限,仲要兩個男人分,都係叫多兜撈麵先.撈麵就有三隻味,為咗驗證自己嘅味覺無錯,整多碗沙嗲撈麵($10)先.沙嗲汁個色水就差唔多,而且唔會太稀,但花生香就比較弱,唔算出色但唔難食,真係估唔到暫時人生食過最正嘅沙嗲汁會喺荷蘭.個麵底就比較有趣,質感似大光麵但味道就有福麵嘅雞粉味,對此我表示中立.
個汁的確唔夠香
重頭戲開始,車打芝士雞翼($25)梗係襯熱食先,有邪惡無流心有芝士無拉絲嘅炸雞翼,芝士份量夠大方味道都幾濃,雞翼就算得返一條骨,個Size都比兩大連鎖店大隻,仲要唔係粉多過肉,而且即使被芝士浸住,炸漿仍然夠香脆,真係唔到你唔服.
濃郁芝士夠邪惡
鹹蛋魚片嘅熱潮下,當然要叫個黃金雞翼($28)應一應境.少咗啲芝士,可以見到吸油紙上其實無咩油份,真係唔知點解兩大連鎖店又油又唔脆…除咗鹹蛋黃外,個雞翼仲有啲蒜頭喺面,鹹香又惹味,最緊要係啲雞翼炸完仍然有肉汁,好過食果啲貴一貴嘅魚皮啦.
鹹香雞翼係抵食
食咁多炸嘢,無理由唔口渴,雖然令人最爽嘅係汽水,但佢哋嘅檸茶有啲特別,梗係叫返杯試下.佢哋嘅檸茶見唔到檸檬,因為一早已經打成蓉.雖然篤檸檬係幾好玩,但好多時會手賤篤到過酸.而呢杯檸茶BB($10)茶味清而不澀外,甜度酸度都夾得幾好,仲可以飲到果肉我就幾鍾意喇.
粒粒果肉凍檸茶
價錢:$150/2


text:
2010年11月10日 星期三
新景園咖哩小廚
灣仔區有一間食咖哩豬扒食到出哂名既舖頭,佢地既豬扒,超級好味,好鬆化,一咬就可以咬開,而且肉汁還在,醃料味道令我更加愛上.如果你第一次去,你一定覺得這間舖頭環境真係好一般,仲有D殘舊添,一看入去,可能都未必想入去.坐下看看兩邊價錢牌,真係有股衝動想走添,因為一個咖哩豬扒飯要五十元,真係好貴.但只要你肯駛一次錢去食,一定愛上.
其實係附近番工既人都知道一樣野,午市係有特價外賣架,價錢平一半,咁正所謂一分錢一分貨啦,其實個一分貨只不過指豬扒既份量,堂食係有兩塊大豬扒,外賣只有一塊豬扒,質素當然一樣咁好啦.
呢到既豬扒配上咩汁都咁好味,如上所說,豬扒鬆化,味道好好.外賣咖哩汁比較稀,而且有D唔似堂食個D咁好味,似快餐店個D咖哩汁.
粟米汁好好味,想清D食呢個就岩啦,好Creamy的,配上豬扒真係一流.
呢到既茄汁係用新鮮蕃茄即刻炒既,味道絕對唔會好似只用茄汁煮出來咁假.
其實整體質素比以前都有少少下滑,不過好在豬扒沒有走樣,仍然咁美味,間唔中都會入去堂食,不過因為太多人既關係,我都以外賣為主.另外,呢到既干炒牛河都好好食,不過都係一句"貴得黎物有所值".
地址:灣仔春園街20號
訂閱: 張貼留言 (Atom)


text:
2010年7月19日 星期一
Cafe Marco
講起自助餐,真係特別開心,因為款式多,可以試多幾樣.亦因款多既關係,永遠都係聚餐既首選,因為唔駛怕呢個唔食呢樣,o個個唔食o個樣,係都只是怕價錢問題,不過既然係聚餐,大家都應該唔介意一次半次既.
今次係去馬可孛羅酒店既Marco Polo Cafe,呢個buffet既評價都好多,價錢大約係388一位,但係同事有coupon既關係,好似係有65折,所以價錢平左好多.
現在去,仲有煎大虎蝦同即焗有機麵包送,雖然係自助餐,但係呢兩樣野係無得任拎既,虎蝦蝦肉結實,煎得好香,只可惜既係每位一隻,如果有多d就好了.
基本上,食得buffet既人都會主打冷盤海鮮同魚生等等,呢到既冷盤海鮮都只係得d蟹腳,翡翠螺,生蠔等等.而魚生都只係得三款,大路既三文魚,八爪魚同立魚.講起d生蠔,好多間buffet都已經唔再供應,真係唔開心,呢到有生蠔供應,令我都有少少期待,不過黎到之後,就有d失望.生蠔唔夠肥美,refill速度慢,質素參差,相比旁邊佢供應既生蠔cocktail失色不少,cocktail有兩款,一款係bloody mary,另一款係volka.味道我就覺得volka個杯好食d.
其他冷盤就普普通通啦,d prama ham 就一d都唔好食,得咸味,咩肉味都無.不過d芝士反而幾好,種類唔多,但係味道好.
講到熱盤,種類就真係唔算多,可是呢到既燒牛肉,真係好食到不得了,比起其他扒房,呢到真係高出幾班.生熟程度剛剛好,肉質鮮嫩,味道又岩岩好.配上英式芥辣,真係回味無窮.
呢到另一個賣點,可能就係d甜品,款式多,味道好.雪糕係用上Movenpick同哈記既,裡面有一款叫summer berries,真係食極都唔厭.雪糕櫃前仲有幾十種配料俾妳加上,唔用杯食,又可以用con食,真係特別多花款.甜品細細件,方便進食不特止,仲可以樣樣試勻.
平時都唔會影食前既樣,但係唔知點解覺得呢到一定要影,無錯,係因為佢有提供筷子,平時呢d都係擺係魚生旁任拎既,但係呢到居然每位客人都提供一對,真係幾細心.
總括黎講,不過不失,偶有驚喜,對於燒牛肉同甜品,呢間真係高質素.
地址:尖沙咀海港城馬哥孛羅香港酒店1樓
訂閱: 張貼留言 (Atom)


text:
因為對 WordPress 無咩概念,之前一路用開 Blogger 唔知用咗幾多位.所以就用咗一個 500MB 嘅 plan,雖然已經將 Blogger 入面嘅相,由 1600×1200 轉做 1024×768 甚至 800×600;有啲無要求嘅相已經係 300 x 200,但只將舊 post 轉過係都用咗 420MB.咁呢幾日又增加到 460MB,所以得兩個 option,一係加錢將容量加到 1GB,一係放棄依家呢個(俾咗一年錢但用得半個月),將個 Blog 再搬一了百了.
睇標題都知我揀後者喇.
其實揀後者係因為我係新浪開咗一個 for blog 用嘅 account,咁都加返正 account 嘅 fd,樹仁,都係 tweet 友嚟.問佢佢個 blog 用咩 host,因為見佢個 blog 啲相都係 link 返去佢自已嘅 blog.原來佢放個 blog 係響外國 server,佢就推薦一個外國都 hosting,Hostnine,無限容量無限流量,enterprise 版本有亞洲 server,似乎都唔錯.咁我又揾到20% discount,所以就轉喇.
不過佢都唔係即俾錢即開,要等美國果邊辦公,即係香港夜晚,人手審核完先開.之後都要等到成 1:00am 先收到開通 email.
收到 email, upload 完唔代表搞掂喇,因為個 database 唔知點解用 gzip 壓縮就會 import 唔到去新 server,似乎個 SQL 會食唔到 Unicode 所以 insert 唔到,最後要唔壓縮就咁 SQL 先入到.但係一個唔壓縮嘅 SQL 係超大,而個 import 又有大小限制,下次唔知點算.
好喇,入埋個 SQL upload 哂所有 file,但唔知點解出 error,開唔到個 blog.
Fatal error: Allowed memory size of 33554432 bytes exhausted (tried to allocate 122880 bytes)
Google 一下原來係因為個 server 嘅 PHP memory limit set 得太細,得 32MB,所以 run 唔到 WordPress. 咁都要向 hosting 公司求助,佢幫我 set 個 php.ini 去 128MB,但唔知點解都係 run 唔到,最後發現原來我將個 .htaccess overwrite 咗佢果個,要係入面加句
SetEnv PHPRC /home/username
先可以獨立 run 個 php.ini (將 php.ini 放係呢個 path 入面)
最後個 blog 終於可以再 online 喇.


text:
溫哥華北部 必去景點及朗斯代爾碼頭市場附近酒店推介
朗斯代爾碼頭市場附近酒店預訂
累積 10 晚,送 1 晚
仲可享精選酒店神秘優惠價
溫哥華北部必去推介 - 朗斯代爾碼頭市場
想去 溫哥華北部 自由行?等 Hotels.com 帶你玩盡 溫哥華北部朗斯代爾碼頭市場 啦!留意我地文章,話你知去溫哥華北部 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋溫哥華北部朗斯代爾碼頭市場 附近有咩酒店,等你更加容易計劃行程,慳返酒店來回景點嘅時間.
溫哥華北部朗斯代爾碼頭市場 自由行
去得溫哥華北部朗斯代爾碼頭市場 自由行最緊要一定係揀啱日子去.一啲熱門景點例如,溫哥華北部 嘅 朗斯代爾碼頭市場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
溫哥華北部朗斯代爾碼頭市場 交通
想去朗斯代爾碼頭市場 暢順無阻濟,最好就係出發前,睇清楚溫哥華北部朗斯代爾碼頭市場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
溫哥華北部朗斯代爾碼頭市場 必食必買攻略
溫哥華北部朗斯代爾碼頭市場一直都係旅遊熱門地點,去到溫哥華北部朗斯代爾碼頭市場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
四月儲儲埋埋都有好多紅日假呀,冇錢去旅行不如一齊去靚靚 Cafe 享受吓野餐嘅感覺啦!位於尖沙咀開業冇耐嘅 Cafe — Grassman,憑著超 Relax 嘅環境吸引咗好多鍾意打卡自拍又想放輕一吓心情嘅人.你除咗可以坐喺枱之外,仲可以選擇坐喺一間間好似小木屋嘅地下到,就好似去咗草地野餐咁,超正呀!
爆脆草地滾球($88)
呢個就係 Grassman 嘅招牌作,幾乎每個嚟到嘅客人都會點㗎,一送到就立即忍唔住手機食先,圓碌碌嘅大大朱古力球,上面放咗一隻可愛嘅小蝴蝶,仲附放咗個小木槌,原來係要自己敲㗎,食得又玩得,夠新鮮呀吓!
敲開之後,發現入面都幾多嘢食,除咗收埋咗另一隻蝴蝶,仲有細細粒但酒味超濃嘅甜酒啫喱,綠茶金寶,朱古力脆米,同埋一球濃郁嘅芝士蛋糕雪糕,食食吓發現,原來仲有爆炸糖㗎!而外面嗰球朱古力球絕對唔係坊間嗰啲好睇唔好食,呢個偏苦嘅朱古力球,加埋雪糕食真係啱啱好!
日本柚子窩夫($72)
賣相睇落去雖然冇帶畀人好驚艷嘅感覺,但食落反而覺得好好食!窩夫一向都比較多朱古力同士多啤梨之類嘅味,老實講食食吓好易濟,第一次食柚子味,原來可以好清新㗎,呢個窩夫絕對畀到驚喜大家呀!
而窩夫的確做到外脆內軟,少少雪糕,少少忌廉,再加埋柚子醬配上窩夫一齊食,真係超正!當中嘅配料竟然仲有杏仁脆脆,呢個先係最好食,絕對會食到忍唔住一啖接一啖!
草民 Grassman
地址:尖沙咀厚福街 12 – 12A 號藍馬商業大廈 9 樓
電話:6693 2896
營業時間:12 pm – 10:30pm(星期二至日)/ 逢星期一休息


text:
我本身都幾鍾意食泰國野,聽講曼谷食野又平又好食,本來對呢次期望好高,結果有些失望.主要原因我相信係因為我阿媽同家姐.
首先我阿媽唔行得,成日話唔想出去食叫我地買返酒店俾佢食,變左選擇少左好多.而且唔知點解去到泰國佢話要食濕濕地但唔要魚旦河…搞到我地差唔多要買韓國或者日本野佢食.
跟住我家姐話自己有糖尿,食咩都話甜,搞到好多時D食物都係我食晒,所以後來都唔敢多叫.
加上唔知係咪我地酒店近四面佛,係遊客區,食野唔係想像中平.我地第一日去Central World一間泰菜館食,一個椰青都要95Bhatt,差不多無食咩都要400Bhatt.係Central World外面小食檔,我阿媽睇到有榴槤話要食,我家姐要左一份好新鮮0既金枕頭,成百蚊港銀,味道係唔錯不過一D都唔平咯.
後來我地發現Big C樓上有美食廣場,50Bhatt有交易,而且咁近我阿媽都敢行去,所以日日都係個度食…個度食野要先買張卡,金額由你決定,用唔完可以退番俾你,無手續費,不過要俾現金.我有次放左400Bhatt諗住實有淨,結果要補錢.
雖然我都堅持食左豬手飯,冬陰功湯河,芒果糯米飯(呢樣係我家姐話要食,結果一如所料大部份落左我肚),椰子雪糕.不過飲唔到泰式奶茶,食唔到青咖哩,又無食過海鮮,沮喪…


text:
塔爾卡 必去景點及勝利公園附近酒店推介
勝利公園附近酒店預訂
累積 10 晚,送 1 晚
仲可享精選酒店神秘優惠價
塔爾卡必去推介 - 勝利公園
想去 塔爾卡 自由行?等 Hotels.com 帶你玩盡 塔爾卡勝利公園 啦!留意我地文章,話你知去塔爾卡 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋塔爾卡勝利公園 附近有咩酒店,等你更加容易計劃行程,慳返酒店來回景點嘅時間.
塔爾卡勝利公園 自由行
去得塔爾卡勝利公園 自由行最緊要一定係揀啱日子去.一啲熱門景點例如,塔爾卡 嘅 勝利公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
塔爾卡勝利公園 交通
想去勝利公園 暢順無阻濟,最好就係出發前,睇清楚塔爾卡勝利公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
塔爾卡勝利公園 必食必買攻略
塔爾卡勝利公園一直都係旅遊熱門地點,去到塔爾卡勝利公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
菲律賓鱷
菲律賓鱷(Crocodylus mindorensis)係一種只分佈響菲律賓嘅鱷魚品種,亦都叫做緬多羅鱷魚 Mindoro crocodile 或者菲律賓淡水鱷 Philippine freshwater crocodile.喺菲律賓,雖然嚴禁捕殺呢種鱷魚,但佢哋嘅分佈地正受到不斷開發同非持續性捕魚方法,例如魚炮,現時有關佢嘅保育工作係由荷蘭 / Filipino Mabuwaya 基金會負責.
以前曾被稱為佢係新畿內亞鱷(Crocodylus novaeguineae)嘅亞種,雖然同灣鱷有相同嘅分佈,但體型就比唔上灣鱷.佢哋嘅野外數目唔多過 500 - 1,000 隻,同其他鱷魚相比,菲律賓鱷嘅口鼻比較闊,身型亦都較細隻,通常唔超過3米,而雄性一般比雌性大隻,呢種鱷魚嘅攻擊性唔算太強,但如果受到騷擾就會咬人.
同其他鱷魚一樣,菲律賓鱷都係一種得人驚嘅捕獵者,捉啲好似羚羊咁大隻嘅獵物,但又會畀鱷魚鳥去清理佢棚牙,細隻嗰陣就食魚,蝦,老鼠同水蝸牛.
國家地理頻道早排拍咗一套叫 Dangerous Encounters 嘅生態節目,係由鱷魚專家布箂迪‧巴爾博士(Dr. Brady Barr)做節目主持人,響呢一輯節目講述,巴爾博士係世上第一個見過晒全球 23 種鱷魚嘅科學家,而菲律賓鱷係比較特別嘅一種,好彩嘅係,佢見到一條只有兩個禮拜大嘅菲律賓鱷,菲律賓鱷有金中帶啡嘅顏色,當佢哋成年時顏色會變深.


text:
阿斯旺 必去景點及聖西蒙修道院附近酒店推介
聖西蒙修道院附近酒店預訂
累積 10 晚,送 1 晚
仲可享精選酒店神秘優惠價
阿斯旺必去推介 - 聖西蒙修道院
想去 阿斯旺 自由行?等 Hotels.com 帶你玩盡 阿斯旺聖西蒙修道院 啦!留意我地文章,話你知去阿斯旺 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿斯旺聖西蒙修道院 附近有咩酒店,等你更加容易計劃行程,慳返酒店來回景點嘅時間.
阿斯旺聖西蒙修道院 自由行
去得阿斯旺聖西蒙修道院 自由行最緊要一定係揀啱日子去.一啲熱門景點例如,阿斯旺 嘅 聖西蒙修道院,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿斯旺聖西蒙修道院 交通
想去聖西蒙修道院 暢順無阻濟,最好就係出發前,睇清楚阿斯旺聖西蒙修道院 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿斯旺聖西蒙修道院 必食必買攻略
阿斯旺聖西蒙修道院一直都係旅遊熱門地點,去到阿斯旺聖西蒙修道院,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
大,中,細交易員篇
大細係佢哋相對嘅年紀,同佢哋嘅成就,名譽,地位無關係.
大交易員行事係屬於小心謹慎個隻.『落場如出海捉魚:返唔到岸就捉到多多魚都係假.』就係佢嘅座右銘.又唔知係咪咁啱得咁橋,佢雖然唔可以話係the last man stand,但至今仍然乞立不倒.恭喜恭喜.唔知係唔係因為我哋呢行今日唔知聽日事,從佢嘅行為推論,佢一定認為擁有物業係long the market,係投機工具.佢一直都係好似草叢中餓狼等候機會出擊,通常佢搵到三,四十個巴仙,亦即係三,五,七年租佢就收水租屋等下轉.除左08年呢轉,早幾潮樓價彈升佢都有份.見佢搬嚟搬去就真係幾煩.最大隱憂係一旦被人退休咗又或者過幾年真正榮休,無張糧單搵鬼租間屋俾你.我認為報紙講到劏房租貴過天水圍只可以用無乜業主信劏房租客有租交嚟解釋.
中交易員係我識嘅人之中最緊跟潮流嘅表表者.佢六四後申請移民,九三年倒做到最後一刻賣樓移民去一個港人當年移民熱點,九六回歸香港後我見返佢,佢同我講:『移民果度點,點,點差,搵唔到食,啲樓又唔上....最慘走甩咗香港過去幾年嘅物業升浪.我已經賣咗嗰面間屋,啱啱重鎚出擊咗層XY花園,一定要補償返過去幾年嘅損失.....』我認為佢投資(同投機)係同市場跳tango,你feel倒音樂嘅節拍就如魚得水.快音樂叮咁多多就係帶舞,技驚四座.但如果你好唔好彩慢佢叮咁多多你就比人踩完左腳再踩右腳.好多時你輸錢係因為你太叻,快咗唔止係叮咁多多就出事.我會通常話佢聽:『牛頓投資都係咁上下級數.』去安慰佢地(當然更多時係安慰自己)
細交易員同佢唔係深交,佢知佢不幸97年代入咗新鴻基當年係青山公路一隻當紅炸子雞.應該係Ronold兄早前提起過個隻.後尾話交通唔方便搬返出市區,早兩年隻雞仲係潛緊水,近排有無走雞就唔知啦,人哋傷心事無謂追問啦,係無.而家賽後檢討,97年因為大家博短炒,所以相對普通單位嚟講大屋苑嘅premium係非常高.因此就算你不幸係97揸咗貨,只要唔係大屋苑,你點死都有個譜.就算過去幾年大牛市,幾年前你同發展商高水買咗一手特色戶都可能無乜好下場.
重點聲明:故事人物純屬虛構,如有雷同,實屬巧合.


text:
(戒片戒到灰)同廁板做朋友都Work!網民親授戒片方法大全!
育兒資訊
Posted on May 16, 2018 By 茄莉姨姨
6,708
點樣戒片?幾歲應該戒片?個個家長都有唔同講法,無一套標準方程式.正因為咁樣,家長就會心急咗,甚至會因為小朋友戒唔到片而打打鬧鬧.有網民喺討論區求教,話教到好沮喪,三歲仔都係唔肯去廁所大便,好多網民討論傳授戒片方法,大家一齊睇下有咩方法!
媽媽陪住你大法
原來有好多小朋友係因為怕跌落廁所而唔敢去poopoo,就算有小朋友size廁板都一樣,因為克服唔到對廁所窿嘅恐懼!如果每次小朋友去廁所都有家長陪住,就會安心好多啦!有好多家長都有試過拖住小朋友poopoo,令小朋友克服對廁所窿嘅恐懼,真係好sweet啊!
講故事大法
要讚下呢位家長,用咗一個好cute嘅方法演繹《便便的故事》,令到小朋友明白要解放poopoo,送佢哋出海游水!網民話:「我就氹佢啲poo好想去游水,你帶佢哋去游水啦,沖廁都係比佢襟,同poo poo講bye bye,叫佢哋去游得開心啲」呢個講同poo講bye bye然後先沖廁嘅習慣,真係好可愛!我諗起細個睇嘅屎撈人卡通啊!
同廁所仔/廁板做好朋友法
小朋友對於自己個廁所仔/廁板會有情意結,令佢哋感情好啲,Poopoo嘅時候會想起,玩嘅時候都有廁所仔陪住,戒片會容易好多!有位媽咪就試過:「唔坐就放喺當眼方便嘅位置,唔駛迫佢坐(我開頭都迫佢嚇親佢)放一段時間佢會自己攞黎坐下玩下,攞啲玩具扮下去廁所」;仲有媽咪話:「我當初都係帶佢買隻佢鍾意既卡通廁板,初頭比佢日日攬住,fd咗就放上座廁教佢用!」不過用過就最好唔好攬喇…哈哈!
佛系戒片法
又佛系?!無錯啊!原來有唔少家長都係用緊佛系戒片法.有網民就提到自己唔會夾硬幫小朋友戒片,怕未Ready就戒片會有負面影響.「我會同佢講:你準備好就話比媽媽聽,咁以後就唔著片.我有兩個小朋友,每次都係佢哋同我講:媽媽,我唔想著片了.」有好多網民都好認同,話自己小朋友都係突然間話要自己去poopoo!咪就係緣份到了,自然會戒咗片,咁樣就唔會令自己太大壓力啦!
注意!千祈唔好因為去廁所問題而打鬧小朋友
有家長提醒,如果小朋友因為去廁所問題而被鬧,就會令到佢有便意都唔敢去,久而久之,就會習慣忍便便,搞到便秘,到時就大件事喇!
即刻入討論區一齊傾


text:
(林作文)那年聖誕 我差點餓死(林作)(第104期)
2016-12-27 15:00:49
踏入12月尾,節日氣氛越嚟越濃厚,街上面隨處都可以見到聖誕燈飾同埋大大小小嘅聖誕活動.一到夜晚或者假日,大型商場以及維港兩岸就會變得非常熱鬧,一家大細或者熱戀中嘅情侶都會去感受一下冬日聖誕嘅氣氛同熱鬧.
大家可能會好奇,外國嘅聖誕,尤其係作為基督教國家嘅英國,聖誕氣氛會唔會比香港更重,有更多盛大嘅活動呢?其實相反,除咗大城市以外,好多地方都係死城.還記得有一年嘅聖誕我留咗喺牛津,打算好好溫習,結果差啲餓死.點解?基本上,絕大部份嘅人都選擇返屋企,99.9%嘅商店都唔做生意,連餐廳都唔開門(仲勁過農曆新年),唯一屹立不搖係Sainsbury或者Tesco等嘅超級市場.而一直秉持住「君子遠庖廚」理念嘅我又唔太識煮食,結果只能靠乾糧或者即食麵度日,好不悽慘.
不過老實講,如果你問我,聖誕節個幾日我都會prefer好似英國人咁,選擇留喺屋企同家人或者朋友安安靜靜咁度過,順便睇埋英超嘅聖誕快車.其實唔止係聖誕,元旦,復活或者其他大節,(如果有得揀嘅話)我係絕對唔會出去嗰啲所謂節日慶典.原因有二.第一,我真係好討厭去同人逼逼逼.香港地方已經夠細,一去到大時大節,放煙花睇燈飾嘅地方就會變咗萬聖節嘅蘭桂坊,行都行唔郁,環境極度惡劣,完全無氣氛可言.
第二,我一直都唔明白湊熱鬧呢個idea.香港人,總係鍾意流連係各種唔同嘅活動之中.一有啲咩大型節日event出現,就更加要拉埋三五知己一齊去.個人認為,呢個係一種怕蝕底嘅心態.一年先有一次呢啲(聖誕,新年,復活,暑假)限時活動,唔去就好似會miss,Out咗啲重要嘢,加上去完之後又可以同朋友吹噓,邊度邊度嘅活動好好玩,有啲咩係唔可以錯過,然後喺朋友羨慕加崇拜嘅目光中滿足咗自己嘅虛榮感.朋友聽完,基於人去我又要去嘅羊群心態,又拉埋啲兄弟姊妹團一齊去,結果就係香港稍有規模嘅活動都會多人得要命.
以前(被逼)去過唔少香港嘅節日活動,其實都係千篇一律又或者因為地方所限,對比起外國嘅活動時氣氛及內容都大為遜色.假日係應該用嚟好好休息,難得有幾日可以遠離工作好好叉電,點解仲硬要出去同人逼然後仲慘過返工呢?我真係寧願留係屋企睇書好過.其實,毒又有咩好怕喎?


text:
我哋尖沙咀金馬倫道出口向佐敦方向進發
見到聖安德烈堂轉右直上就會見到
見佢圍哂鐵馬咁,可能尋日嗰場開放日好多人...撞啱今日天氣麻麻非常之咁少人
就咁直入唔駛排隊唔駛逼!嚟到當然見到塊大橫額要影番張Cover啦!
行前少少就見到有個小Reception,喺呢度只係派發一D天文台常識嘅宣傳單張同埋記念書纖
先同呢㗎印有天文台標誌嘅車影張相先!
呢架車都設有少量簡單偵測天氣嘅儀器
側邊放咗一塊好長嘅展板講解咩係輻射,我同佢哋講嘅簡化版都係話電視有幅射唔好睇咁多啦Hahaha...
行上一條小小嘅斜路就去到另外一個閘口
望吓個地圖先發現原來寶物尋歸底,裡面有更多嘢玩同嘢睇!
沿途見到嘅白色建築物!
不過佢同場都有好多位義工喺度協助講解
唔講都唔知,原來量雨都有咁多個唔同嘅儀器!
我多口問吓姐姐點解有陣時天文台出示黃雨或紅雨,但係我所在哪個地方又風平浪靜...
佢突然口啞啞唔知點答,就類似答話「所以需要咁多個唔同儀器放喺唔同嘅地方去偵測雨量」...聽完之後就真係明哂,我又唔想留低同佢磨咁耐所以快快離開咗繼續向前行
呢個爸爸好無聊咁叫佢哋兩個配合個大汽球一齊影相
但係佢哋又好配合喎,笑死我了...!
排排吓隊見到有間房! 咦....係哺乳室, 嘩真係好細心好周到喎!
除咗行李寄存, 居然仲有哺乳室, 我諗我今次最欣賞天文台開放日就係呢D咁細心既安排
我問在場義工嬸嬸點解冇得玩! 佢哋話太多人啦....
其實我都唔係好明...小朋友玩完一個咪去另一個囉, 唔明點解會控制唔到人流所以Cancel咗
所以得番一個遊戲玩...玩法就係要將個豆袋掉去任何一個天文附號上面!
其實佢哋都係志在大家開心, 所以就算摘界都會送禮物俾你
不過妹妹好勁...佢一拋就拋咗去黃雨個圈圈度, 仲要冇摘界!!!
每人送咗一個萬字夾, 你睇哥哥呢個樣, 因為佢收到呢份禮物唔鍾意非常失望
哥哥開始大個對物質有要求了, 所以我哋不時都好好咁教導佢要學習知足同珍惜
行番去主場區就係紀念大樓! 入到去有一個區域介紹颱風級別及歷史
「十」字呢個符號大家係最少見, 因為係10號波! 我記得好細個既時侯試過一次
天文台咁多個天氣角色裡面, 原來有個天氣小王子(我哋將離開展館出到外面跟小王子擦身而過, 冇機會同佢影相...)
嚟到另一邊有一個天氣報導員區俾小朋友可以嘗試一下報天氣同俾大人影相
義工叔叔按排每個小朋友拎住指揮捧去指住熒幕俾大人影相, 哥哥呢個怕醜仔梗係唔出聲啦
志在人人有份, 所以唔夠10秒義工叔叔就會叫下一個小朋友上嚟
到妹妹啦! 原來佢行到出去唔夠高差咁遠, 不過終於叫做有D嘢係俾小朋友參與吓
如果呢個開放日可以多少少互動遊戲項目就好!
佢哋兩個依家好自動自覺一見到展板就會行埋去俾我影, 好攪笑!
下一站>>CLICK HERE!
(親子餐廳)尖沙咀 Dim Sum Icon 点心代表 @The One
天文台開放日 簡介
今年天文台開放日是「欣賞香港」運動的亮點項目之一.今年的主題是「更熱,更乾,更多雨˙面對將來」,歡迎公眾人士參觀,實地了解天文台的工作,與專業氣象人員交談,看看我們如何利用科技為市民服務.
地址
2016年3月19日(星期六)
入場時間:上午11時30分 至 下午4時30分
2016 年 3 月 20日(星期日)
入場時間:上午10時正 至 下午4時30分
展覽結束時間:下午5時15分
搜尋
近期文章
文章分類
舊文重溫
- 2018
- 2017
- 2016
- 2015
- 2014
- 2013
- 2012


text:
二千年前後嘅流行曲,其實隨便執一首都會係水準以上嘅作品,就算唱功不足,都有包裝搭夠.能夠曾經活在當年嘅音樂世界,一直都覺得自己好幸福.
喺香港樂壇裡面,能夠令我儲齊所有唱片嘅歌手,除咗鄭秀文,就只有蕭正楠同埋E-Kids.冇錯,係E-Kids.
十四年前,我自己都有好一段日子係金毛,潮流興嘛.
十四年前,未有WhatsApp雙藍剔,科技未係一日千里嘅時候,愛情其實好簡單,你真係會因為幾日冇見一個人而覺得好掛住佢.抱住呢一份真誠,聽《開始戀愛》會覺得好窩心,好甜蜜.
可惜嘅係呢個年頭,睇日落嘅最終目的係影相放上網,兩個人一齊睇電視有一個右手會係拎住部電話,WhatsApp嘅出現令到唔駛日日見都唔會好掛住,兩個人真正「相處」嘅時間大大減少,「交流」唔再局限於面對面,手拖手.如今情竇初開,拖到實一實嗰種溫暖已經不復再,咁梗係覺得呢隻歌低B啦!
淺白嘅歌,唔取巧嘅演繹一樣可以帶來共鳴.嗰份雖然淺白,但又夭心夭肺嘅少男情懷,其實冇乜幾多歌手唱到出嚟.
《下學期》嗰份純真嘅少男情懷-
《青春火花》嘅堅強同理智-
《最佳表情》嘅正面-
《第一個唱》嗰份自信-
《玩玩具》嗰種憂怨中嘅灑脫-
《再見4.1》嗰種淡淡然嘅傷感-
《私人時段》嘅治癒-
一班花生友嚴苛地要喺E-Kids身上尋找人生大道理同高層次嘅inspiration,成個方向錯晒.如果忘記Tommy出位嘅行為 (雖然呢個可能係導致E-Kids被針對嘅導火線) ,放低對三伙子嘅會考成績嘅攻擊,放棄喺呢個年頭聯同各大媒體恥笑人哋十四年前嘅造型,細心咀嚼一下呢三個大男孩嘅歌曲,一定會發現值得你欣賞嘅地方.


text:
儒艮
儒艮(粵拼:jyu⁴ gan³;英文:Dugong)同海牛一樣,都係草食性動物,但棲息地就唔多相似,佢哋係海牛目中唯一重生存喺印度洋同太平洋地區嘅物種.同海牛唔同,儒艮嘅尾鰭好似海豚咁係「Y」字形尾,突出嘴外嘅長牙就近似佢嘅遠親大象.雖然佢哋分布範圍廣泛,一啲地區重有相當多嘅數量,但喺人類持續獵殺,棲息地減少加上困響漁網中浸死嘅意外等已嚴重威脅到佢哋嘅生存.一啲地區稱佢哋為「海牛」(sea cow),「海豬」(sea pig),或者「海駱駝」(sea camel).
基本資料[編輯]
- 出世時身長體重:1.15 m,25-35 kg
- 最大身長體重紀錄:4.16 m,1,016 kg
- 壽命:73 年
形態特徵[編輯]
儒艮嘅體型大而呈欖核形,身長約 2.4 至 2.7 公尺,3公尺以上嘅個體相當少見,一般嚟講公大過乸一啲.皮膚光滑,外觀呈褐至暗灰色,個肚顏色比背脊淺,身上毛髮稀疏.條頸短,但係重可以有限度轉動頭部或點頭.前肢短,呈鰭狀,末端略圓而缺乏趾甲;胸鰭係幼儒艮主要嘅推進力來源,成年後就轉變為以尾鰭為主.乳房1對,乳頭位於前肢基部處.儒艮冇外耳殼,只睇得到小小嘅耳窿,眼亦好細.鼻窿位於吻部頂端,周圍有皮膜可以喺潛水時冚住鼻窿.寬而扁平嘅嘴位於厚重吻部嘅末端下方,嘴邊嘅短鬚係食嘢嘅重要工具.儒艮有2對門牙,上,下顎各有3對前臼齒同3對臼齒,但所有牙齒唔會同時存在,隨住年齡增長,佢哋會冇咗第1對門牙,所有前臼齒同埋第1對臼齒,剩低嘅兩對臼齒則會終生成長.雄性嘅第2對門牙喺12-15歲時會穿透上顎外露,但合埋口嗰時會被厚重嘅上脣冚住而睇唔到;雌性極少見到外露嘅門牙,但少數會留到30歲左右.
儒艮嘅肺好大,由胸部一直延伸至腎臟附近,由水平嘅橫隔膜將佢同其他內臟分隔.支氣管深入肺嘅大部分區域,細部分支少且大半由軟骨構成,目前重未清楚儒艮潛水時個肺係咪會同鯨魚一般有塌陷情形.同其他海洋哺乳動物比起來,佢哋嘅脂肪層厚度較薄,同時身體周邊似乎唔存在熱逆流交換系統(heat countercurrent exchange system,肢體末端嘅動脈同靜脈緊鄰以維持體溫唔散失嘅一種血管構造),噉可能同佢哋棲息於溫暖海域有關.胃嘅構造簡單,大腸好大條(有胃嘅兩倍咁重),推測係纖維素嘅主要消化場所,長度達25公尺以上,相當於小腸兩倍長度.
分布[編輯]
儒艮係海洋哺乳動物(有時會遊入淡水流域),主要分布喺西太平洋同印度洋海岸,特別係有豐富海草生長嘅地區.雖然佢哋被認為係喺淺海棲息,但有時會移動至較深嘅海域,約23公尺深.佢哋嘅分布範圍並唔連續,噉可能同棲息地嘅合適度或者人類活動有關.儒艮喺印度洋由非洲東岸開始,經紅海,波斯灣,南非,馬達加斯加往東至阿拉伯海與斯里蘭卡,其中大部分地區嘅數量都好少.喺太平洋地區包括印尼,馬來西亞,巴布亞新畿內亞等東印度群島,往北達台灣同日本嘅沖繩,往南就包括澳洲南部以外的鄰近海域.以前香港亦可能係儒艮嘅分布地.
習性[編輯]
比起佢嘅近親海牛,儒艮似乎有更加複雜嘅社會行為.雖然經常單獨行動,但亦會組成6隻左右嘅小群體,有時會達數百隻以上,呢類群體嘅作用係點至今重未清楚.佢哋總係悠閒噉移動,泳速多數係每小時10公里以下,若果被追趕可以以兩倍速度逃走;一般每1至2分鐘浮上水面一次,但有時會潛水達8分鐘以上.上浮時只會將吻部尖端露出水面,下潛時會好似海豚噉整個身體垂直旋轉1圈.一般嚟講每日會游25公里左右距離.冬季來臨時,佢哋會利用較深嘅水域以避開沿岸嘅寒冷海水.儒艮嘅叫聲係持續嘅軋軋聲或更高嘅尖銳聲,類似海牛.已知鯊魚,殺人鯨同鱷魚有時會捉儒艮嚟食.
生殖[編輯]
儒艮嘅生殖行為同其他海牛目動物類似,通常1隻發情嘅雌性會吸引眾多雄性,佢哋彼此間會爭鬥以爭取交配權.曾經有幾次目擊交配過程記錄,首先係「跟隨期」,一班雄儒艮會游去雌性身邊,而雌性會諗辦法避開佢哋;跟住係一段激烈活動,雄性會用尾鰭拍水,潑水並不斷旋轉;然後至開始交配,呢個時候雄性會由下方抱住雌性,而其他雄性會彼此推擠並同時抱住雌性.懷孕期至少12至14個月以上,幼儒艮大概3個月左右即開始攝食固體食物,但多半要去到18個月大時至斷奶,之後重會留喺阿媽身邊幾年.儒艮成年都生得,但似乎有季節性嘅高峰期.生殖間隔由2年半至7年不等.
食性[編輯]
儒艮僅攝食海床底部生長嘅植物,深度約莫1到5公尺左右,食多種海生植物嘅根,莖,葉,同埋部分藻類,成日會食晒整棵植物.佢哋唔會用門牙來咬斷海草,而是以佢大而可抓握嘅吻來攝食.有時佢哋會留低一條啃食過嘅痕跡,當退潮時海草林露出水面就睇得到.儒艮一般日頭或夜晚都會食嘢,但喺人類活動頻繁嘅地區就多半喺夜晚搵食.
現狀[編輯]
同海牛一樣,儒艮族群量減少嘅主因係人為干擾.由阿拉伯聯合酋長國嘅考古遺址發現嘅儒艮骨頭推測,儒艮至少俾人捕獵 4,000 年以上.儒艮成個身都有商業價值,除咗啲肉食得之外,一隻成年儒艮可提煉 24 至 56 公升嘅油,皮膚可製成皮革,而佢哋緻密嘅骨頭被當做象牙嘅替代品用嚟雕刻,不斷嘅捕獵造成部分地區族群急劇減少,例如喺17至19世紀期間,馬達加斯加族群被大量捕殺以取得其肉.至今喺佢哋大部分嘅棲息地內仍不斷遭到獵殺,有時重會喺市場上公開販賣.喺澳洲,儒艮已被列為保育類動物,只有部分地區有原住民獵人捕獵.除此之外,儒艮亦不時死於漁業拖網,海邊保護游泳者嘅防鯊網,捉海龜網同埋炸魚等.佢哋亦係原油污染嘅犧牲者,喺1983年 Nowrus 號油輪喺波斯灣翻沉事件,以及波斯灣戰爭期間嘅原油污染等令佢哋死亡率有明顯提升.已知嘅天然威脅包括暴風雨,寄生蟲同鯊魚,虎鯨嘅捕食.澳洲可能係目前族群量最多嘅地區,估計約有 85,000 隻,其中喺巴布亞新畿內亞同澳洲之間嘅托列斯海峽(Torres Strait)有超過 24,000 隻;其他數量最多嘅地區喺波斯灣,估計有 7,000 隻.香港以前亦可能係儒艮嘅分布地之一,只係而家絕種.


text:
瑟蘭迪亞 必去景點及塞蘭迪亞南站附近酒店推介
塞蘭迪亞南站附近酒店預訂
累積 10 晚,送 1 晚
仲可享精選酒店神秘優惠價
瑟蘭迪亞必去推介 - 塞蘭迪亞南站
想去 瑟蘭迪亞 自由行?等 Hotels.com 帶你玩盡 瑟蘭迪亞塞蘭迪亞南站 啦!留意我地文章,話你知去瑟蘭迪亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋瑟蘭迪亞塞蘭迪亞南站 附近有咩酒店,等你更加容易計劃行程,慳返酒店來回景點嘅時間.
瑟蘭迪亞塞蘭迪亞南站 自由行
去得瑟蘭迪亞塞蘭迪亞南站 自由行最緊要一定係揀啱日子去.一啲熱門景點例如,瑟蘭迪亞 嘅 塞蘭迪亞南站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
瑟蘭迪亞塞蘭迪亞南站 交通
想去塞蘭迪亞南站 暢順無阻濟,最好就係出發前,睇清楚瑟蘭迪亞塞蘭迪亞南站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
瑟蘭迪亞塞蘭迪亞南站 必食必買攻略
瑟蘭迪亞塞蘭迪亞南站一直都係旅遊熱門地點,去到瑟蘭迪亞塞蘭迪亞南站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
彭秀慧:只遷就控制狂男友,不是健康的愛情生活!
Dear CG!,
我有一個拍咗拖三年嘅男朋友,佢已經出嚟做咗幾年全職,我就係啱啱畢業出嚟做嘢,我哋都係文員,返星期一至五.
佢三年嚟對我嘅生活都有好多限制,例如同女性朋友出街會問我幾點返屋企,我話 11 點,如果過咗呢個時間想傾耐啲,佢就會話唔准,如果唔係會覺得我唔守信用,又例如飯局入面有男性朋友,要預先話佢知,如果唔係會起疑心.
佢仲要求我最好要揀喺平日同朋友食,星期六日就要同佢拍拖,所以一般星期六日先做到嘅活動,例如同朋友踩單車,睇戲等,都甚少可以參與.仲記得有次同朋友去四日旅行,都吵了一輪,吵架原因係四日都無得陪佢.
我嘗試去同佢傾呢件事,佢話管束我嘅原因,係因為我曾經有次同男性朋友學完日文去睇夜場戲,然後我怕佢話太夜唔准睇,所以無話佢知我去咗睇戲,呢次係令佢失去信任嘅原因.不過我都知道呢次係做錯咗,所以自此之後都無同男仔出街,好多時都照足佢意思做.不過長此下去,會覺得好灰心,我指同好朋友好耐先食一次飯,但又只可以食一陣就走,而且只限食飯,其它活動要問過佢先睇吓可唔可以做.
我唔想為咗食飯問題而分開,請問 CG! 有咩意見,不論係覺得有咩不當嘅地方都可提出,謝謝!
Ann
Hi Ann,
真係食飯嘅問題?你真係覺得係食飯嘅問題?
我看你闡述事情頗為客觀,寫信來不是投訴他,只是覺得困擾;
舉例有個皇帝鎖你在皇宮裏不准你外出,
戀愛應是錦上添花,為你增添快樂而不是煩惱;
換句話來說,你最不當的地方,


text:
啱啱黎左個長嘅東京+輕井澤之旅.今次除左第一日有約朋友之外其餘六日都係一條友自己玩完全冇planning諗起去邊就去邊勁free style好開心!
今次特登去左兩日半輕井澤,詳細遊記唔寫喇,不過要講一下喺輕井澤踩單車真係好正!踩去雲場池嘅路上大部份都係森林咁非常寫意!雖然有啲啲難搵路但只要有google map導航就完全大丈夫!(我自己一條人咁不斷踩下停下搵路咁但其實好enjoy!)普通單車只係500yen租一日(5點前還車),如果體力唔夠租電動都係1000yen.不過信我,以我唔運動嘅人租普通嗰隻其實已經OK因為慢慢踩其實唔算好辛苦.
踩單車去雲場池沿路上就係咁樣嘅樹林小路,好寫意.(題外話,google map導航如果㨂行人路佢就會帶左你去呢啲好多石仔嘅路唔係好好踩,啲路仲好奇怪有啲難搵.如果㨂行車路可能會好啲,不過就要小心啲車喇.)
未入小路前嘅馬路好踩啲.
一條茂利在路上又冇人理又冇人幫我同部單車影相唯有用個最騎呢嘅角度自拍啦.題外話一段小插曲,去到雲場池諗住離開又停左喺度搵路時遇到一個同我一樣一條女自己踩車嘅台灣妹,大家交換左一下路線情報之後就各自向唔同方向出發.兜左一段路之後又再遇到(好明顯我係行錯左路啦即係),台妹同我講左一聲「加油啊!」嘩一條友身在外地突然聽到有人用中文同我打氣我覺得好窩心!
其實今次要寫嘅係我喺輕井澤住左兩晚嘅酒店Hotel Bleston Court.我見好多講佢嘅遊記都係台灣人,反而香港人就中意住另一個Hotel Prince嘅木屋仔(其實我都有諗住嗰間但睇相好似嗰間舊啲,主要仲係佢木屋仔係兩張床我一條友唔想要兩張床囉lol).Hotel Bleston Court都係星野集團其下嘅酒店,但價錢相宜過星野好多(差不多平一半).我仲要㨂佢最平嘅日子星期三同四入住連早餐一間房都係千二蚊港紙有找一晚(18000yen per night).如果兩人入住都係八舊水,以佢酒店嘅質素同服務其實絕對抵到爛!
sorry張相背光唔係好睇到,酒店嘅main building就喺一個小山丘上面,輕井澤車站有shuttle bus接送,唔駛擔心搵唔到.不過記住check每日尾班車係幾點,我去嗰日最後一班係六點幾,過左就要搭的士喇.
佢地酒店有三種房型比你㨂,分別係designer cottage, terence villa同standard cottage.我今次㨂左terence villa,其實都係一間間木屋仔仲有一個小露台咁.無論你㨂邊個房類佢所有屋仔都係喺樹林入面所以全部都係林景.
Terence villa就係咁嘅小木屋,有一個小小嘅露台咁.我睇其他人嘅遊記話有啲個露台出面仲有jacuzzi添.
房間係非常咁寬敞!浴室係開放式,如果朋友入住就好似唔係幾好.情侶入住好似好啲哈哈哈哈.
不得不提係呢度酒店房間係冇電視(除左standard cottage之外)同wifi嘅.全房唯一嘅娛樂就係呢部CD player(其實仲有一副好靚嘅西洋象棋同啤牌嘅不過冇人同我玩啫).聽嘅歌全部係大自然音樂同雀仔聲!所以等你可以忘記一下出面嘅煩事好專心喺度放鬆放鬆!
房入面好貼心咁放左架放濕器,不過我嫌佢太細唔係好夠力lol.
仲有免費嘅花茶同丸山咖啡提供.
如果好似我咁中意浸浴的話,浴缸旁仲有薰衣草味嘅浴鹽比你用.
佢浴室提供嘅洗頭水護髮素係我好中意嘅草本味!
我住呢兩晚係㨂左連早餐嘅plan.早餐係一個semi buffet,main course會係一個法式嘅galette(鹹嘅crepe).但因為我住兩晚所以我email問定佢地main course會唔會唔同,結果佢地都話第二日會有唔同嘅選擇比我.
Buffet部分係一啲tapas小吃,老老實實,我覺得未至於非常咁好食,不過賣相確實係一流嘅!
第一日嘅main course就係呢個煙三文魚galette, 聽講話呢度最出名最自慢就係呢個galette.不過我覺得都係普普通通咁囉.(我咀刁我認lol)
第二朝食返多啲菜先.佢有一大盤蒸野菜係啲南瓜牛蒡呀西蘭花呀咁我覺得好好食!
望住樹林景食早餐好好舒服!
第二日個main course佢有三個選擇比我㨂,分別係用薯仔整嘅galette,omelette同埋waffle.但因為佢嘅galette我真係覺得麻麻,所以我都㨂左omelette.簡簡單單咁反而係最好食!
酒店間餐廳叫做no one’s recipe.主打用日本信州食材做嘅法國菜.冇喺度食過晚餐評論唔到其他食物菜色,不過要講講嘅係佢地嘅服務非常好,佢地會盡量安排客人都可以坐喺窗邊位置,喺我食食下途中佢地同我講話有個窗邊位已經預備好比我轉過去!不過呢,就係因為佢地對客人好恩勤所以會有少少慢,入座前明明餐廳係有好多位但你都要排一陣隊等候入座.但其實都冇乜所謂啦,反正放假有好多時間咪慢慢等下囉!
有太多相喇,我要分多篇講,下一篇講酒店周圍環境同啲設施.
Website: http://www.blestoncourt.com


text:
上回整完眼睫毛仲係嫌眼仔唔夠大,於是決心試戴大眼con,雖然已經想咗好耐,但係一直冇行動,最主要係怕戴得唔舒服,直到上星期終於買咗1-Day Acuvue Define嚟試.平時都有用開1-Day Acuvue Moist,覺得好舒服,戴成日都唔覺有戴con,估計佢嘅大眼con應該唔會太差,加上睇完產品介紹
都有啲信心.我買嘅係啡色,細心睇會發現佢嘅顏色圏外圍刻意做咗少少irregular效果,唔係圓碌碌咁假,戴上眼算幾自然,顏色同我本身眼珠顏色幾接近,不過略嫌內圏細咗啲,偶然"跣低"咗少少就會"望到"顏色圏啲紋,戴住出街冇乜問題,但如果要長時間睇書或者睇近嘢就會有啲濛濛哋,整體尚算舒適,戴足一日都唔乾.
如果有興趣試戴color con或者大眼con,建議你去眼鏡舖驗完眼先買,唔好貪平少少上網訂或者去格仔店買,因為color con唔似普通con有咁多弧度揀,最好搵視光師check吓啱唔啱,以免戴得唔舒服甚至影響視力,咁就唔抵啦.如果唔係成日戴的話用每日即棄型會抵啲同方便啲.
下回挑戰終極公仔大眼睛Look,由於架撐甚多準備需時,請密切留意更新!
Johnson 1-Day Acuvue Define 動人啡
$240/ 30pcs


text:
今日星期六Hysan有搖鈴表演,下晝嚟咗Mega Box同其他同學仔一齊玩搖鈴!
我哋用咗差唔多1個鐘頭就由東涌MTR到九龍灣
我見時間尚早所以去咗排Shuttle Bus
點知....等咗半個鐘不突止
上咗車之後諗住好快到
點知架車經過Mega Box之後繼續前進(以前係直達)
去到差唔多牛頭角
入去啟德郵輪碼頭個條路口先U Turn
足足用多咗半個鐘先可以落車
好在都仲係4點準時去到
因為老師們仲喺度準備 Set 場
所以同小朋友一齊坐一齊玩
Hysan個搖鈴表演係差唔多最尾先出場
所以坐喺度欣賞吓其他小朋友表演
真係咩樂器都有!
原來老師都有落場
佢好利害咩都識...玩陶笛
Hysan 睇到一個表演既樂器同佢既好相似
不過呢個唔係「搖」的, 係用「按」的
之後又到老師出場啦
佢吹 Titanic 喎! 勁
後面既小朋友只係臨記喺度扮浪花!
好啦好啦, 就到佢出場啦
帶住頂金色閃閃既帽!
見到佢哋幾個喺度等, 好得意!
表演緊都要望我.....
專心D啦
表演得好好! 每個音都記得
(當然老師係佢面前提示佢....好難唔記得)
芊芊覺得好悶
一路嚷著要離開
睇埋哥哥表演先至走啦
每個小朋友表演完都有一張證書派發
證明佢有表演過...(滴汗)
最後嚟番張大合照
場面超級混亂!
表演完畢, 既然一場嚟到
我哋就上去 Mega Box L5 睇吓佢個 Frozen 展覽先!
一眼睇哂就係得咁多嘢!
最特別已經係呢個 Snowman Mountain!
雖然佢仲有個3D館
但係成$160蚊入場
Sorry...我唔會嘥呢 D 錢
Let it GO!!!
呀劍評分: 8分
呀劍評語: 山長水遠入嚟睇佢個3分鐘既表演...好值得囉!
(以上資料更新至文章當日)


text:
維多利亞 必去景點及水晶池與健身室內游泳池附近酒店推介
水晶池與健身室內游泳池附近酒店預訂
累積 10 晚,送 1 晚
仲可享精選酒店神秘優惠價
維多利亞必去推介 - 水晶池與健身室內游泳池
想去 維多利亞 自由行?等 Hotels.com 帶你玩盡 維多利亞水晶池與健身室內游泳池 啦!留意我地文章,話你知去維多利亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維多利亞水晶池與健身室內游泳池 附近有咩酒店,等你更加容易計劃行程,慳返酒店來回景點嘅時間.
維多利亞水晶池與健身室內游泳池 自由行
去得維多利亞水晶池與健身室內游泳池 自由行最緊要一定係揀啱日子去.一啲熱門景點例如,維多利亞 嘅 水晶池與健身室內游泳池,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維多利亞水晶池與健身室內游泳池 交通
想去水晶池與健身室內游泳池 暢順無阻濟,最好就係出發前,睇清楚維多利亞水晶池與健身室內游泳池 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維多利亞水晶池與健身室內游泳池 必食必買攻略
維多利亞水晶池與健身室內游泳池一直都係旅遊熱門地點,去到維多利亞水晶池與健身室內游泳池,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
一開始普巴喺祖記係打3中場,位置上偏左或右讓出中路予派路鎮守,佢自己就同維達爾打前半格,盡進攻之能事.喺場內,呢2位世界級中場的扶助之下,年輕的普巴慢慢發揮潛質,成為一個可以獨當一面嘅中場核心;喺場外,干地對普巴非常嚴格,畀好多規矩佢去遵守同跟從,畀一個合適嘅教育佢.佢總係想普巴做得更好,喺佢表現不合格嘅時候予以鞭撻.而普巴都對呢位伯樂好感激:「干地一直都逼我前進,而且無懼畀機會我,以行動證明佢心入面年紀唔係最重要,能力先係.」
所以,轉投曼聯之後普巴其實有好大嘅環境改變,雖然佢都仲有大阿哥伊巴,但係講中場的話佢搖身一變,由一個跟派路學習的小伙子,成為曼聯中場線的指揮官,呢個轉變不可謂不大.而初到曼聯時的表現麻麻,到一路漸入佳境,都睇得出呢個小伙子仲係適應緊,進步緊.只係順咗條路之後,偏偏又殺出一個山齊士,以風頭躉的姿態加盟,話對普巴無影響就呃人嘅,始終佢都仲係24歲,年少氣盛難免易受打擊.大家見佢喺紐卡素一役畀人換走之後嘅頹樣,就知佢有幾在意,幾擔心.
當然,要放眼嘅始終都係未來,你話普巴無能力咩?佢對西維爾一戰雖然係後備上陣,但係對手當半場交波嘅次數冠絕全隊,活躍範圍極廣,唯一可以挑剔嘅係佢只入過禁區觸球一次,可能同成隊波畀對手力壓不無關係.有佢嘅比賽,曼聯失分絕對唔多,假以時日再次主導中場的話,作為曼聯中場核心的地位無可置疑.
好多人都用阿仙奴名宿韋拉去同普巴比較,因為2人都係法國人,都係體力型嘅中場球員.而韋拉就咁形容普巴:「同我比,普巴係比較攻擊型,而我係比較防守型.佢比我推得更前,入更多波,而且腳法技術都比我好.」可能呢個就係佢同山齊士有啲重疊嘅原因.作為球迷,唔難睇得出山齊士在場上好似身處另一個世界咁,同曼聯球員默契同合作真係唔算出色,但如果有一日佢同普巴夾到,合作到,配合到,可以有咩化學作用仲係未知之數.又或者轉個角度講,偉大嘅中場總係可以同唔同球員好好合作,主宰球隊的攻守節奏.今次佢搞唔搞得掂山齊士,可能就係進化成曼聯最強中場的最大考驗.
fanpiece 精選
留言
-
tinchi3721 於 22/02/2018 評論 NO. 1
當簽山齊士番黎唔係打右翼就係失敗收購 攻勢全部係左路發起 右路空哂斬入禁區得一個比對面圍到實一實既盧卡古 點入?
-
Cz Zian1 於 23/02/2018 評論 NO. 2
唔明点解sanchez唔可以打右翼
-
wombat 於 23/02/2018 評論 NO. 3
夠唔明點解要全民皆守.季初頭六場明明打得好好, 跟住越縮越後, 前鋒啱守都係死罪. 進攻全無章法,打到成隊西布朗咁.
咁打法就算攞冠軍攞歐聯曼迷都唔會收貨


text:
翁耀忠牙醫 熱門
基本資料
詳細資料
星期二 : 需要預約
星期三 : 需要預約
星期四 : 需要預約
星期五 : 需要預約
星期六 : 休息
星期日 : 休息
公眾假期 : 休息
地圖
網友評論
2 位網友的平均評分.
非會員也可看到留言,不過並非即時的,請注意喔!
(肉麻都要講架喇)大愛翁耀忠牙醫
翁耀忠係超好既, 佢一定唔會多收人錢,
係屋村黎講有佢呢類牙醫真係家山有福, 真係唔係誇張,
記得2010年, 杜左一隻, $1700, 本身我係勁驚睇牙個D人, 但佢手勢真係超好, 整左4次全程唔痛, 連打麻醉針都係冇太大感覺, 超勁! 未整之前我仲問佢點解咁平!? 係咪牙套個D另計!? 佢話邊駛用咩陶瓷個D取巧野架, 個D搵你錢架ja, 仲叫我訓低啦, 一D都唔會晒時間, 唔會呃錢. 因為聽親個個都幾幾千蚊. 而我個次整咗4次, 每次平均整4個字至半個鐘,
除此之外, 洗牙同補牙佢都做得好好. 佢真係好正,
我已經忍唔住同咗好多個friedn推薦佢, 都唔爭在俾個好評佢
真係要俾十個Like. 不過唔好以為佢係屋村醫生就無咩人識同無咩人去睇,
佢都幾出名架. 而且都時時full booking
翁耀忠牙醫手勢唔錯的
之前試過因為隻智慧齒崩咗要去脫咗佢,覺得呢個翁耀忠牙醫手勢唔錯的,護士都好好人,因為我脫智慧齒時真係幾驚下,仲就道我驚,捉住我隻手,一路響身邊叫我唔好驚,我都覺得難以至信.所以我覺得佢地呢度係OK


text:
維也納 必去景點及雷瑟巷站附近酒店推介
雷瑟巷站附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 雷瑟巷站
想去 維也納 自由行?等 Hotels.com 帶你玩盡 維也納雷瑟巷站 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納雷瑟巷站 附近有咩酒店,等你更加容易計劃行程,慳返酒店來回景點嘅時間.
維也納雷瑟巷站 自由行
去得維也納雷瑟巷站 自由行最緊要一定係揀啱日子去.一啲熱門景點例如,維也納 嘅 雷瑟巷站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納雷瑟巷站 交通
想去雷瑟巷站 暢順無阻濟,最好就係出發前,睇清楚維也納雷瑟巷站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納雷瑟巷站 必食必買攻略
維也納雷瑟巷站一直都係旅遊熱門地點,去到維也納雷瑟巷站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
普雷斯頓 必去景點及侯頓塔附近酒店推介
侯頓塔附近酒店預訂
累積 10 晚,送 1 晚
仲可享精選酒店神秘優惠價
普雷斯頓必去推介 - 侯頓塔
想去 普雷斯頓 自由行?等 Hotels.com 帶你玩盡 普雷斯頓侯頓塔 啦!留意我地文章,話你知去普雷斯頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋普雷斯頓侯頓塔 附近有咩酒店,等你更加容易計劃行程,慳返酒店來回景點嘅時間.
普雷斯頓侯頓塔 自由行
去得普雷斯頓侯頓塔 自由行最緊要一定係揀啱日子去.一啲熱門景點例如,普雷斯頓 嘅 侯頓塔,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
普雷斯頓侯頓塔 交通
想去侯頓塔 暢順無阻濟,最好就係出發前,睇清楚普雷斯頓侯頓塔 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
普雷斯頓侯頓塔 必食必買攻略
普雷斯頓侯頓塔一直都係旅遊熱門地點,去到普雷斯頓侯頓塔,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
7個月時趴喺度開始腳撐撐咁,但就未識爬,持續咗好多日.後來開始會「扇」住咁向前撐,加上雙手向前爬,慢慢就真係識爬啦!一日一日咁進步,三幾日就真係爬!好快.
8月尾識得瞓低再起身,又突然識發出「爸爸爸」嘅聲音(雖然有時講到「把把」聲),係佢第一個識講嘅字!唔知佢又知唔知道點解呢?
之後我教佢講「媽」,佢好快就學識啦~不過未掌握到係點發音,所以都只係間中聽到,有時都唔係好正,但見到佢個嘴係度努力緊,哈哈!
至於爬行就愈來愈熟練啦!訓低左,會轉身,然後雙手撐起,再用埋雙腳,加PAT PAT向後坐,咁就成功坐到起身啦!
最攪笑嘅一樣嘢係,唔記得係由6個月定7個月開始,佢開始識學我咁,將個口痴埋人哋隻手度bu人!初時都唔太肯定,之後就好肯定啦!好可愛呀…
仲有就係識得自己拎住張被同人玩peekaboo,即係佢瞓低時拉住張被,跟住用力將張被拉高遮住自己塊面,然後再大大力咁拉返張被落嚟.原來咁細個BB已經學識咗兼且會主動撩人玩,好過癮!(同哥哥相隔6年,我幾乎咩都唔記得哂)
不過食野方面就差D…..
一開始時係餵糊仔,到六個月大時開始試行BLW,不過都有俾下糊仔同粥仔.差不多八個月大前,由於我同哥哥去左旅行,只得工人照顧佢,所以叫佢餵返粥仔/糊仔,夜晚爸爸係屋企先俾FINGER FOOD佢食.到我地返黎之後,就全面BLW,冇再俾粥或糊仔.
可能之前習慣左俾人餵食多,佢唔係次次都肯自己拎野食.通常係一開始時好有興致咁拎黎食,但食食下,可能攰/D野唔好食/難吞等等我都唔知係咩原因,總之好多時食左十至二十分鐘就會喊,甚至更短時間!仲要係喊到你要抱佢先收聲,好似有D抗拒食野咁.
試下佢係咪真係唔想食,餵佢,佢又食喎!!心諗:死啦~佢一定係要人餵啦!
呢個情況一直都係咁上下,減少左餵佢,但因為太浪費食物(有時只食到4份1咋),而餵佢又肯食,所以都會忍唔住去餵佢,佢肯食我個心又好過D!我又心諗:呢D唔係糊仔粥仔,佢亦都慣左食呢種食物,即係佢已經識得食野要咬/啜,咁就算我餵佢,佢都唔係話一啖就同我吞左去丫!同埋我覺得小朋友係遲早唔俾大人餵,要自主嘛!所以佢學識左咀嚼同點食野既技巧,我都OK!不過就要慢慢咁減少餵佢,同埋要諗諗方法點攪,都幾頭痕.
關於迪士尼美語世界:冇哥哥咁鍾意睇,可能我又比較少播DVD,不過CD係幾乎每日播,有時一日播4~5次添!計埋repeat同一隻碟.有時氹佢都會同佢唱吓啲歌仔,有啲佢會好留心聽仲會聽到就笑.


text:
《2009年聖誕首爾之旅》- 第一天(2) – 景福宮烤肉店
食完野周圍行下,行到兩點幾終於可以去酒店check-in啦.入到房第一時間做D乜?當然係上床訓覺啦.坐夜機真係好辛苦,試過上次去北海道同埋今次去首爾之後,以後都要盡量避免坐夜機.可能年紀大左,成晚冇訓第二日真係會完全冇晒精神.
就係咁,我地係酒店度冇較鬧鐘,訓左四粒鐘,一直訓到七點先起身.再沖埋個熱水涼,成個人精神晒先至正式出動遊首爾.
* * * * *
夜晚嘅明洞真係同日間完全唔同,唔知係唔係臨近聖誕節關係,成條街都係人.由於已經係八點幾食晚飯時間,所以決定先醫左個肚先.對於唔食得辣嘅人係韓國食野,燒烤似乎係少數可供選擇嘅其中必然之選.今晚我地就決定去豪一豪,去左一間比較貴嘅烤肉店 – 景福宮.
景福宮雖然位於明洞,但係就離開明洞街購物區較遠.照住地圖沿明洞街向明洞教堂方向行,再過埋一條大馬路(三一路)向前行少少就到,由明洞站去大約行15分鐘.
可能係平日,入面並唔係有太多人客,不過連埋我地就有三枱港澳遊客,睇黎大家都係跟住同一本旅遊書嘅指引而來.
因為唔識佢餐牌上寫D乜,所以按照旅遊書介紹,要左一個兩人份量嘅拼盤(₩6x,xxx),再加多一份頂級牛肩肉(₩4x,xxx).
先來好多前菜,一來由於太辣,二來唔想食飽左食唔落主菜,所以唔係食太多.左邊碟菜係用黎包住牛肉食嘅.
呢間烤肉店係有專人幫你燒架,唔洗自己動手,燒完夾黎食就得架啦.
其實牛肉份量並唔係太多,兩人食都只係啱啱夠.味道方面,個人覺得只係麻麻地.
今餐食左大約₩12萬,因為之前print左張coupon,有9折優惠,找數時盛惠₩10萬鬆D.
韓國並唔係好似日本咁有好多消費折扣券可以使用,不過仍然有兩個日文網有一D首爾商店嘅折扣券可以download.
Konest韓國旅遊情報網 (並唔係所有列出嘅店舖都有折扣券)
食店折扣券 (可按食物種類或地區搜尋,Click入你想食嘅食物種類或者地區之後就會列出店舖list)
商店折扣券 (可按商店類別或地區搜尋,Click入你想買嘅商品類別或者地區之後就會列出店舖list)
更新:關於韓國折扣券的資料,可參考 呢篇文章.
* * * * *
食完飯之後我地決定先去位於首爾站嘅樂天超市.原本係冇計劃去行超市架,不過因為係澳門買錯左插蘇轉換器,去到酒店先發現用唔到,但係明洞又搵唔到買呢類產品嘅地方,所以焗住要去樂天超市搵下有冇.
去韓國之前只知道佢地用嘅插蘇係兩腳圓腳果種,並冇留意原來佢嘅插座全部係圓形凹入去嘅,一定要用圓形插頭先可以插到入去,而我地帶左一個方形圓腳插頭過去,所以根本用唔到,唯有被迫去超市買啦,好彩係樂天超市都買到一個,可惜只得一隻款,而且仲要係超貴.
由明洞去首爾站只有兩個站,係標示樂天超市嘅出口出到地面行冇幾耐就係超市所在.睇旅遊書介紹,講到首爾嘅超市好似好大好多嘢買咁,而且仲將首爾站呢間樂天超市排名第二位.但係去到發覺呢間超市真係唔多大,貨物種類又少,完全冇嘢啱買,所以我地買完插蘇轉換器就打道返回酒店休息.
第一天行程完結


text:
男仔可以點搞黑眼圈同眼袋?
-
lizz
呢排唔夠訓, 個黑眼圈同黑袋都出哂 , 本來以為男仔無咩所謂, 但返工幾個同事都話我殘左好多 , 問我搞咩黎 , 今日照鏡發覺自己真係樣衰左 , 想搞搞佢, 女仔就話可以化妝遮下姐 , 男仔可以點搞?
-
chiu
早啲訓,做多啲運動,同埋男仔都可以化妝遮既.
-
manting
同問
做野成日對住個mon搞到對眼又攰又腫
戴眼鏡都遮唔住啦 又唔想化妝咁麻煩同乸型
-
amy
manting said:
同問
做野成日對住個mon搞到對眼又攰又腫
戴眼鏡都遮唔住啦 又唔想化妝咁麻煩同乸型
唔想化妝可以去美容院搞既,王宗堯代言果間derma21有亮眼facial,男女都做得,做完可以消除眼袋同熊貓眼
-
cdywong1225
可以試下食啲藍莓素,對黑眼圈都有幫助 如果係成日對mon既話就簡啲有埋葉黃素既可以濾埋藍光
我之前係屈臣氏買左隻叫美目藍莓素都幾好 有齊哂花青素葉黃素
-
lizz
amy said:
manting said:
同問
做野成日對住個mon搞到對眼又攰又腫
戴眼鏡都遮唔住啦 又唔想化妝咁麻煩同乸型
唔想化妝可以去美容院搞既,王宗堯代言果間derma21有亮眼facial,男女都做得,做完可以消除眼袋同熊貓眼
原來美容院有呢d野俾男仔做咁開心 , 得閒試下先 , thx


text:
又係時候回饋本論壇啦! 去咗六日六夜, 其中五日滑雪.
首先對白馬最深刻嘅印象係,有架車真係方便好多!我哋跟咗 hakubapug 巴打嘅建議,租咗架車.不過就唔係喺東京租,是在長野租車然後駕駛大概一個鐘頭鬆啲入白馬.咁樣自己覺得揸得冇咁辛苦,而長野去白馬條路都幾好揸,好多時係一條線行車所以可以揸得好斯文,冇人會嘗試爬你頭,只要你唔好太慢.
架車係白馬真係好有用.可能因為唔係 peak season 關係,朝頭早就算晏小小去雪場都唔怕冇位泊車,包括 Happoone, Goryu, 47, Iwatake, Tsukaikekogan, 全部都可以泊在 chair lift 對面的停車場.好多時會有專人指你去泊位,一啲都唔混亂.至於夜晚,冇咗架車更加唔掂!可能係因為我哋book嗰間酒店距離市區比較遠少少,其實老實講都唔係好遠,不過在白馬所有嘢嘅分布實在係太散,例如你去完食飯想去 Lawson 買啲嘢,基本上唔揸車係冇可能做得到.又例如你今晚想去白馬市中心食,聽晚想去 echoland 試吓嗰度嗰啲餐廳,如果你冇車就真係 sorry 啦! 好彩租咗車,而架車在白馬亦十分好用.
酒店我哋搵咗一間叫做 Hakuba Yamano Hotel.好老實講啲設施就真係唔係好敢恭維啦!佢個早餐亦都係簡簡單單,不過冇得比較所以唔知道係唔係白馬所有酒店都係咁!不過勝在所有嘢都乾乾淨淨,所以整體來講都算係 OK 嘅!不過同我之前去過二世古啲酒店比較,就真係有少少差別啦.個感覺基本上就係簡單同埋舊,個性價比認真係麻麻哋.
但係滑雪果方面就真係值回票價啦!尤其係 Happoone 以及 Goryu / 47 嘅山頂部份,壯觀得嚟又有好多唔同雪道種類可供選擇,包括我一路想挑戰嘅 moguls,可能因為我去第一日落咗一次大雪嘅關係,第一日尤其好玩,山頂上面啲說鬆鬆軟軟又未畀 groom 過,真係一流嘅練習場地!基本上每一個雪場如果你滑得夠快嘅話一日內應該可以玩晒所有綠色,紅色,及 single black 嘅雪道(double black 我唔敢玩).結果用左五日玩左五個大場,包括八方尾跟,五龍, 47 , 岩岳,及栂池高原.白馬最大嘅問題係每一個雪場基本上係唔連接嘅,如果去玩啲比較細嘅雪場,你有可能朝頭早玩完一個後跟住又要換鞋,再揸車去第二個雪場玩下晝.
我哋買咗個五日嘅 ski pass (¥24,500),不過強烈建議不要購買幾日票,其實你因應需要每一日同酒店買你果日想去個雪場嘅即日票應該會仲抵,而且反正就算你買左幾日票,你都要每次朝早去到個雪場用嗰張幾日票去換番嗰個雪場嘅即日票所以其實每日都仲係要排隊.基本上幾日票係無着數嘅.
至於夜晚食嘢個方面,有若干好受歡迎嘅餐廳真係要一去到白馬就要 book 定,因為佢可以要幾日後先至有位.亦因為咁樣有幾間餐廳我哋根本試唔到.包括深山燒肉,及喜八居酒屋.嗰兩間餐廳晚晚都爆滿,睇落啲嘢真係幾好食,不過無緣嘗試.
整體上對白馬嘅印象都係唔錯嘅!不過認真講句唔會特登再返去滑.


text:
新世界第一巴士
新世界第一巴士服務有限公司(New World First Bus Services Limited,簡稱:新世界第一巴士,新世界巴士,新巴同埋NWFB)係新創建集團同佢嘅最終控股公司周大福企業嘅成員公司,喺1998年9月1號接辦中華巴士嘅88條線之後正式開始運作.
新巴係香港五間專營巴士公司之一,主要營運港島區嘅巴士線,亦有營運少量九龍區同新界區嘅巴士線.
史[編輯]
1998年初,新世界第一巴士服務有限公司正式成立.由新世界發展有限公司以及英國最大嘅陸上運輸機構第一集團合資,新世界發展(其後因集團架構重組而注入佢嘅服務業分支新創建集團有限公司)持有74%股權,而第一集團就持有其餘26%股權.當時經營港島區巴士服務嘅中華汽車有限公司(中巴)不獲延續專營權,政府就將佢其中88條路線攞出去公開競投,最後由冇任何交通營運經驗嘅新巴贏得專營權.據當時政府指出,新巴之所以能夠取得專營權,原因係新巴喺香港冇經營任何公共交通服務,符合政府引入新經營者嘅意向,同時新巴重提出一個最重要承諾:接收全部前中巴員工,解決前中巴員工嘅去留問題同埋買中巴原有車隊.呢次競投之後,中巴退出專利巴士市場,全面進軍地產業.
新巴接管88條巴士線後,只用一年幾時間就走上軌道,包括買新巴士,改善管理制度員工福利,加強巴士線班次等等.喺買新巴士方面,新巴專門買低地台巴士,包括「丹尼士三叉戟」雙層冷氣巴同埋「丹尼士飛鏢」單層冷氣巴.最初呢啲新巴士一時間趕唔切付運,新巴只係暫時買中巴嘅舊巴士服務,但呢啲舊巴士之中得冷氣巴有得留低,並相繼得到翻新.至於冇冷氣嘅巴士就喺其後4年內,全部被淘汰,淨係得一架丹尼士禿鷹(車隊編號:DM6)改為開篷巴,用嚟行山頂纜車接駁路線15C,直到2008年1月底.新巴自1999年3月起安裝八達通收費器,並喺2001年2月搞掂晒.2000年年尾,第一集團將手上嘅26%新巴股權賣畀新世界發展.2001年新巴推出八達通轉乘計劃,透過喺唔同路線上實施,令新巴可以借呢個計劃,取消一啲客量唔理想嘅路線,重組巴士網絡節省資源.
新巴嘅服務範圍最初只係喺香港島,直到1999年7月,政府將天水圍北同埋將軍澳南巴士線作公開競投.新巴成功投得將軍澳南嘅一組共7條路線.2001年新巴再投得西九龍新區巴士線專營權,成功將服務範圍擴展至九龍及新界.
喺營運初期新巴不斷強調形象,成日喺巴士上貼自我宣傳廣告以顯示佢嘅進取精神.不過由於之前新巴未有任何本地交通營運經驗,所以經營能力經常受到質疑.根據香港交通投訴組嘅2003年報(PDF),新巴嘅投訴率係三大專營巴士公司之冠.


text:
尤物麻將註冊送寫真撲克牌,送完為止
瀏覽:63
歌曲 被封為年度膠歌.
年度膠歌~食軟雪糕
曲:食軟雪糕 歌曲名稱: 食軟雪糕 歌手: 莊冬昕
食軟雪糕... ??畢業日日夜夜淨係做做做 相當激烈求求其其隨時無得撈 出街好熱日日食飯食麵唔係路 今鋪真蝕飯後望著電視煲煲煲 好想買樓 去亂 咁亂咁租 好想養狗 我任佢任佢wo 好想戴錶 戴住戴住隻撈 好想有錢 買pat買pat雪糕 Woh 朱古力好好味道 Woh 雲呢?好好味道 Woh 兩種溝埋仲好味道 Woh 真係真係好好味道 好味...好味道 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 捱?咁耐終於搵到搵到少少錢 返到公司點都點都俾返少少面 日日喪做OT晚晚O到兩三點 攪咁多?為?買杯雪糕好驚險 好想買樓 去亂 咁亂咁租 好想養狗 我任佢任佢wo 好想戴錶 戴住戴住隻撈 好想有錢 買pat買pat雪糕 Woh 朱古力好好味道 Woh 雲呢?好好味道 Woh 兩種溝埋仲好味道 Woh 真係真係好好味道 好味...好味道 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 兩個半一杯我有你無 食軟雪糕 雪糕 雪糕 食軟雪糕 雪糕 雪糕 食軟雪糕 雪糕 雪糕 加?士多啤梨變?新地雪糕
年度膠歌~食軟雪糕
網站目錄 所有文章皆由程式自動從網路抓取,所有權皆該屬文章擁有者.0


text:
柯悠阿墈 必去景點及阿茲特克體育場站附近酒店推介
阿茲特克體育場站附近酒店預訂
累積 10 晚,送 1 晚
仲可享精選酒店神秘優惠價
柯悠阿墈必去推介 - 阿茲特克體育場站
想去 柯悠阿墈 自由行?等 Hotels.com 帶你玩盡 柯悠阿墈阿茲特克體育場站 啦!留意我地文章,話你知去柯悠阿墈 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋柯悠阿墈阿茲特克體育場站 附近有咩酒店,等你更加容易計劃行程,慳返酒店來回景點嘅時間.
柯悠阿墈阿茲特克體育場站 自由行
去得柯悠阿墈阿茲特克體育場站 自由行最緊要一定係揀啱日子去.一啲熱門景點例如,柯悠阿墈 嘅 阿茲特克體育場站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
柯悠阿墈阿茲特克體育場站 交通
想去阿茲特克體育場站 暢順無阻濟,最好就係出發前,睇清楚柯悠阿墈阿茲特克體育場站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
柯悠阿墈阿茲特克體育場站 必食必買攻略
柯悠阿墈阿茲特克體育場站一直都係旅遊熱門地點,去到柯悠阿墈阿茲特克體育場站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2014年3月18日星期二
(腐竹白果雞蛋小丸子糖水)~附食譜
28 則留言:
好靚嘅糖水,想即刻食添呀!回覆刪除回覆
其實糖水好易整,出街食咁貴梗係自己煮刪除
小丸子軟滑可口,這個糖水清甜又滋潤.回覆刪除回覆
呢個糖水我好喜歡架,加埋小丸子仲正,多重口感刪除
正呀,不過我唔鍾意剝白果衣.回覆刪除回覆
我唔剝架,剝咗殼就咁放埋入去刪除
間中食吓呢個糖水都唔錯!回覆刪除回覆
清清地唔錯架,我喜歡腐竹味刪除
幾時都係自家製作食得健康又經濟啦!回覆刪除回覆
真係經濟又實惠,好味^^刪除
我鐘意呢個糖水呢, 鐘意成隻蛋, 唔要蛋花回覆刪除回覆
我都係,你見我也是成隻蛋打入去,咁蛋白少少散好好味架刪除
- 回覆
也是我最愛的糖水之一刪除
- 回覆
加咗湯丸係好正架,多咗重口感刪除
廿幾蚊每人有兩碗,超抵食啦回覆刪除回覆
剛在樹記買了腐竹,一於照跟.刪除
我鐘意凍食呀!回覆刪除回覆
女人唔好食咁多凍嘢刪除
- 回覆
正到暈,你又唔請我食雞蛋布甸,咪自己煮糖水囉...........HAHA刪除
都係自家做的好,經濟又健康,減少糖份最有益!回覆刪除回覆
自己煮最好係可以少甜刪除
咁啱我噚晚都煲咗呀, 不過就無落湯丸. 呢邊仲未揾到煲得爛既腐竹呀, 煲極都係一片片.回覆刪除回覆
最怕買到啲腐竹煲唔難刪除


text:
噚日天氣真係好,
微風涼快又出太陽,
最適合就係去郊遊喇!
我哋一行九人,
去元朗大榮華旁(泰衡街)嘅投注站搭72號綠色專線小巴,
到總站錦田雷公田下車,
沿路行去元朗河背水塘.
行入去10~15分鐘左右,
就會見到出名嘅農場鮮奶,
裡面有鮮奶,薑汁撞奶和多款小食賣架,
不過我哋就冇入去參觀,
繼續行程.
見到附近有幾個小型燒烤場,
如果有車嘅話,
入嚟BBQ都唔錯架!
沿途兩旁都有樹蔭,
高處遠望錦田風景,
靚呀!
經過清潭水塘,
感覺好舒服啊!
經過小型瀑布後,
我哋到達河背露營場,
係涼亭休息咗一陣,
就要行條大斜路上河背水塘喇!
河背水塘家樂徑,
我哋冇繼續行喇,
原路回程落去青協有機農莊參觀一下,
就繼續行落河背村,
搭71號綠色專線小巴回元朗了,
全程我哋都行咗4個鐘頭左右架!
出一身汗,
舒服哂呀!
由雷公田行去河背水塘冇咩好???
呢條路線係先甜後苦,
雷公田入嘅話,
前段平路多,
中段雖然有段小斜路,
但都好輕鬆;
但上河背水塘段斜路較高,
有少少辛苦架!(對我嚟講)
跟住就要由水塘行落河背村呢,
下山路,
行完腳踝有D痛囉!
大家可以入嚟Facebook讚下我新開嘅Fans專頁呀!


text:
阿爾布費拉 必去景點及懸崖海灘附近酒店推介
懸崖海灘附近酒店預訂
累積 10 晚,送 1 晚
仲可享精選酒店神秘優惠價
阿爾布費拉必去推介 - 懸崖海灘
想去 阿爾布費拉 自由行?等 Hotels.com 帶你玩盡 阿爾布費拉懸崖海灘 啦!留意我地文章,話你知去阿爾布費拉 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿爾布費拉懸崖海灘 附近有咩酒店,等你更加容易計劃行程,慳返酒店來回景點嘅時間.
阿爾布費拉懸崖海灘 自由行
去得阿爾布費拉懸崖海灘 自由行最緊要一定係揀啱日子去.一啲熱門景點例如,阿爾布費拉 嘅 懸崖海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿爾布費拉懸崖海灘 交通
想去懸崖海灘 暢順無阻濟,最好就係出發前,睇清楚阿爾布費拉懸崖海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿爾布費拉懸崖海灘 必食必買攻略
阿爾布費拉懸崖海灘一直都係旅遊熱門地點,去到阿爾布費拉懸崖海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我好少公開炮轟一個人,不過昨日香港時間早上炮轟容樂其,可能係劉江華之後最無恥嘅叛徒後,佢話我刷存在感. 輔仁媒體 或者要刷存在感,我唔需要,我都係想實實在在搵多啲錢,用啲唔駛賣屎忽方法搵錢.但由Facebook一堆對話, 輔仁媒體係人渣集團,我可以話當之無愧.
輔仁媒體 你仲睇佢做乜?
由容樂其嘅回應,我回應好簡單,呢啲友仔咪劉江華接班人囉,早幾年或者會好好景嘅,但依家支爆臨近學人做香港Quisling,我祝佢好運.本土派好多人仲會所謂要講交情,我對呢啲人,無乜交情可以講.人渣,最直接回應.
我對劉正,睇法好簡單,佢老婆好似係差婆嚟,齋係呢點,任何本土派都有足夠理由唔信呢條友.如果劉正自己澄清,或者可能好少少嘅.
仲有件仆街,我想順便掃埋,果條仆街叫健吾,我一直唔妥呢條友,我對健吾係鄙視嘅態度,香港最鄙視嘅評論人,其中一個一定係佢,健吾講到自己咁直,咁本土,點解唔喺節目度當眾爆黃永樽,阿水都知黃永係乜嘢人喇,如果唔係我收江湖傳聞立即篤爆佢做新聞統籌專員,依家呢條粉腸官都有得佢做.對泛民就多多要求,自己對住黃永就連屁都唔放一個,呢啲友仔我只能講,你返去收檔.
輔仁媒體 我無睇好耐,我亦呼籲大家杯葛呢檔嘢,一啲廣告hit rate都唔好益呢啲人,健吾果檔日本集合,我覺得果個簡直係Content Farm嚟,如果想了解日本,一係自己睇日文原文,一係睇知日部屋,我覺得區諾軒比健吾有資格講日本好多.我唔算係日本通,我只不過係一個喺日本有啲商業關係嘅人嚟啫,但都知道,日本呢個國家有好多面向,由明治維新嘅歷史,到現代日本嘅社會問題,但健吾係乜,我只能講佢只不過係識講政治嘅杜如風.
最後,我順便覆一條hihi機,支持薯片點解係坂本龍馬,支持容海恩係投共罪人,咁容海恩係唔係敵人嘅敵人?依家容海恩係敵人嘅朋友囉,團結敵人嘅朋友,呢啲友仔唔係投咗共,我諗唔到第二啲合理解釋.


text:
淫民力量嘅「票債票償」行動失敗收場,禽流黨乘機反守為攻,將所有責任推晒落對方度,誓要踢班友出泛民陣營.而一向牙斬斬嘅癲狗竟然冇死撐,坦然承認失敗.桃君痕就做得更徹底,仲引咎辭職添.不過咁,呢兩條友都表示唔會因為今次失利而改變佢地抗爭路線.辜勿論班友嘅激進路線值唔值得支持,起碼佢地都算有骨氣,呢樣我都幾欣賞.至於梁狀棍,就真係出人意表嘞.我一向以為佢好虛偽,點知佢竟然真情流露,喺記招盡吐心底話.
梁狀棍冇承認失敗,而係將失利歸咎於阿爺喺背後操控,透過中聯辦組織動員,啲鐵票要幾多有幾多.佢仲質疑建制派嘅票源來路不明,話唔知啲票喺邊度嚟喎.跟住又揶揄啲選民貪小便宜,投票俾建制派係為咗啲「蛇齋餅糉」.最後仲表示區議員寶座其實完全唔吸引,要啲專業人士落區踎十粒鐘為街坊服務,根本就係委屈咗佢地.
條友貴為大狀,自然係滔滔雄辯,死都拗得番生,不過呢番話就真係破綻百出嘞.首先,話阿爺透過中聯辦喺背後發功,如果係有真憑實據嘅,唔該即刻攞出嚟.空口講白話,又點能夠令人入信呢?就算背後確實有人動員又點,選民最終都係按照自己嘅意願投票啫.唔通中聯辦真係把炮到用人盯人政策,跟埋啲選民入票站,監督住佢地投票?而且講到組織動員,泛民一樣有呢家嘢.有朋友話俾我知,有泛民支持者喺facebook瘋傳一段信息,叫人一定要去投票,如果嗰區冇泛民人士出選就投白票.動員能力唔夠人地強,只可以話係自己冇料到,又或者係不得民心,有乜理由人地叫到啲選民去投票反而係錯呢?話唔知啲票喺邊度嚟就仲搞笑,去得投票,當然係登記咗嘅選民啦.唔通梁大狀棍又懷疑有不法之徒冒用其他選民嘅身分去投票?又當班選民係傻嘅,俾中聯辦呃咗去投票.不過人地始終係香港公民,享有選擇議會代表嘅權利,又冇法例規定傻人唔投得票啫.講到開拓票源,狀棍黨嘅手段仲犀利啦.如果佢地成功幫啲外傭爭取到居留權,咁就真係票源滾滾來嘞.至於話「蛇齋餅糉」呢啲細眉細眼嘢都會影響選情,如果真有其事,只係表示香港嘅選民仲味夠成熟,要檢討嘅反而係普選時間表有冇需要推遲囉.而且以陳熟莊落敗嘅山頂選區為例,「蛇齋餅糉」又有乜可能起到作用呢?仲有,話做社區服務係委屈咗班專業人士,簡直就係自打嘴巴,咁唔願意就唔好派幾十人參選啦,唔通真係「我不入地獄,誰入地獄」?
不過咁,梁大狀棍嘅一番偉論都有可取之處,就係夠晒真.我絕對相信佢講嘅都係出自真心,狀棍黨班藍血貴族一直當自己高高在上,出嚟參政係為咗打救天下蒼生.佢地有學識,有理念,講嘅嘢當然係絕對真理啦,普通蟻民根本就冇質疑嘅餘地,總之佢地講嘅你班友就要信.而家梁黨灰派佢班仔仔女女出嚟參選,其實係本住偉大嘅犧牲精神,希望萬民可以得到救贖.不過你地班蟻民竟然唔領情,為咗啲蠅頭小利而投向魔鬼嗰邊,真係唔嬲就瓦燒啦!由此可以證明,一般平民百姓有幾咁愚昧!所以對於班藍血貴族嚟講,「民主」絕對唔係「人民當家作主」,而係「人民要信佢地係救世主」!


text:
講到集中營,相信一般人都無乜點諗過旅行會去睇一睇呢啲地方.但係自從睇過黃翠如同蘇文峰嘅40日峰狂嘆世界,當中介紹過奧斯維辛集中營之後,就一路都想親身去睇下呢個於歷史舞台佔重要一席位嘅地方.
奧斯維辛集中營其實就係波蘭嘅,只係我4年前同屋企人遊東歐時去過.我就無咁叻仔,去完又去啦.但係當我知道慕尼黑附近都有一個集中營嘅時候,無理由唔去睇下掛.
Dachau KZ(達豪集中營),位於慕尼黑外圍小城市,一程S-Bahn(S2)坐到去Dachau站然後轉巴士坐多10分鐘就到,全程有指示同英文水牌,唔識德文都Kein Problem.
有說奧斯維辛集中營係首個二戰嘅集中營,但係其實達豪集中營先係數一數二初期設立嘅集中營.詳情可以係呢度睇睇,CONCENTRATION CAMPS, 1933–1939.但係如果話屠殺得最多人嘅,奧斯維辛集中營絕對有得比下去.
講番達豪集中營,作為初期嘅集中營,其實最初主要囚禁政治犯,罪犯,亦都有囚禁猶太人同一啲幫助猶太人嘅德國人.呢度用於困人多過處決人,所以比起奧斯維辛集中營,呢度少一分肅殺嘅氣氛;但係亦都有唔少嘅猶太人係呢度死於變態嘅軍事實驗之下.
其中一段由當時在囚於集中營人士回憶嘅短片提到,由踏入集中營嘅一刻,佢地不再有尊嚴,不受尊重,沒有榮譽(no dignity, no respect, no honour).而呢句說話係復刻嘅集中營設備可見一斑.
雖然話係初代集中營,但係呢度不缺毒氣室同焚化爐.雖說根據資料報稱呢度嘅毒氣室從未使用過,而我眼望上去毒氣室裡面嘅牆壁亦都無好似奧斯維辛咁有多次使用嘅痕跡;但係由出面望過去整個行刑室嘅設計,自己都不禁顫悚.
雖然講唔上係咩大道理,但係一個又一個集中營遺址唔係用黎重覆追究德國(納粹)犯過嘅罪孽;而係用作警世作用,提醒世人以此為鑑,千萬唔好再係未來設立泯滅人性嘅監獄.
有興趣嘅朋友,可以去鋒狂德意志 JonWHDeutschland 俾個Like同Follow我, 又或者可以直接Follow我個Wordpress.
想睇更多呢幾日嘅相,可以去我Facebook album鋒狂慕尼黑度睇嫁.


text:
話說之前晴心爸媽賣咗部 iPhone 3GS 等部 iPhone 4 嚟.原先 Apple 話 12 號會由 TNT 送比我哋,我哋 12 號嗰日真係超期待.點知, TNT 無送嚟.晴心爸媽出盡力打電話去 TNT 問過究竟,不過打嚟打去都打唔通.打得通就只係話有啲問題所以送唔到比我哋.如事這,時間一日,一日,一日咁過去.今日朝早係 TNT 個 website check 到話兩部 iPhone 4 《Out of Delivery》.嘩!簡直開心到爆,等咗咁耐終於等到.跟住我即刻打返屋企叫工人姐姐先期唔好離開屋企,因為聽聞話 TNT 一去到見無人會即閃.我仲叫姐姐一收到就打比我報喜.時間滴答滴答咁過去,仲係未收到工人姐姐電話.到六點鐘啦,心死啦.放工跟住就返屋企準備打電話去 TNT 嘈一餐嚟發洩吓.返到屋企,怒火沖沖咁入房諗住換完衫,食完飯同 TNT 搏命.點知入到房,嘩!嘩!嘩!嘩!嘩!嘩!嘩!嘩!嘩!嘩!嘩!到咗?真係到咗.原來七點幾送咗去我屋企.而家仲係到 sync 緊第一部.不過唔知點解仲係好嬲好嬲.
話說為咗我部 iPhone 4 聽日到手就係前兩日走去 One2free 諗住比錢將張 SIM 咭轉做 mirco-sim.點知個 sales 話唔得,一定要 join 佢地個 iPhone plan 先可以比我轉張 SIM 咭.我頂佢個肺,排隊排咗咁耐比個咁嘅答案我?我跟住都費事同佢講咁多.走人!咁今日放工就買咗個 adapter 自己嚟.大家睇吓啦.
用返係部正常 size 嘅機成功咗,宜家等聽日 Apple Store 將部 iPhone 4 送到我手上就知道得唔得!
今日行行葵芳,無意之中發現咗我最愛嘅廸士尼人物《巴斯》.平時見到佢好多嘅公仔都無買,因為動作太生硬,無嚟個性.但係今日見到嚟隻就唔同,個個關節都郁得.可以做到唔同造型.讚到咁,我當然二話不說就買咗啦!盛為 HK$199.佢隻眼珠仲可以任你搞,睇吓幾生鬼.


text:
小妹我同過三個男仔拍拖,同過四個女仔拍拖,年齡介乎由十六歲到廿九歲都有.
我係大概中學畢業就發現自己對女人反而更加有興趣.
唔好以為Lesbian就唔會係仆街磁石,自己同我身邊嘅朋友都覺得,我自己拍拖基本上都有一個Pattern,衰啲講係一個遇上仆街嘅輪迴.
每次失戀 ,我都會喊苦喊忽,然後就搵朋友講:
「啊好愛佢,點解佢會唔要我㗎,點解我永遠都要畀人玩呀,究竟我做錯啲乜嘢呀.」
搵完啲朋友鳩噏之後 ,就搵王菲,聽下佢啲歌係咁洗自己腦,覺得自己一個愛情嘅失敗者,好撚慘情咁樣 .
如是者喊咗兩三個星期,脂肪都喊埋出嚟嘅時候,個人又會開始醒醒哋,開始轉聽孫燕姿,蔡健雅啲歌,希望自己可以喺歌入面得到一啲所謂嘅正撚樣,有返少少骨氣,企番起身,搵自己心入面幻想嘅嗰個Mrs.Right.
但今次失戀有感覺少少唔同,我喺巴士聽住孫燕姿嗰首《我懷念的》.
以前每次失戀聽呢首歌例牌都會幾滴馬尿,覺得點解女朋友會咁快變心,咁容易放棄段感情,即使我喺佢身上花咗好多真心,花咗好多時間.
而佢一句話:「唔想拍拖啦,好攰啦.」
我以前付出嘅嘢乜柒都唔係.
今次聽孫燕姿《我懷念的》,覺得以前嘅自己好傻都好純情好天真.
追求我嘅人其實唔少,但我永遠都會鍾意上仆街.今次遇上咗一個大仆街啦,下次希望唔好再遇上仆街啦.
點知最後就會發掘更多唔同種類嘅仆街,慢慢我就成為咗一個仆街磁石.成日以為自己冇可能再咁黑仔啦,現實係個世上仆街你永遠都遇唔曬.
其實一個女人究竟會唔會得到幸福,搵到一個錫自己嘅人,
根本同佢心地善善良佢靚唔靚女唔關事,反而係睇你識唔識得自愛.
識得有一個女仔,
佢永遠都會搵到一啲對佢好好嘅男朋友,就算佢畀帽人帶都好.
佢好似永遠都唔會有任何嘅報應.
衰啲講我就係不停咁樣跌入仆街磁石嘅輪迴,而佢就係不停咁樣搵到唔同類型嘅筍盤 .
有另外一位小編曾經係佢專欄講過,
「我根本唔係恨佢嘅渣,甚至喜歡佢嘅原因就係因為佢渣味,所以我先會搵到另一個同佢一樣渣味濃嘅人.」
感情從來沒有一方是全對的.
人好多時都會畀自己嘅寂寞,性慾,渴望愛嘅心態擊敗,最後可能我哋可以得到咗一時嘅快樂,甚至自大低能到,有一刻以為自己可以成為童話書入面嗰啲開心小公主,最後變得越來越墮落,變成嗰啲唔相信愛情嘅怨婦 .
所有嘢都係講因果,可憐人自有可恨處.
你接受到自己為呢啲仆街放低自尊,都唔能夠怪自己得唔到幸福,因為你根本唔自愛.
未來嘅情路我可能都係一貫風格,鍾意西人.
不過今次我嘗試同自己講,
「可能我哋控制唔到對方係邊個,但我哋起碼可以控制到自己變成一個點嘅人.」
說罷,仆街磁石的我,又有了一股新幹勁.


text:
靚抽王
為佔中廢青解毒
Ads by Google
「嗱,我話你知吖,啲佔領嘅細蚊仔呀,一定係收咗錢㗎!因乜理由吖!又唔衝擊仲喺度掃街,仲有人喺度挑燈夜讀,你話佢哋唔收錢?我唔信!正一廢青!」——咳,多謝呢位來自維園嘅伯伯嘅問題.查實呢,或者我再重申一次,我哋係未有實質嘅證據,係未有實質證據指佔領嘅年輕人收咗錢嘅.不過呢,既然你哋咁憎佢哋,我就為大家度啲 S橋化一化佢啦! I will now recap in english!
橋一 讀屎片不如睇屎片
學芝心大導演黃精話齋,啲學生搞埋晒啲無謂嘢,乜鬼嘢民主自由呀,完全冇商業效益!正宗「讀屎片」!既然讀咁多書都冇用,就證明屎片唔係用嚟讀,而係用嚟睇嘅,所以我哋熱烈地推薦以下嘅高質電影俾啲廢青用嚟洗洗腦嘅:
橋二 臉書專頁 Click Like大法
獨立女歌手 Serrini翻唱撐佔中神曲〈話你戇 X怕你嬲〉,點知藍絲帶李力持聽完頭幾句引述「戇 X」朋友批評佔中人嘅歌詞,以為首歌係反佔中,喺 fb大讚, Serrini即叫膠咗嘅李生買佢嘅 CD.
好多學生啲佔領資訊都係喺臉書度睇番嚟!咁好簡單啫,家長們只要偷偷地用子女們嘅臉書,將嗰啲支持佔領嘅專頁全部 unlike,再 like晒啲乜鬼嘢《港淫港事》,《時淫香港》,《向香港賊佬致敬》,等啲細路可以睇番啲應該睇嘅嘢!咩話?你話啲細路識得上 Google search清楚啲資料先判斷真假,唔會好似李力持咁「話佢戇 X怕佢嬲」,睇到啲嘢就活剝生吞毫無過濾,將支持佔中嘅歌當係反佔中歌?
橋三 習總道教符咒
如果用晒以上正宗嘅方法唔得,惟有訴諸宗教,一於落示威區求番道符,唔使燒咗佢嚟飲,貼上塊臉度就得㗎喇.
撰文:娛文樂


text:
攝:Alex Leung
題為編輯所擬
趁大家仲會狙擊我嘅時候,想講下整個參選選委嘅感想.我特別希望讚我投白票嘅人會睇下,因為我有好多嘢想同你哋講.
1. 目的
我真心唔係為原則而去選嘅.話想選嘅時候已經有覺悟要投個自己唔太鍾意嘅人.我希望第一樣做到嘅係合作,一個關於傘兵同傳統泛民嘅合作.結果我唔知點評價,泛民支持者應該好憎我,但如果IT Vision 嘅人無呃我嘅話,我相信佢哋理解我嘅決定.
第二個目的係689 下台,選嘅時候其實無乜信心,因為始終呢個係一個高度操控嘅選舉.叫成功咗一半,失敗咗一半.第三係行動.我唔想做一個企喺道德高地乜都唔做,但去四圍指責點解唔咁咁咁做嘅人.而我相信,你要勸人同你一齊做,你首先要自己行出第一步.
第四係話語權.由拆大台,反退聯等等嘅事開始,我成日都問"點解會變成咁".點解永遠嘈嚟嘈去都係自己人,點解我哋無耐性去接受同理解下其他人嘅方法?
好多人話我講嘢兜圈講唔定個立場,但其實係因為好多嘢係無衝突 -
lesser evil 即係秋香效應,唔應該係一個好難明嘅概念;
但all in JT 之餘,有空間俾人搞下公民提名咪由佢做囉;
但all in JT 之餘,有個胡官講下人話咪俾佢入去講囉;
我無水晶球話我嘅睇法一定啱,相信大家都無.所以大家可唔可以喺唔影響自己立場下,盡量包容下其他人嘅睇法,其他人嘅行動?呢個係我呢兩年一直想帶出嚟嘅訊息.
2. 選擇
最後我投果票,其實無關原則,因為我一早有覺悟要放棄原則;亦都無關策略,因為最後果日大家其實都好清楚功敗垂成.
我考慮嘅係,我應該選擇企喺投JT 果邊幫白票講說話,定係企白票果邊幫民主300+ 講說話.而我選擇咗後者.
因為唔想投JT 嘅人,喺整個選舉入面,一直俾人忽略,一直俾人攻擊.而我好想話俾佢哋知,其實就算係民主300+ 入面,都有唔少人同佢哋有相同諗法,只係迫於形勢而投JT.
無論你有無企過龍和道,民主300+ 入面好多人都無忘記過你哋.只係策略上要令建制選委覺得JT 有得贏,就要刻意淡化其他聲音.無論你覺得呢個策略好唔好都好,實際上我哋又真係諗唔出其他辦法,我哋諗唔到點衝,點解要阻止其他人嘗試衝呢?
請相信好多人投果時其實都好掙扎,特別係做過救護站嘅醫生護士.請尊重佢哋嘅勇氣,而唔係冷嘲熱諷.
3. 攻擊
無論我哋點互相攻擊都好,中共嘅控制唔會停止嘅.或者我哋要諗清楚,我哋嘅真正敵人係邊個.你幾憎我,我幾萬箭穿心都好,我都會繼續帶出我嘅理念,直至用盡所有能量為止.如果相信呢種理念嘅,希望大家可以放低冷嘲熱諷,放低怨恨,一齊面對返我哋真正嘅敵人.
一朝起身,新一輪清算又開始.
願天祐香港


text:
(林作文)畢業季節裡的男朋友(林作)(第102期)
2016-12-14 18:00:09
踏入11,12月,又到咗香港各間大學行畢業典禮嘅時間.同我個大學死黨傾開,發現原來佢女朋友啱啱喺港大畢業,無喺香港行過畢業禮嘅我,當然會好奇下到底同我哋牛津行畢業禮有咩分別.
其實當年我哋嘅畢業禮比較簡單.首先,行禮之前或者之後係自己college同professor以及同屆畢業生食個formal meal,同professor傾下近況前程,又可以跟舊同學聯誼下感情.畢業禮則喺Sheldonian Theatre(謝爾登劇院)舉行,古典得嚟不失簡潔,好快就完成成個典禮.出嚟之後同約好嘅朋友喺出面影相聚舊,始終朋友唔會太多好快影完,搞掂後除咗件畢業袍準備夜晚去「劈」,喪玩一餐.
我死黨嗰日就忙好多.香港呢邊一直有個習慣,畢業嘅同學總會有一隻畢業公仔或者一束花拎住嚟影相,所以我個friend一早就要去預訂好畢業公仔.而在當天接近個半鐘嘅畢業典禮過後,佢首先同(幫)女友同埋佢嘅長輩影相,然後就去同女友嘅朋友去齊港大各個唔同嘅景點影相.而因為女友港大朋友眾多,最終個日由下午一直影到接近7點先走人,我死黨基本上得返半條人命.離開嘅時候仲見到好多畢業生興致勃勃咁繼續影相,認真犀利.
相對之下,雖然英國個邊朋友會比較少無咁熱鬧,但係我仍然比較鍾意個邊嘅簡單嘅慶祝style,而我個freind亦都深表認同,慳錢又慳時間.不過,當我問到個日過得開唔開心嘅時候,佢笑容燦爛咁畀咗個笑而不語嘅樣我.車!講咗大半日幾辛苦幾慘咁原來心底暗暗enjoy緊.哈,古龍先生果然誠不欺我,男人,大半都是天生嘅賤骨頭.不過,子非魚焉知魚之樂,箇中快樂實在不足為我呢種外人所道也.


text:
雖然美國杜指升番五百幾點,只不過你認為股災過咗,朋友,咁你太天真嘞,因為真正嘅炸彈仍然喺中國呢個國家, 海航 有一筆十七億人仔嘅債務有可能找唔到數,雖然 海航 仲話自己係有能力找數嘅,隨時會引發連鎖反應,農曆新年前後嘅中國同香港經濟都係有得震無得瞓.
海航 變支爆導火線
海航 並唔係一般嘅公司,佢係一間聲稱有國開行credit line嘅公司,好多人話中國政府印銀紙,如果好容易印銀紙就唔會 海航 缺水缺到中信幫佢發行嘅債務要走數咁大鑊.而且依家 海航 可能走嘅數,並唔係一般嘅數,係中信信托負責管理嘅房地產信托,中信唔係一般嘅公司,佢都係一間中央級嘅國企,中信如果咁都救唔到佢,咁唔係 海航 自己缺水咁簡單,係唔係中國嘅資本帳出現問題,所以 海航 搞成咁,中國一個又一個重量級國企都無法救到佢.大家要知道,有啲國企礙於任務需要,係絕對唔可以出手救 海航 ,例如中國銀行,因為中國銀行係中國金融嘅最關鍵窗口,連佢都死埋就堅係天下大亂,跳海都唔掂.
所以 海航 嘅去向十分值得關注,依家唔係一間普通航空公司有問題,而且中國國有資本究竟有幾多實力嘅問題,好似中信泰富炒燶咗I kill you later,但都無事嘅,因為當時中國有足夠資本填番個氹,榮家一定係膠咗,但至少唔會搞到大崩潰,最多係中信系股份搞到大重組,呢個係承擔得起嘅後果,但依家 海航 系嘅債務,係賣晒成個海南島都唔可能填得到,如果連中國政府自己都唔夠cash填,咁如果我係外國果啲狙擊手,一定準備彈藥狙擊香港,中國股市,甚至人民幣同港幣匯價,屆時點只跌成千六點咁簡單,係身家蒸發都似.由 海航 搞到一鑊泡嘅情況話俾大家聽,中國依家金融界班友嘅水平,係連日本泡沫經濟爆破前果班友都不如,中國唔係以為一個任志剛可以幫佢地操盤擋住件事.1998年香港官鱷之戰,任志剛都只係操作果個,真係幕後做到決定,係曾蔭權爵士同許仕仁,但依家梁振英迫害到佢地兩個成咁,你仲想佢地出山救中國.有時支爆,堅係中共自己攞嚟衰.


text:
呢一日終於去動物園,大少爺本身叫我去行街佢自己同包去
但我覺得點都參與下
大少爺好好,好細心逐個館陪包包睇,我無論影相或睇都只係睇我喜歡動物
好彩大少爺與我互補不足
呢個動物園好容易去,只要搭御堂筋線去動物園前或者搭 JR去天王寺站就去到
神戶有個動物園大好多,又可以騎馬仔!但我真係無乜時間所以都係去呢個方便
包包比我叻會摸下動物同埋夠膽餵
園內有個餵食區,用 yen 100就可以買飼料餵呢
裡面有不同區域又有蟲蟲館,雀鳥館等等
實在影唔到咁多
我個 friend,呀老虎
隻象好似好累咁
裡面有間餐廳,有呃細路午餐
老實講:實在唔太好食又等得好耐
但小朋友會鍾意
去完動物園包包就晌BB車睡了,我同大少爺搭JR落大阪食tea
先去阪急百貨12樓食,呢間勝在方便去梅田行街實會路經咁囉
老實講呢個質地太軟大濕
大少爺食 crepes好好食,質感好好
杯果茶都唔錯
食完tea包包先醒,就去大丸 Tomica
裡面好齊款,又平過反斗城,仲有 yen 300扭蛋錶
裡面有不同產品試玩,又可以自己diy車,包包晌度可以學習下同其他小朋友爭玩具
原來爭玩具係成長必需要經階段,我只能夠放手
包包玩完後又買到佢恨要油站後就返心齋橋行街
買到d雜物,衫同鞋都無,耳環都無睇中
路經明治軒又行到累帶包包入去食蛋包飯
um....其實呢…就即係咁...啦
帶住一身疲倦見到呢間 pancake,隔離仲有又係出名既 gram
因為好多人去日本都會想試souffle pancake所以我就試多間
呢間完全勝,非常好食,蛋香又唔太甜
質感鬆軟,超值得食
我同大少爺都喜歡呢間呢
大少奶's Delicatessen
宣傳你的專頁


text:
焦土派喺 補選 當前投咗共四圍搞事,搞到我好難得好唔得閒,啱啱好 補選 喺3月11日東日本大震災紀念日,前SocRec梁日明出咗啲咁嘅膠Post,攞嚟抽水.我唔係日本專家,但作為311果日喺東京親歷地震嘅人,我覺得呢班焦土派已經過晒火位.
焦土派搞 補選 唔好攞311災民抽水
呢個post係完全令我覺得, 焦土派 呢班友不知廉恥,過晒火位,我必須大規模unfriend嘅原因,佢地知當年311有幾慘咩?
我喺唔係311最慘,當年我嘅經歷,可以睇番我喺AM730當年嘅文章關東地震記事,東京無錯無乜事,但日本東北就堅大事,海嘯吞沒唔少人,唔少人妻離子散,跟住就係福島第一原子力發電廠嘅大災難,福島至今仍喺艱困之中,呢件事亦令我堅決反對一切核電,特別台灣搞核四至今,作為核電大災難嘅親歷者,我知道呢樣嘢唔該無自律能力,或地震帶嘅人玩.你依家焦土派為咗打擊民主派喺 補選 嘅表現,玩埋啲咁嘅嘢,呢啲唔係人渣係乜嘢.所以我必須當眾攞出嚟鬧,完全唔會有面俾,呢個係基本道德同道義問題.
其實大家留意一樣嘢,焦土派嘅針對目標同左膠係一樣,都係范國威,范國威一直係溫和本土,點解要針對佢,除咗好大機會因為范國威存在篤爆依家熱普城或焦土派呢班係假貨,大家更要留意一樣嘢,中共嘅打擊目標,往往係最具群眾基礎嘅政團,所以黃毓民呢條仆街係先打擊民主黨,依家民主黨打到唔係散晒就無得打,就改為打新民主同盟,當大家留意呢樣嘢,就知道孔令瑜,獨媒呢班左膠,同無喇喇要搞癲狗日報嘅黃毓民,以至唔係根本係黃毓民,熱狗死忠轉過去嘅焦土派根本係著同一條褲,你仲信呢班所謂KOL係本土?你無嘢嘛,呢次 補選 ,真係一次過將啲牛鬼蛇神嘅真面目照晒出嚟.
呢次 補選 嘅初選,我都花唔少時間打擊啲左膠,依家我就要打擊啲焦土派,因為兩班友實際係同一條戰隊嘅人,如果你咁都睇唔穿中共嘅戰略,仲信埋啲KOL,中共要玩咗你都唔知果然好容易.我對呢啲盲信KOL嘅友仔,不論左膠定焦土,都係十分之失望.


text:
辛苦推車
朱千雪要騎綿羊仔駛到徐子珊身邊,後面有幕後大隻佬人員幫手推車,連引擎都唔使開.
Ads by Google
真面目
女車手 單車鬥鐵馬 千雪請槍 膠面子珊 hea踩
大台係咪真係冇晒人用?唔使問啦,你睇之前台慶亮燈人丁單薄就知.𠵱家晚晚《再戰明天》睇見徐子珊,朱千雪,話咁快兩人又「重聚」,拍緊嘅新劇《以和為貴》,又係佢兩個囉!
早前套劇喺何文田拍外景,膠面子珊原來唔識踩單車,朱千雪冇牌又要揸電單車喎!點算?咪用替身囉!真係唔夠人到咁?做死班替身咋盞!
子珊唔多識踩單車,索性單腳落地 hea踩,梗係啦,受咗傷上唔到台攞視后點算呀?但最好解決咗膠面問題先啦.
最近經常俾人笑膠面嘅徐子珊,喺新劇《以和為貴》內同朱千雪演兩姊妹,早前喺何文田拍外景,劇情需要子珊踩單車,朱千雪就騎鐵馬,但兩個呆晒明顯唔識.
徐子珊踩幾腳已幾乎失平衡,要單腳落地救命,最後當然要 hea住踩.朱千雪仲弊,冇電單車牌只好請槍用替身囉,影大頭嗰陣就要靠大隻佬扶實車尾至掂!希望正式出街嗰陣,唔好穿崩啦!
女替身
劇組請咗女替身拍揸電單車戲,朱千雪成場戲只需舒舒服服影大頭.
零交流
替身拍攝時,朱千雪企埋徐子珊旁邊,但子珊冇乜理佢,只顧同其他工作人員傾偈,搞到千雪 BB冇人理,勁老尷!
採訪,撰文:娛樂組
攝影:攝影組


text:
真係唔好帶柴犬去狗公園
-
cynthin
前幾日第一次帶隻柴柴去狗公園玩下,有個位有成3,4隻柴犬一齊,佢一野衝左入去
我一時間完全分唔到邊隻打邊隻,隻隻柴犬個樣都一模一樣,大家個傻都傻下傻下咁
所以話千祈唔好帶柴犬去狗公園,會搵唔返自己嗰隻.....
-
BOBONNN
我自己養左兩隻黑色既臘腸狗,講真我養左咁耐有陣時都會分唔到佢地邊隻打邊隻=_="
-
chueng.mm
可能係我有狗臉盲症,都係完全分唔到d同種狗邊隻打邊隻,除非體型差好遠
-
lulu24
我之前有次有係咁...
-
weiwei.
可能係我有狗臉盲症,都係完全分唔到d同種狗邊隻打邊隻,除非體型差好遠
-
cynthhh
haha講起分唔到柴犬呢,我以前養左隻柴犬都試過分唔到佢同我朋友嗰隻有咩分別
特別係第一眼唔仔細睇兩隻野真係雙胞胎咁
-
Anonymous
香港而家真係好多柴犬
-
weiwei.
咁樓主你最後點樣認到隻柴狗?
-
bernice333
weiwei. said:
咁樓主你最後點樣認到隻柴狗?
最後要靠我放係袋隻糧先認到邊隻係佢,因為佢勁鐘意食boreal嗰羊肉糧
所以我一拎幾粒出來佢已經自動狗衝返來我身邊lol
-
missmalice
@bernice333
怕唔怕最後其實都係戴錯第二隻柴犬返屋企呢?
-
katherinekss
哈哈哈真係好搞笑,不過柴犬都系生得差唔多,都好容易認錯.不過邦狗繩就認得出啦


text:
張宇人被自由黨推薦做教育局局長,喺一個真心膠太多嘅城市,好多人立即好驚.當然,我呢啲有鋪派膠癮嘅人,一聞就聞到陣高登味,果然不出所料, 田北俊 喺星期六晚自己喺facebook解畫,承認係為推薦而推薦,跟住狂抽張宇人同吳克儉,最後張宇人自己都抽埋吳克儉水一份, 田北俊 嘅玩膠行動十分之成功,應該係第一個政客公然玩膠玩到呢個地步. 田北俊 終於掌握到玩膠嘅奧義.
田北俊 知道對住柒頭有時唔可以直接嚟嘅
其實戰略人,一般好容易睇到 田北俊 玩緊膠,除咗因為呢招嘅惡作劇成分超高之外,呢招其實反映咗,自由黨根本唔想同新政府合作,但又唔方便好似泛民咁,一開口就turn down人,喺泛民嘅位置梗係無問題,自然有班原教旨主義分子包底.自由黨咁做,隨時黨內有一大批人不滿,自由黨本身亦想保送一批人做政治助理(當然目的唔知,你都知依家 田北俊 根本係玩膠王),所以 田北俊 用一招怪招,就係為推薦而推薦,搵張宇人過橋.但張宇人又唔可以公開發嬲,因為張宇人長期係男拔校董,而佢老婆係教育界嘅,教育界啲人有幾多幾憎吳克儉,大家都知.張宇人做局長係有問題,但張宇人嘅太座做教育局局長,又未必係有問題.
簡單嚟講,玩膠係一種間接路線(indirect approach)嘅玩法,唔同你硬攻,我就走迂迴路線玩你,而 田北俊 難得有呢種戰略視野同操作能力,我睇依家真係無幾多個政黨想入林鄭月娥個熱廚房,連自由黨都可以hea到咁,推薦張宇人呢啲人入去,你民建聯,工聯會係唔係為咗政府啲資源,真係走去鬥核突先,屆時真係成個林鄭月娥團隊搞到好似異形戰隊咁嘅款,咁又何必呢?
其實泛民要學習,就係唔好果啲左膠,熱普城,扮假膠搞原教旨主義,阻止泛民向一個間接路線方式策略進發. 田北俊 咁樣做咗周星馳整蠱王,固然係一個方法,但間接路線嘅玩法有十萬八千幾個.好似要爭取一個公共政策嘅成功,除咗示威,除咗喺街頭勇武,或者爭道德光環,仲有無其他方法.好多泛民政客(或者政棍),扮晒激都無乜嘢政策建樹.我自己成世人寫評論,有係一條附屬立法(限奶令),同一條立法修訂(停車熄匙酷熱天氣同暴雨豁免),對於林鄭月娥呢啲仆街,fight hard,更要fight smart.


text:
保宮人工流產幾多錢?落仔手術切記選擇正規婦科醫院,咪制顧及人工流產價格,根據自身情況選擇啱自己嘅手術方式,否則會俾自己帶嚟終身嘅傷害.
人工流產價格受好多因素嘅影響,比如:各個醫院嘅收費標準,個人身子情況,所選手術嘅方式,地理位置等.
地區差異:查實造成保宮人工流產費用差異嘅原因唔少,其中一項就係地區差異.一般嚟講一線城市,比如上海和深圳,它哋同二三線城市嘅保宮人工流產手術費用就完全唔同,一線城市嘅設備條件等都要更好一啲.
手術差異:唔同嘅醫院對保宮人工流產費用嘅差異也產生影響,事關目前未曾針對保宮人工流產手術費用嘅一個規定價格,因此唔同醫院按照自身嘅盈利模式以及設備人員情況,都會自行制定保宮人工流產手術費用嘅價格,一般嚟講,唔會太過冇譜.
個人身子差異:懷孕女性嘅自身狀況也幾多影響到保宮人工流產手術費用嘅上落浮動.懷孕嘅時間亦會影響人工流產嘅費用,懷孕時間越長可能越複雜而費用會越高,懷孕女性如果本身有炎症或其它疾病對保宮人工流產有影響也會造成費用嘅唔同.
咁,人工流產手術都包括邊啲費用
人工流產手術前檢查
保宮人工流產幾多錢?保宮人工流產完備嘅術前檢查十足重要.透過呢啲術前檢查,一方面可以確定受術者係咪有婦科炎症或其佢生殖道疾病,若檢查出婦科疾病可需制定相應嘅手術方案.另一方面可以確定孕囊嘅大小,位置,女性生殖道及宮腔係咪有異常情況等,可以大大降低手術過程中嘅風險.
另外,術前檢查可以明確受術者係咪有心髒病史,係咪啱麻醉,係咪貧血等等一係列問題,對於降低手術風險也係十足必要嘅.
人工流產手術費用
保宮人工流產幾多錢?保宮人工流產手術費用係正常嘅人工流產手術總價格中最重要嘅一項,也係差別比較大嘅一項,也係影響人工流產價格表嘅因素之一.唔同嘅技術運 用,唔同嘅手術醫師,唔同嘅手術室,甚至係唔同嘅手術耗材等,都會影響到人工流產價格表嘅,而所有呢啲差別都能體宜家人工流產手術嘅安全性上.
人工流產後嘅消炎
保宮人工流產幾多錢?保宮人工流產手術後嘅消炎也好重要,呢個也會影響到人工流產費用.事關剛做完人工流產手術,受術者嘅身子比較寒底,抵抗力差,呢時候好容易受到感染.如果唔及時消炎,好有可能造成病菌感染,患婦科炎症.
人工流產手術醫師嘅選擇
選擇一個專業嘅有豐富臨床經驗嘅保宮人工流產手術醫師,呢點也好重要,呢個也係人工流產價格表影響最大嘅因素.一啲臨床經驗唔足嘅醫師容易操作唔當,造成子宮穿孔等併發症.事關受術者打咗麻藥,感覺唔到疼痛,手術醫師唔容易發覺,會引起大出血,甚至有生命牙煙.
保宮人工流產幾多錢?深圳婦科醫院推進一項3D雙腔減壓保宮保宮人工流產術
三維立體可視宮腔鏡雙腔保宮保宮人工流產術堪稱往陣保宮人工流產技術升級版,讓意外妊娠者喺安全,冇任何痛苦,冇感覺嘅狀態下實施手術,10分鐘內安全徹底地完成手術,創傷小,安全可靠,恢復迅速,術後醒嚟後冇唔適感覺.事關手術喺一種非常平和,安靜,可觀嘅狀態下實施,唔僅能充分包保手術品質,還能有效避免各種流產綜合症.


text:
見呢排係咁比人催我出blog 咁我就拿拿聲打好佢先
其實我話放gpa後出blog 係因為我覺得出gpa之後我會比較多野想講
但我冇話出gpa後"即刻"打blog呀 :(
其實打blog呢個習慣係中一中二嗰陣開始 嗰陣都係見人玩我又玩
玩玩下大家都開始唔玩blog 最後得返我一個仲有keep住打blog
中二玩到依家大學二年班xd
其實都幾開心 原本都係一個"願者上釣"嘅心態 覺得啲人想睇自然就會睇
冇人睇嘅話就我自己做自己嘅讀者
點知最後發現原來都幾多人有追開我個blog 真係幾驚喜haha
其實我依家搭緊地鐵返cu 呢個路途都幾遠 又冇咩特別野做
就趁呢個時間打blog啦^^ 但其實我上堂一定遲到 遲咗出門sosaddddd
係呀前日又出咗gpa啦 雖然明知唔會好得去邊但唔知點解又會幾期待呢日
但其實我覺得個gpa係比預期好啲嘅:))
自問溫書都溫得幾hea下 做paper做得更hea
因為上個sem啲course我都好唔鐘意 尤其係大英同fh T_T
尋日去咗cityu個community college度sit堂 sit咗堂通識
我嘅感覺就係 點解人地啲通識堂有趣過cu咁多 就算係講政治我都聽得幾開心又唔會眼訓
可能真係隔離飯香 人地間u嘅野點都好過自己間u
fh明明係通識但又要讀咩孔子莊子 上親tutor都悶到一個點....
最後啲paper都係做得好hea 100%學術垃圾:(
同埋呢 sem1係十二月考試 但十二月又係聖誕節 個心一早飛咗去聖誕節
我仲記得 我溫溫下書可以無啦啦走咗落街買野整聖誕卡xd
然後半祼考咁樣去考final
其實派gpa前都有啲恐懼 都係會驚gpa太低 好驚要見prof
但幸運呢件事始終都冇發生 輕輕鬆鬆咁就過咗一個sem :P
不過 我都覺得我點都要對自己有啲要求 依家個要求真係低咗啲 希望下sem gpa會更接近3啦~
Yr1嗰陣sem2係好過sem1架 唔知yr2會唔會都係咁呢:D
(今sem三個數學course 個gpa應該更低lol)
其實我今sem個gpa係2同3嘅中間再多少少xd 都唔算好差啫
不過唔知點解今個sem勁多人過3 我問嘅所有人幾乎都係過3 /.\ 嚟carry下我好嗎
今個sem有三日八半 但我又冇走晒堂 都有嘗試準時上堂
依家都養成早睡早起嘅習慣 每晚一點前訓
真心覺得自己叻咗xd
我呢招真係好掂:D 床上面較一個鬧鐘 個電話放係書枱叉電 又較一個鬧鐘
床嗰個較七點半 手機較七點九
七點半醒咗之後可以再訓一陣 到七點九嗰陣手機再響鬧鐘 然後就被迫要落床熄咗佢
咁就迫到自己落床!!!!!^^ (大前提係唔可以再爬返上張床度XD)
呢招對我嚟講都幾work 八半數學lecture 明知上堂都唔會聽得明 但都迫到自己去上堂:D
用返學費計 大學每堂原來係價值幾百蚊 唔上堂即係將幾百蚊丟落海T_T
希望我之後都keep住呢個心態準時上堂!
其實嗰陣入數教都知呢科每年都係收二十個人左右
嗰陣覺得 入到嚟就可以好似中學咁樣 每日廿幾個人一齊上堂 一齊share source 好開心
點知其實呢樣野都幾難實現:( 大家啲course唔會完全一樣 就算同一個course都分幾個時段
真係冇咩可能成日一齊上堂
但今個sem有啲轉變 大家好多堂都一齊上 開始有少少中學上堂嘅感覺:D
我都努力啲走少啲堂 好似中學咁每日準時八點幾上堂xd
話說今年同時係第二年住hall 依家又sem2
同rmmate相處嘅時間只得番一個sem TT
雖然yr1都有住 但好多我想體驗嘅hall life都係yr2先出現
一齊煮飯 一齊吹水 打牌 其實真係好開心:D
可惜rmmate已經final year了 住埋呢個sem就冇可能再同佢地住啦
好好珍惜呢個sem先得 :(
原本諗住可能我四年都住hall 咁就可以試下住晒uc四棟宿xd
Yr1湯宿yr2陳宿yr3yr4就住埋伯宿同恒生xd
但我下年好大機會唔住hall了~
都有好多原因嘅 但最主要係我覺得係屋企住舒服啲自在啲 又慳番住hall啲錢 同埋我都習慣咗屋企返cu個距離
都係一個鐘左右 有好多人返cu要用嘅時間仲多過我
都體驗咗住hall嘅生活 係時候要體驗下走讀生嘅生活:p
但好大機會一走堂就會走晒全日嘅堂T__T 到時希望唔好係咁
好啦我上堂遲到半個鐘了 我坐緊校巴上去lu 打住咁多先xd


text:
(photo via cc Flickr user Hotlanta Voyeur)
人會變就係人都知啦,只係無諗過一個人真係可以變得咁厲害同變得咁突然,好多時都只係一啲你諗都無諗過嘅原因而突然令你覺悟咁款,只能夠講真係天時地利人和一下子夾都無咁橋黎齊晒,然後事情要發生就發生,人真係好有趣,你講幾多嘢佢都唔會識開竅,但就係有樣嘢CLICK中佢就係中左,真係叮一聲大叫阿媽我醒左喇,除此之外,你真係唔好唔信邪,有啲事又會咁啱喺果一刻出現,然後改變左你嘅價值觀.
是咁的,我就有兩個大專時好熟嘅女(性)朋友,一個就娘娘收兵咁款,好多仔仔埋身,本身個人都好多朋友好SOCIAL,但又唔係要人送呢樣送果樣嘅,純粹好多仔喺手傾下計,放長線吊大魚果隻,係果啲要花好多時間去睇清一個男仔然後先會揀嘅女仔,所以每次出黎食飯都要跟進返佢同啲仔仔傾到咩地步,發唔發展得過,定係已經甩左幾件然後又有新人入伍.另一個就好喜歡食仔嘅,愛情同搞嘢就分得好開,拍拖時一心一意成個神級女友咁對待男友,但單身時就透過交友APP約下炮,無真感情嘅,有時我都好佩服點解可以分得咁開,然後每次食飯又跟進返邊度食左咩仔,仔仔性能力點樣呀果啲,但就係有個前度糾纏不清,明明甩左拖好耐,又仲會一齊食飯睇戲,大時大節又會一齊過,果時飛人又嫌人無上進心,俾唔到將來佢果啲又盛,宜家又成日出出入入,永遠都諗唔透佢想點.最近一次食飯竟然兩位囡囡都變左第二個人,嚇得我騰騰震呀.
先講阿食仔先丫,無啦啦講話同前度去旅行,當下已經屌左出黎,乜料呀,去乜嘢旅行呀,平時大時大節一齊過都算啦,仲一齊衝出香港?「無呀,我都去過啦,不過就係好想同佢去,如果唔係同佢去,我都唔會想去.上次自己一個人去時都已經諗如果佢喺度就好喇,咁今次有免費飛,問佢有無興趣一齊去,佢話去,咁咪去囉.」我問:「即係你無其他朋友嘅,係要搵佢去嘅,咁你地去到搞唔搞嘢丫?咁搞左係咪即係一齊返丫?」阿食仔話唔知呀,到時再算啦.然後就黎喇,無啦啦講自己個心態唔同左,因為近排發生左件事令佢對前度個諗法改變左,覺得佢俾唔俾到將來自己唔再咁緊要,最重要係前度喺佢身邊.乜料呀大佬!呢啲說話根本無可能可以出自佢把口呀,我完全接受唔到囉,由希望對方俾到將來自己,要住洋樓養番狗去到宜家唔介意前度俾唔到,亦唔嫌佢無上進心,太陽究竟是咪喺西邊升起左呀?我話:「你真係唔好嚇我,你係咪讀書讀到癲左?無啦啦做乜會咁諗?」佢就話事源佢媽媽有對夫婦朋友,個老婆就勾佬,但識返轉頭,而老公又原諒,咁個老公就去沙巴旅行,老婆話要同佢一齊去,老公話下次再同佢去,今次佢同朋友去,咁點知就係潛水果時發生意外,全團就係死佢老公一個.阿食仔就話呢一下俾佢覺得要珍惜眼前人,「講咩將來啫,話唔定到三十歲就已經死左啦,最緊要佢宜家仲喺我身邊,同我一齊好好咁過.」其實我個人一直都好BUY呢種諗法,因為人真係好化學,而且今日唔知聽日事,諗太多都根本唔到你控制,我驚訝點只係無諗過就係咁簡單一件老套到嘔嘅小故事會突然令阿食仔覺悟咁啫,無嘅,佢既然突然咁樣諗清,咪睇下事情發展,我都會想佢同返前度一齊返,都想佢開心嘅.
然後就要講阿娘娘喇,話說咪話娘娘喜歡放長線吊大魚,無返一年半載真係無可能得到娘娘嘅信任,之前都聽左好多仔仔同佢玩左好耐,最後啲仔仔都係不敵太長時間嘅磨練而收左皮,但諗都諗唔到,今次食飯係會有咁突破性嘅發展.唔聲唔聲,竟然同我地講話佢已經帶左個仔仔同佢屋企人去食飯,乜料呀又!果晚啲新料實在太衝擊呀阿媽!我同阿食仔個下巴一齊跌左落地,果個仔仔未玩返一年半載不特止,仲已經入左屋食飯!娘娘同仔仔熟左三個月,大家好投契,娘娘覺得有時唔駛講,仔仔都會知佢點諗同想做乜,然後不知不覺,帶仔仔去食飯果晚就俾人拖左手仔而竟然無縮手,我地已經驚訝到唔識俾反應,只係一味怒問即係點即係點?宜家擺到明佢等對方開聲啫,手仔都俾人拖埋啦,咁我都有問佢究竟是咪喜歡人呀,做乜宜家搞到咁被動俾人食住咁,平時都唔係咁架.娘娘無明確答到啲咩,只係好玄咁講左一句:「到呢刻仲未有樣嘢令我唔信任佢.」即係點呀?咁是咪喜歡呀?「我唔知,咁唔反感就無問題啦?」阿食仔就問:「乜撚嘢呀!咩唔反感就無問題呀?喜歡同唔反感係兩回事黎架喎大佬!你係咪玩嘢呀?」娘娘答:「我唔知呀,咁唔反感就即係鐘意架啦,我唔知點形容呀,但我可以講嘅係呢一刻仲未有嘢令我唔信佢囉.」我諗我大概明白掛?情感呢啲嘢又好難要下下界定得咁清晰,如果娘娘係好似佢所講單憑信任同唔反感就可以一齊嘅話,咁咪無問題,每個人都有自己嘅自由去決定點樣先想同一個人開始.
近來成日睇到講愛情黎嘅時候都係要講TIMING,唔關一齊左幾耐事,只要時機啱嘅時候遇上啱嘅人就可以好好咁一齊,唔知點解,某程度上我係覺得相當諷刺,前人種下嘅果由後人去享受.就係單單因為你出現喺一個唔啱嘅時候,又無配合到天時地行人和,你嘅出現就已經係一個錯,點樣都唔會修成正果?咁又唔可以咁斷定掛?因為人同事情每分每秒都喺度變緊,你種嘅果可能你自己享受返呢.最後好想送俾大家我近排成日諗起嘅一句,一句阿食仔個前度同佢講嘅一句:「其實唔駛下下都咁清楚.」


text:
你知道嗎?
ettusais 已經進駐左銅鑼灣希慎了
閃閃好愛很希慎,因為入面有愛飲既珍珠奶茶,亦有愛買書既地方誠品
而家仲有埋 ettusais添唷 (係六樓唷)
呢個希慎 Counter 都唔細架,仲可以放到四人化妝檯
因為呢.... 呢度可以上堂唷
雖然係COUNTER,但唔細唷,所有產品都好齊全.
但今日呢,主角之一係呢枝五合一洗顏面膜泡泡
面膜泡泡極綿密,佢五合一功效包括面膜,卸妝,潔面,按摩同埋保濕成份
一枝已經係多功能
平時簡單既妝容都可以用呢枝面膜泡泡輕鬆卸除
睇下,佢綿密到鴨仔都唔會掉落黎
另外都有做一啲小實驗比我地睇唷
呢個係滲透導入液,呢個小實驗係係一個海綿上面
係一邊先搽左滲透導入液,再滴一滴藍色既水上去
你會見到好快咁滲左入去
而係另一邊乜都冇搽既就會浮係海綿上,要等好耐好耐先會滲到入去呢
多謝 ettusais 唷,根據閃閃既膚質仲揀左一枝 PEELING MILK 比閃閃試!
呢枝係微炭深層毛孔潔淨面膜,超微細既黑炭粉末同弱酸性既去角質配方
以打圈按摩既方法,深層清潔肌膚既毛孔.
一次效果唔算太好,要持續咁用唷,先有效果唷
五合一洗顏面膜泡泡
就真係好方便啦,之前閃閃用過一啲泡泡既產品,但呢個個綿密度真係好高
而且唔會好快就散,真係可以當MASK咁用
洗完又唔會話好潤但又唔會乾爭爭咁喎
而且增量左都仲係HK$165
唔貴呢,閃閃用完會再入手唷
當日完左活動,閃閃就去左希慎行下,仲去左佢個空中花園平台坐坐
期間有隻好COLOURFUL 既毛毛蟲爬上閃閃個袋度
閃閃送返佢去草叢度佢又爬返上黎
好得意唷
好啦,BYE BYE 啦!
你喜歡閃閃的文章嗎?可以給閃閃一個LIKE嗎?
請給個 "LIKE" 加入唷,我會常在 FACEBOOK 更新試用動向唷!


text:
香港澳門人去台灣做整容手術應該點揀?十大香港澳門人去台灣做嘅熱門整容手術排行:微整形,割縫雙眼皮,開眼頭割眼尾,隆鼻,隆胸,抽脂,自體脂肪移植,削骨,墊下巴之類嘅手術,香港澳門blogger到台灣整容日記心得分享.
有句話,唔知道個結果係點嘅係一場賭博,可以預知個結果就係一場投資,整容手術可以話係賭博,亦都可以話係投資,這完全取決於點樣揀個手術執刀醫生,以加行銷方式有好多種類,消費者成日都會面對到應該點揀嘅難題,有啲甚至會產生選擇恐懼症,整形醫美特搜了解到有咁樣嘅問題,幫大家整理咗一啲相關嘅資訊,幫啲有需要做整容手術嘅消費者對抗選擇恐懼症.
香港澳門人有個特性:大多數人都會選擇到出國整容,呢個現象響呢幾年嚟都有持續發展,甚至有越來越踴躍嘅趨勢,主要嘅原因眾說紛紜,有啲人係因為對香港嘅整容技術持保留嘅態度,有啲人係驚俾香港媒體報導…,編者整理咗幾個原因俾大家做個參考.
香港澳門人大多數出國整容嘅原因
本身對整容嘅觀念
響香港澳門,對整容嘅觀念相對於其他亞洲國家保守,所以對於整容仲係比較低調,根據南韓整形協會嘅統計,依照亞洲國家對整容手術的接受程度進行排名,第一名是泰國,其次依序為南韓,台灣,中國,日本,香港…
媒體報導方式
香港澳門媒體對整形議題的報導方式,幾乎無一個好評,而且寫親都係衰嘢,唔理係醫療糾紛,定係娛樂話題,令到唔想手術失敗嘅人都唔敢響香港整容,亦都令一啲有知名度嘅人更加唔希望響香港做整容手術.
醫療法規嚴格
或者係因為醫療法規嘅問題,香港澳門嘅整容醫師好難去施展拳腳,因此造成香港人對於本地嘅整容醫生信心度相當之低,有整形需求嘅消費者,大多數唯有「出國深造」.
香港澳門整容消費者出國整容首選地區 – 台灣
響香港澳門消費者嘅心目中,出國整容首選梗係醫療水準相對進步同埋語言相通嘅台灣啦,整形醫美特搜知道香港澳門人嘅需求,特別針對咗台灣地區嘅整形醫美產業資訊做咗個整理,令有心想出國整容嘅香港澳門人避免陷入整容失敗嘅痛苦,畢竟,呢個係一個遙遠嘅旅程,我們無整衰咗本錢.
香港澳門人過台灣整形手術項目排行榜
根據整形醫美特搜嘅統計數據,香港澳門人過台灣整容手術項目排行順序係:割縫雙眼皮,開眼頭割眼尾,隆鼻,隆胸,抽脂,自體脂肪移植,削骨,墊下巴等手術同埋微整形…
割縫雙眼皮開眼頭割眼尾手術
雙眼皮手術目前嚟講可以分為割雙眼皮手術,縫雙眼皮手術,訂書針雙眼皮手術,如果係眼頭部分蒙古折得好嚴重,可能仲要加埋開眼頭手術,開眼頭手術亦都分為有疤開眼頭手術與無疤開眼頭手術.
透過割縫雙眼皮手術令自己眼睛變大,會令到整體感覺更有精神,呢樣就係點解割縫雙眼皮會成為整容醫美手術熱門項目嘅原因,唔好以為割縫雙眼皮手術好似好簡單,其實眼部手術嘅學問相當深,就算差一毫米嘅話,整體嘅感覺就已經唔一樣啦,因此,手術前置嘅準備動作同埋溝通就變得相當重要.
隆鼻手術
以加整容係一個相當競爭嘅戰場,坊間有好多為咗提升醫生嘅知名度,會用好多嘅方式去包裝個手術名稱,常見嘅係材質,做法,仲有啲會用輔助項目嚟提升專業度,好似係咩3D,4D,5D…其實,隆鼻就係隆鼻,咪又係一個手術名稱啫,我地大概將隆鼻手術分成材料型名稱同埋技術型名稱兩種(P.S.目前隆鼻手術比較少出現輔助型嘅花俏名稱),跟住落嚟會好詳細咁為各位介紹隆鼻手術嘅材料種類及每一項隆鼻名稱,屬性同埋特色啦!
響做隆鼻手術果陣,會用到嘅材料,目前比較常見嘅有幾種,好似矽膠鼻模,卡麥拉鼻模(Goretex),自體肋軟骨,人工肋骨,耳軟骨等等,呢啲材料其實響個隆鼻手術入面,所使用嘅部位都會唔太一樣,以下將會為各位一一介紹.
隆胸手術
目前隆胸手術嘅種類,分為內視鏡義乳隆胸手術(放鹽水袋,果凍矽膠或者水滴型矽膠等)同埋自體脂肪移植隆胸兩種類型.
抽脂手術
抽脂手術有邊啲?目前抽脂手術方式種類相當多,介紹如下,但儀器都屬輔助,手術成敗還是看醫師操作是否得當.
傳統抽脂:將抽脂管插入皮下組織脂肪層入面,來回移動禁去刮除脂肪再去吸出嚟,適合脂肪量多嘅大範圍,好似腹部和臀部,大腿,byebye肉.術後傷口會比較大,瘀青明顯,疼痛度高,恢復期大概3~6個月.
雷射溶脂:局部麻醉之後,利用0.1公分嘅光纖探針,深入皮下脂肪以雷射震碎脂肪細胞,令到脂肪細胞數減少,適合做一啲精細部位嘅雕塑,例如肩,頸,背,小腿…等,而雷射的光熱作用可以提升手術之後治療部位嘅皮膚緊緻度,可以達到拉提,緊實嘅效果.傷口比較小,瘀青少,疼痛度略低過傳統抽脂,恢復期大約3個月.
水刀抽脂:運用高壓水打碎,軟化脂肪,抽出脂肪嘅同時,都可以抽出之前打入嘅配方水,所以麻醉藥殘留就會較為小.水刀抽脂相比於傳統抽脂更加可以完整咁保護脂肪細胞,適合用嚟做自體脂肪移植手術.傷口小,瘀青少,疼痛度較低,恢復期大約1個月左右.
超音波抽脂:響不會傷害到神經同埋血管嘅條件下,利用超音波快速震盪產生嘅熱能嚟溶解脂肪細胞,等佢地形成咗乳糜狀再抽出嚟.因為將深層脂肪震碎再抽出,比起傳統嘅抽脂手術對神經血管嘅傷害降低咗好多,出血少,疼痛度低,消腫快,仲可以有埋收緊皮膚嘅效果.傷口小,瘀青少,疼痛度較低,恢復期大約1個月. 目前儀器有:Ultra Z 超音波脂雕儀,VASER威塑超音波脂雕儀兩種.
自體脂肪移植手術
自體脂肪移植可以分為幾個部位首先是臉部,人嘅臉部會逐漸出現老態,有一部分係同脂肪有好大嘅關係,當脂肪開始流失會導致皮膚嘅鬆弛同下墜,造成臉部老態嘅問題,所以目前主流嘅自體脂肪臉部補脂會運用響額頭,太陽穴(夫妻宮),上下眼窩,蘋果肌,兩邊臉珠位,法令紋,木偶紋,下巴等嘅位置,用自體脂肪作為填充物,嚟填補返臉部嘅凹陷,令到臉部飽滿,視覺上會覺得後生咗好多.
第二個部位,是胸部,自體脂肪豐胸隆胸通常係因為女性對於自己嘅胸型唔夠滿意,或是係大小不夠滿意會出現下垂鬆弛嘅狀況等等,手術大約可以增加一個到兩個CUP,手術次數就要必須再視情況而定,進行兩次或三次以上嘅移植
第三個就係臀部,自體脂肪豐臀都係用響臀部脂肪流失下垂,或者係想要個臀型更加完美嘅女性,手術次數一樣都係要視情況而定,進行兩次或三次以上嘅移植,以有利脂肪嘅存活.
削骨手術
韓國明星好鐘意整容,可以由一張張有好似「鬼斧神工」嘅臉部外型,一窺究竟,包括割雙眼皮,整鼻,打造小V臉,甚至削骨,都非常流行.超HIT女團「少女時代」潔西卡同埋男星張東健,都曾經比人傳話係有做過削骨,變成瓜子臉;甚至明星金喜善同埋濱崎步更加係承認咗有做過削骨手術,令到臉型更加立體,小巧精緻咁.
坊間有部份嘅業者為咗行銷包裝,而搞到削骨手術有好多種名,好容易造成消費者混淆,誤以為削骨手術有好多種咁;甚至有消費者做咗水魚,使咗好多錢,仲引發埋併發症,傷害健康.削骨手術有一定嘅步驟同埋程序,絕對不可以為咗貪快而隨便去解決,咁樣會留低後遺症嘅風險極級高,例如好似塊臉麻痹哂,下巴無咗知覺等,所以對於削骨手術應該要有正確嘅認知.
墊下巴手術
下巴係臉部整體美感嘅成敗關鍵,不論係邊一種臉形,其實最重要嘅,都是下巴嘅長度同埋形狀係咪啱返個臉型,無論係塊臉有啲肉地定係四方臉,有一個啱返哂臉型嘅下巴可能會令到原本感覺上係缺點嘅地方反而變成一個個人嘅特色.
當然,有啲人就無咁好彩,個天就係俾少咗個下巴佢,遇到啲咁樣嘅問題,就唯有做個墊下巴整容手術嚟做返個改善,而以加嘅下巴整容手術大概分為兩大類,一類係直接放舊嘢入去下頷骨嚟改變下巴個形狀,另一類就係除了放舊嘢入去之外,仲透過磨呀,切呀嘅方式嚟令到下頷骨同埋下巴成個形狀嘅調整,每個人適合嘅方式都不同,嚟緊會再為各位做個詳細介紹.
微整形
接受唔到整容手術嘅人,通常會藉由一啲微整形嚟做一啲些微嘅調整,因為唔使恢復期,所以亦都成為旅遊觀光醫療嘅熱門首選,台灣微整形嘅水準相對平穩,比較唔容易產生出太嚴重嘅問題,以下係各位整理嘅台灣網友口碑推薦十大微整形診所


text:
今日下就又返醫院見電療醫生,其實咪又係之前化療嗰班醫生,今次約見嘅醫生就係之前好惡嘅女醫生,不過佢今日心情好似幾好,解釋成個電療過程同講解要面對嘅問題都好清楚.
療程將會喺兩至三個星期後開始,但正式開始日子暫未排到,要等電話再通知,而治療期限係六個半星期,一個星期五次,即係三十二至三十三次.所以以我估計應該六月可以完成晒所有療程,但醫生就唔能夠覆實,佢話要睇一切完成後再做評估先決定到,所以哩個都係我一廂情願咁諗囉!不過我相信應該都差不遠啊!
見完醫生等咗個半鐘先輪到我入去設計房做素描同喺身上mark位做模,我突然覺得自己好似一隻就嚟比人宰嘅豬瞓喺張豬肉枱上,任由兩女一男嘅護士喺我身上畫嚟畫去,用紅筆畫線,黑筆紋黑點,紋咗五點真係好鬼痛呀!哩啲黑點唔可以整甩咖!要一直keep到個療程完晒為止!所以沖涼要小心啲啊!去到最後我覺得最尴尬係當上半身畫到大花面後,個男護士話要影返幾張相做記錄,咁我就係喺咁嘅情況吓影咗幾張寫真啊! 影之前每張重好似啲豬咁貼返張有我個名同編號嘅貼紙喺我身上添呀!
而家就靜待噚日第六針嘅副作用出現同埋電話通知電療開始嘅日期嘞!
P.S. 28/04/2010
等咗十幾日,醫院重未有電話嚟,真係等到好心急啊!幾時先可以開始啊?


text:
18/11/2008(星期二) 天晴 胡志明市 → 美拖
今朝一早起身第一件事就係拉起窗簾望出去,嘩!不知咁天朗氣清,真係唔知打咩風啊!
今日食早餐喺酒店九樓,都算係喺附近比較高嘅地方啊!
食飽早餐就先去一個媽祖廟,亦係一個華人組織嘅會堂參觀.
逗留咗半個鐘到就出發去美拖市,要坐個幾鐘頭先到啊!
到咗美拖之後,導遊就安排我哋坐船遊眉公河.
碼頭
我哋就係坐哩啲船遊船河嘞!
哩個係我哋導遊呀!
好似細個喺鯉魚門見嗰啲住家艇呀!
啲水上電燈柱幾得意
坐咗一陣我哋就到咗一個冇椰子樹嘅椰子島
椰子島 (Coconut Island)
傳說當年有一位叫阮成南的人在這裏創立的天道教教壇,他結合基督與佛教自成一派,因他只吃椰肉及喝椰汁,因此被稱爲“椰子道人”.由於椰子道人以椰子為主要食糧,故稱椰子島.
導遊簡單咁介紹咗哩個教主嘅生平,但我哋聽咗之後有啲覺得佢有啲精神錯亂.但又可當笑話一則嚟聽吓 ,因為真係好好笑咖!
佢喺島上豎立咗兩條柱代表咗南,北越(相中白色嗰兩條石屎柱),中間起條橋就等於佢統一咗南,北越.
佢都幾有錢咖!佢整定哩個鼎諗住做咗皇帝後就放喺皇宮裡面喎!查實哩個鼎係用一啲爛杯爛碟同埋爛茶壺貼上去咖咋!
個鼎上面有教主自己個樣咖!
哩到有九條柱,周圍八條係雌龍,中間嗰條係雄龍,代表越南九條河,八條流入中間一條而中間嗰條代表佢自己喎!
哩個鐵塔教主銘名為九重塔,佢每日會坐住佢嘅私家火箭 -上面印住阿波羅咖!先升空離開地球(相中籃色嘅波),再進入太空(相中黃色嘅波),最後就進紅色嘅九重塔,即代表佢進入九重天,然後就有教徒拷響下面黃色嘅鐘,就代表世界和平嘞!(註: 隻火箭喺教徒喺下面人手拉上去咖咋!)
咁佢每日喺哩到升升降降,發佢自己嘅春秋大夢,但終於有一日一不小心差錯腳喺九重天撻咗落嚟瓜咗!終年九十幾歲,哩濟就真係升天啦!但唔知佢係咪真係可以去到九重天嘞!
哩個神怪嘢真係幾無聊,但島上啲植物又幾靚啊!
離開咗椰子島島就上返船去泰山島嘞!
泰山島也稱水果島,島上有許多果園,木瓜,芒果 ... 等.
上面有個製椰子糖嘅地方,全部人手製造,即造即賣,但我就冇幫襯到啊!
之後同你去飲杯茶,食吓糖果抖一抖,實質係sell你哩個花粉蜜糖同連子.
然後又過隔離食生果,今次重搵人唱返兩支曲過你聽!一邊聽歌一邊食生果,但靚女唱嘅係 "不留洞拉",所以都唔知佢唱咩!不過啲生果好正呀!所以我哋都用咗USD1.00買咗個大木瓜返去今晚食呀!
食完生果就上船返去食晏啦!今日晏就食風味餐喎!
美拖名菜 - 1. 油泡幢企魚
用啲生菜包住啲魚肉然後點醬食 - 冇咩特別都係魚一條味道一般
美拖名菜 - 2. 恐龍蛋
咪即係炸大煎堆 - B女話以前過大禮都有啦!
最好味都係啲蝦,又甜又多膏呀!
食飽後就開車返胡志明市去埋最後一個行程 - 戰爭博物館
館內收藏咗好多美軍對待越南人嘅殘暴照片,但我之前喺網上已經略略睇過覺得好核突同殘忍,所以我冇仔細咁去參觀.
由於今晚嗰餐係自費,所以五點半已經車返晒我哋返酒店,阿導遊同領隊就可以收工嘞!咁我哋就返上房梳洗一下,六點幾就自己出去搵食嘞!都係喺酒店附近食咋!最後大家一致決定去試吓燒乳豬.
喺樓下遇到啲團友,佢哋話行咗成半個鐘都搵唔到食.吓!搵唔到食??? 哩頭都好多食市喎!略略指咗大槪方向有啲咩比佢哋知,我哋就走嘞!
門口有人列隊歡迎呀!
其他團友都跟我哋嚟哩到啊!一坐底就叫燒乳豬半隻,點知部長話冇得叫半隻只可叫一隻,一隻就要VND560,000.00,咁就唯有叫一隻加三杯青檸梳打啦!個部長好愕然我哋七個人淨係叫一隻豬三杯飲品... 係呀!唔得咩!佢好似有啲恥笑我哋咁呀!
但個女侍應就好好心機,將三杯飲品平均分咗七杯,人人有份!我哋冇叫佢咁做咖!係佢自己自動自覺咖咋!
真係即叫即燒啊!
豬仔嚟啦!燒得好靚呀!但好細隻咋!真係唔忍心食佢呀! He~He!又真係幾好味喎!
話咁快就食晒佢層皮嘞!當我哋唔知點起啲肉食時,個靚女侍應就嚟幫我哋攞去砌碎件.
再轉頭!陰功囉!隻豬搞成咁嘅下場呀!
最後埋單 - VND653,000.00 = HKD326.00
跟住同隔離團友講聲Hi & Bye,佢哋奇怪點解我哋咁快就走得,我話係呀!我哋淨係入嚟食隻豬之嘛!而家去後面街食河粉呀!佢哋即刻叫哎呀早知我哋跟你啦!
嘩...比你哋跟到我重得了... !
跟住我哋就去咗哩間食河粉嘞!
其實個個都飽咗一大半,所以我同大笨蛋兩人食一碗可粉,表妹同阿妹又食一碗,但阿B女就貪新鮮係都要叫個二人火煱,所以我哋就決定叫咗一個煱先,睇吓個份量有幾多先再叫.
好彩咋!原來哩煱嘢都幾大煱咖!如果唔係就真係大煱啦!
哩煱哩足足夠四個人食呀!
哩到就食咗VND250,000.00 = HKD125.00
今晚食咗成九十萬,大家都攬住個肚好滿足咁返酒店沖涼瞓覺嘞!臨返酒店前再去街尾買條法包先返去啊!食埋條包先瞓真係好飽呀!


text:
唔知講起初戀大家會回想起啲咩呢? 初次約會嘅地點? 約會行程? 衣著打扮? 定係對方嘅甜言蜜語呢? 相信講到約會,大家都會有一種由心而發嘅甜蜜,但係二十世紀拍拖黎黎去去唔係行街,睇戯就係食飯.不如今次一齊黎回憶當初,細數80年代嘅5大拍拖勝地啦!
80年代之單純的愛!
80年代嘅情侶發展並沒有像二十世紀的情侶來得自然及開放,當年如果唔洗“奉父母之命,媒妁之言”已經算好幸運啦!當時基層市民嘅娛樂以低消費活動爲主,對於我地以家必有嘅食飯環節,原來並非必然.一齊睇下以下呢啲地方你地去過未?
- 冰果室
原來冰果室竟然係80年代中熱門拍拖勝地嘅第一位!所謂嘅冰果室就係以前橫街窄巷裏面嘅小店,專食水果配料冰品.隨著時間嘅變遷,取而代之的是越嚟越多嘅韓式刨冰.炎炎夏日,情侶們再熱都要拖下手仔,你一啖我一啖,兩個人共享一杯透心涼嘅水果冰,真係既消暑又甜蜜呀!
- 公園
相信公園係每個人心目中都載有從小到大嘅回憶,不單止係兒時奔跑嘅地方,長大後更變成情侶們熱門拍拖勝地嘅第二位!由於80年代嘅人消費能力普遍不高,所以公園就成爲一個不二之選!不過原來去公園拍拖都有季節之分,天涼嘅時候,一個經典嘅約會就係兩個人靜靜地牽著手散步,或坐在草坪上望著滿天星星嘅夜空.
- 宿舍
估唔到宿舍係80年代已經係情侶拍拖勝地排行榜榜上有名!那些年每晚都唸辦法逃過舍監嘅法眼,誓要衝破男女宿嘅界限,夜晚點名嘅時候用盡洪荒之力將另一半藏係房間内,呢一切都係既美好又滴汗嘅回憶呀.
- DISCO
DISCO一定可以話係80年代大家共同嘅回憶,講起DISCO一定會唸返起當年一齊係舞池中間瘋狂跳舞嘅日子,同以家嘅clubbing完全係兩個玩法!DISCO跳舞嘅活動量非常大,音樂節奏强烈,大家憑著即興嘅自由舞蹈,一大班人享受住音樂與彼此!
- 夜市
雖則香港並沒有台灣嘅夜市文化,但香港都一樣可以「掃街」.80年代嘅街上有著林林種種嘅小販車,每一檔嘅小食都各具特色.情侶們放工,放學之後總係呢啲地方出現,一齊享受簡單又地道嘅口味,滿足每一次嘅甜蜜晚餐約會!


text:
學鋼琴真係好難呀....
本身我對學鋼琴真係一曉不通,只因為想比一個意外驚喜男朋友先比錢去學,佢已經有演奏級,當然我係比唔上佢咖啦.其實之前佢都有教過我嘅,只可惜我手腳真係有啲唔協調,總係彈唔完一首歌.今年係我地拍拖第三年,好想係紀念日比一個意外驚喜佢,令佢永遠記住.我亦揀左一首佢好中意嘅歌,《vincent》去學.我每一日都花三小時去練琴,但總係好似腦生草咁,永遠都跟唔上拍子.
我開始想放棄了,我天生唔係學琴嘅材料,無論我點努力都好,連一首歌都跟唔上.當我想放棄之時,我的鋼琴老師因為中風而入左醫院....我收到呢個消息好震驚,我馬上去到醫院探望佢,佢只淨下一半的說話能力,連企起身都困難.我去探望佢時,只看到他的家人不斷地安撫佢嘅情緒.我亦不敢走上前,只令佢更加激動.
我回家時不斷思考,點解呢個世界咁唔公平,會令一個咁有才華嘅人中風,令佢承受生不如死,因為我老師其實係一個熱愛音樂嘅人,佢總係說音樂係我地嘅靈魂,如果音樂不存在於世上,佢就不會存在.佢深信音樂係可以治癒一切,但佢而家莫講話彈琴,佢嘅演奏級再無作為了,佢連水都拎唔起呀.
我地人生花上太半生都係追求上,到底我地追求嘅係啲乜,我地可以一夜之間無哂所有野,反之人生無風無浪嘅人又係唔係幸福呢.我而家學鋼琴只係為左男朋友,而我本身係一個文員,每日都好悶咁處理文件.到底我咁做係為左啲咩呢?
我每日都捱生捱死咁工作工作同工作,氹男友,我到底有啲咩係為左自己而做,我所有賺嘅錢都比左一大半係交租嘅,點解我要為左呢啲野浪費我嘅人生,可能有一日我就會好似老師咁郁都郁唔到.演奏級更不值一提.我地係咪時侯反思下?
我隔左兩日再去探老師,佢心情己經平靜多了
我「老師,我最近好比心機學琴呀,你感覺點呀?有無啲咩唔舒服?」
師「我好番好多了,我而家同一個廢人無分別,我唔明點解我仲要係呢個世上生存.你可唔可以幫我,唔好令我再咁辛苦?」
我「老師,你唔好咁講啦,我知你而家係經歷緊好大嘅難闗,但係....」
我未講完就走左出門口了,我唔忍心呃佢.我怕我再講落去只會令佢更加唔開心.
我將呢件事同男朋友講左,因為我已經唔可以再學鋼琴
了,我亦無呢個心情,佢知道左呢件事之後,同我講.
男「你知道嗎?將來嘅事我地永遠都唔會有答案咖,我地點可以因為呢啲未知嘅事而驚左先呢.我地人生係好短暫,我地先要更加捉緊呢啲時間做想做嘅事,而龬琴就係我人生不可缺嘅,我從來都無後悔過,我而家雖然係演奏級,但我永卜土口金嘅初衷都不變的.」
待續....


text:
每個人對出軌嘅定義都唔同,有時可能只係喺酒吧中同人交換一個挑逗嘅眼神,或者同同事過從甚密,你又如何為「偷食」定立一條界線呢?據統計,當中25%嘅男人同15%嘅女人承認佢哋某程度上都試過出軌.如果你真係超越預期地出咗軌,你下一步就可能就十五十六緊,到底你應唔應該同對方坦白,講咗會唔會得到佢嘅原諒,定抑或係保守住呢個秘密呢?
問題係,到底一個女人係咪真係可以原諒到一個曾經背叛過佢嘅人呢?雖然唔會有1個標準答案係每段關係都啱用,但向伴侶坦承之前,你就要好好思考可能會出現嘅後果同點樣處理,一齊留意以下嘅5大要點!
1.反省問題所在
喺你同伴侶坦白一切前,好重要嘅係你要好好反省,思考係咩原因導致你出軌,會唔會係現有嘅關係出現咗咩問題,例如係溝通或生活模式,甚至未來嘅目標等.好好諗清楚問題所在,以及你喺呢件事汲取到咩教訓.有時候我哋都可能因為唔夠成熟而犯錯,但最重要係我哋會因此而成長,並且徹底改過,唔好再犯.
2.選擇一個安靜嘅時間同空間
如果你已經諗好決定坦白嘅話,跟住要留意嘅就係揀一個適合嘅時間同空間.喺安靜嘅環境下好好講返事情嘅來龍去脈,你亦要真誠地向對方認錯,講你反省咗啲咩,亦要畀對方時間接受呢個現實,好好安慰佢.
3. 注意點樣重建信任
如果你嘅女朋友願意原諒你,你需要明白要用一段長時間去重建返兩個人之間嘅信任.花多啲時間盡量好好同佢傾談,了解佢嘅諗法同需要,咁對你哋關係重回正軌好有幫助.
但要留意嘅係,曾經被一個人背叛嘅感覺係好難受嘅,而信任一但破裂,有時候就算你幾努力都好,都未必重建得到.
4. 留意伴侶係咪真係原諒緊你
即使伴侶口頭上話原諒咗你,但經歷咁大件事,內心肯定會有條刺.你要好好留意兩人相處時嘅細節,睇吓對方係咪真係慢慢原諒緊你,例如係佢嘅身體語言,同你講嘢嘅態度,甚至係你哋嘅性生活上都可以睇出端倪.
5.同對方一齊跨越呢個難關
當你選擇繼續努力維繫呢段關係,你就要清楚畀對方知道你有幾愛佢,唔單止係言語上,喺日常生活上亦要悉心照顧佢嘅需要,喺微小處上都令佢感受到你對佢嘅用心,明白佢喺你心目中絕對係佔有最重要嘅位置.
記住要用加倍嘅耐性照顧對方嘅需要,令佢相信兩個人之間嘅愛可以跨越難關,重拾對呢段關係嘅信心.
(圖片來源:buddhabarbie,tumblr)


text:
(一) 報之以瓊琚 - 送番塊美玉俾對方講和,咁最合乎中國人息事寧人,以和為貴,以德報怨嘅性格.
(二) 報之以番茄 - 以牙還牙,以眼還眼,用同等殺傷力嘅番茄掟番對方.
(三) 報之以榴槤 - 十倍奉還,成個榴槤(當然連埋殼)兜頭兜面車埋去.如果冇榴槤,用大樹菠蘿都得.
揀(一)表示你心存仁厚,但係因住好心冇好報.揀(二) 代表你好講原則,事事要求公平公正.不過原則唔值錢,雖然未必使捱餓,但係發達實冇份.揀(三)你就醒喇,簡直係王者之材呀!點解?睇吓以下單實例你地就明架嘞.
話說N年前,㗎仔挑起太平洋戰爭,失驚無神偷襲珍珠港.美國佬似乎早有預感,一早調走太平洋艦隊嘅主力航母,留番啲廢銅爛鐵任㗎仔炸.結果美國參戰,請㗎仔食咗兩粒原子蛋.雖然話係一報還一報,但係以破壞力而言,相去何止十倍.
太平洋戰爭自此結束,美國成為大贏家,仲收咗日本做藩屬國.話時話,我最唔鍾意聽到「抗戰勝利」呢四個字,因為中國根本冇贏過.「勝利」云云,只不過係自欺欺人.如果真係戰勝國,有乜理由會全無話事權,連被侵佔嘅領土都收唔番?事實上,㗎仔亦從冇就侵華暴行誠心道歉.中國人以勝利者自居,㗎仔只會竊笑,恥笑,繼而會心微笑囉.
言歸正傳,咪以為硬食兩粒原子蛋,㗎仔就會憎死美國佬.事實啱啱相反,自從戰敗,㗎仔搖身(或尾)一變,變成一條忠誠的狗,對美國佬言聽計從.不過對日本呢隻看守遠東門戶嘅柴犬,作為主人嘅美國似乎唔係好有愛心,竟然縱容駐沖繩美軍姦淫當地民女.所謂狗都有火,一隻叫做橋下切嘅柴犬就走出嚟吠咗兩嘢,建議駐沖繩美軍如果有生理需要,可以考慮光顧當地色情服務.仲同場加插一番偉論,話戰時嘅慰安婦制度係有必要性.小橋偉論一出,中韓等國立即譁然,齊聲抗議.美國佬見柴犬倒米,隨時影響拉攏南韓圍堵中國嘅如意算盤,所以亦速速出言譴責.
其實小橋都未算吠,只係胡胡咗兩聲啫,點都估唔到主人會咁大反應.不過忠犬即係忠犬,最識睇主人眉頭眼額,見到主人唔like,小橋就即刻撲出嚟搖尾乞憐,承認侮辱咗主人嘅高尚品格.但係對於慰安婦言論,小橋就立時展現柴犬嘅堅忍特質,拒絕收回.
講真,我又睇唔出小橋嘅言論對美國佬有幾侮辱.美國大兵鍾意叫雞就係人都知架啦,如果唔係灣仔點會咁旺先.小橋只係建議班友做番佢地做慣嘅嘢啫,咁又何錯之有呢?而佢嘅慰安婦言論就真係冇人性嘞!哈哈,簡直九唔搭八,狗又點會有人性呢?本人誠心認錯,決定收回之前嗰句.只可以話,小橋講得出啲咁嘅嘢,真係連狗都不如!
如果㗎仔只係徵召本土㗎妹做慰安婦,咁小橋點講都得,因為呢啲係佢地嘅內政,外人不宜干涉.但係佢地強迫中韓婦女做性奴,咁根本就係強姦,輪姦!事實上,強姦都未能夠滿足㗎仔嘅獸慾,班友仲要玩埋先姦後殺,殺完再姦添!小橋嘅言論亦暗示侵略戰爭有必要性,條友根本就唔當中韓民眾(唔單止婦女)係人.佢事後只選擇向美國道歉,亦正正說明咗呢一點.相信日本一眾右翼分子嘅心態都係一樣,只會敬畏降伏佢地嘅美國佬,而對所謂戰勝國嘅中韓,根本就唔使尊重.
呢個柴犬故事說明咗一個千古不易嘅道理,就係「勝者為王」,拳頭夠硬先至唔使仰人鼻息.講到呢度,可能有人會以為我同國內班主戰憤青冇乜分別.咁就錯嘞,要十倍奉還俾人,都要自己夠實力先得,中國而家仲未係時候囉.而且打狗都要睇主人面,㗎仔有美國佬撐腰,實在不宜輕舉妄動.中國而家最需要嘅係韜光養晦,相信呢個亦係中國領導人自改革開放以來嘅方針.美國佬當然睇到呢點,所以先千方百計圍堵中國,唔俾中國有機會休養生息,威脅到佢嘅王者地位.
所謂「人不為己,天誅地滅」,站喺佢地嘅立場,美國佬咁做絕對冇錯.我最唔明係點解會有咁多中國人(包括香港人)幫美國佬拖,係都要搞到中國立立亂.中國人呀中國人,唔通你地真係要見到中國亂過伊拉克同敘利亞先安樂?至於唔認自己係中國人嘅香港人,中國亂到九彩對你地可能無關痛癢,因為你地唔知乜嘢叫做「覆巢之下無完卵」,但係到你地知道嘅時候就太遲架喇!如果咁討厭中國就學陳X誠移民去美國啦,唔好喺度搞亂檔喇!
木瓜
Gemstone Museum, Rio de Janeiro, Brazil
Fresh market, Yerevan, Armenia
Jackfruit tree (大樹菠蘿), Zanzibar, Tanzania


text:
無意中喺網上見到以上標題,即刻覺得好唔舒服,因為本人有5%機會俾人強姦咗.唔明?本人明明冇去遊行,如果夾硬將我都計埋喺裏面,咁仲唔係強姦?!都係唔明?咁就要聽我分析吓喇.
民陣公布今年71遊行有43萬人參與,警方話高峰期有6.6萬,而兩位港大學者(鍾庭耀,葉兆輝)嘅數字就分別係9.3萬同10.3萬.基於存在主觀政治立場,民陣同警方嘅數字都未必信得過,本人傾向相信兩位學者嘅統計.就當佢有10萬,即係話民陣報大咗33萬.以香港人口700萬計,明明冇去遊行又被屈去咗嘅機會就係33萬/690萬,接近5%.
琴晚是但台新聞就提到民陣同其他單位公布嘅數字存在極大差距,報導咗各有關單位嘅統計方法,仲有參與統計嘅學者接受方問.其中鐘庭耀同警方都係喺軍器廠街做統計,得出嘅數字分別係6.7萬同6.6萬,竟然出奇咁接近.鐘庭耀再做電話調查,根據中途加入同離隊比率作出調整,而警方就冇做呢樣嘢,所以最終數字差距大咗.葉兆輝就用咗唔同嘅統計方法,喺呢度就唔詳述嘞,反正人地講得清清楚楚.而一向唔肯公開點做統計嘅民陣,今次都提供咗資料.佢地話係點算銅鑼灣,灣仔,同金鐘嘅平均人數,再乘番1.5.至於1.5呢個參數究竟點得出嚟,佢地就只係話過往一直都係咁做,冇再進一步解析.是但台又問到喺嗰3個統計地點得到嘅數字,民陣竟然話唔可以公開.吓,呢啲統計數字都算係機密,唔公開得?咁樣提供資料,真係令人失笑(或爆笑).難為班友仲成日插政府黑箱作業,其實佢地自己先係黑中之黑囉!
跟住就係葉兆輝接受訪問,佢話啲政治團體成日誇大遊行人數,意圖增加政治本錢,但係佢地背棄咗誠信同互相尊重,其實係虛耗緊香港嘅本錢就真.葉生又話數字多少唔係重點,最緊要係能夠解析到,同埋經得起驗證.
聽完葉生一席話,本人即刻對香港學者有啲改觀.呢幾年,香港啲所謂「學者」見到風頭火勢,紛紛調整策略,總之係政府嘅就插,冇人敢逆「民意」講番一兩句公道說話.久而久之,喺本人心目中,「學者」幾乎已經等同「牆頭草」.好似葉生咁敢言,咁有吉屎嘅學者真係近年少見,本人喺度俾100個like佢!
不過睇怕葉生呢幾日一定俾人插爆,如果佢有飛屎卜,肯定會受到洗版式轟炸添.香港實在有太多既盲目又是非不分嘅人,總之唔like就插,根本唔會同你講道理.好似民陣咁,遊行人數作到狗咁大,既解析唔到計算方法,又唔肯公開原始數據接受驗證,但係仍然有大把人信,你吹咩!咁係因為啲人已經俾人洗晒腦,冇晒獨立思考能力,唔識從多角度分析事物.
講到洗腦,除咗民陣之流,啲淨係識譁眾取寵嘅爛傳媒都要負好大責任.有啲新聞媒體報導71遊行,標題只係用民陣公布嘅43萬.呢種只求吸引眼球而罔顧資訊可信性嘅做法,根本就係違背傳媒道德.就係呢啲偽民主派同埋爛傳媒,喺香港散布用普世價值包裝嘅糖衣毒藥,製造咗一大班ABC眼撐到大一大,唯獨心眼不明嘅開眼盲人,真係唔得佢死!
Arequipa, Peru


text:
你地放工後會唔會想撇甩d同事?
-
-
what's wrong?
-
話說我公司d同事都係麻甩佬,大家都慣左放工各自散水,我亦鍾意自己一個人走,一來唔順路,二來日日0係公司由朝對到晚,有乜0係公司都講哂
但有個同事成日跟住我,一次半次就話咁0岩姐,但好多時我晏收工,佢都唔走0係處上網較到懶係0岩時間咁跟住我走
明明唔算順路都要同我搭埋一架車(因為大家都要轉車,可能佢架架車都經啦但我覺得冇咁既必要lor)
我本來都覺得冇乜野既講放工吹下水lor,但有時放工都想一個人靜下, 而且日日都係咁我就真係覺得好煩,同埋令我覺得好似比人監視住咁,好唔自在,
唔知有冇姊妹試過有類似情況?
-
oh, are you a gal?
-
dream,係呀
跟我走果個係個肥仔男同事
其實有時我都做得幾出面俾singal佢知我覺得煩,但如黑面, 但佢又好似get唔到
我都話耐唔耐係咁冇乜所謂,但日日係咁真係令我覺得好煩,日日返工留0係office都已經要對成10個鐘架啦, 邊度有咁多野講姐大佬, 冇野講就夾硬搵d公司是非出來講, 令我本來冇咩都攪到怨氣愈來愈大
-
maybe he want to chase you ne
-
kakapippo
dream,我都驚驚地, 明知冇可能,佢有時send sms來我都唔覆佢架啦
咁唔通無啦啦問佢係咪另有居心咩,唔係我就瘀爆,係就更加唔知點,返工仲要見架...
我只係想搵辦法撇甩佢, 我試過有時極速走人都撇唔到,因為公司行去巴士站條路好長
so我想問下有冇姊妹試過依種情況, 定係我諗得太多
-
kakapippo = 煩?
oh, but I am a man, really sorry.
-
maybe you can tell him, I have a bf or lover, then...you can settle it
-
咁以男人既角度,你會唔會無啦啦日日放工跟住個女同事?定係真係純粹想吹水?
因為我都算屬於男仔頭的女仔,平時同班男同事都係粗聲粗氣你寸下我我寸下你, 無啦啦提起自己有男朋友好似好奇怪, 況且我又真係冇
或者我要試下搵人過橋啦
唔該哂你肯reply我先
-
well, wish you settle it soon.
nite
-
路人
你可以話你放工鐘意一個人靜下, 或者有d私人野要做, 叫佢上車先, 你搭下一班車走.
-
香奈兒
hello~~~
煩
不如你直接問佢係咪好得閒~定想追你啦
睇下佢點答都好呀^____^
或者去到巴事站前~就話要去買d野~跟手講bye bye~~咁佢都唔好意思跟啦!!!!!
-
一太
我試過o係mtr遇到同事, 我同佢打招呼後話趕時間行走, 就走咗去lu
-
試過
我都遇過咁既人,佢後來都認左係鐘意我,仲同人講成日同我一齊放工一齊搭地鐵好開心,後來我對佢冷淡,就算明知佢等我,我都話:好了我趕時間走先byebye,然後一支箭標出去,咁佢最後一個走點都要熄燈鎖門架,所以無得追上來囉,幾次之後佢都放棄左了,回復回常
-
WY
9成9係啦...
如果真係死纏真係冇符...但妳有冇男朋友??
有冇都好(冇就搵亞哥,朋友扮啦), 搵次約個男仔等妳放工, 同佢一出公司, 佢見到冇引就下次唔會啦
信我 :D
-
love.2day
借又好,租又好 - 搵個勁靚仔嘅嚟接妳.
仲要佢4:30pm 就係接待處等妳放工嗰隻~
-
唔該哂咁多姊妹既意見
今日我已經拿拿臨一做哂野即閃,但都係避唔過, 我真係驚我就來神經衰弱(好似成日形住比人跟蹤咁...)
其實近排佢算做收斂左,有排佢成日打電話來又唔願收線,esp係0係我搭車訓訓下覺果時,我試過忍唔住發火"你阻住我訓覺呀",佢先冇再成日打來
其實我一直覺得男女做下朋友好平常, 咁有時我地都OK好傾既,所以我先冇問到出口佢係咪另有居心,我都算做有D幾熟既男性朋友, 但做朋友唔係煩到咁家嘛日日放工跟住你,段車程話短唔短都成15分鐘,我真係覺得好難捱, 最慘係有時我已經表現到好唔耐煩但佢仲係唔醒水!
最後都要呻一句, 以前我成日死撐話自己唔恨拍拖, 但我而家都真係好想快D搵個男朋友, 可以名正言順對住自己鍾意既人唔洗搵辦法避開D唔想見既人
唉,但係點解要搵個自己鍾意/可眼緣既都咁難,我已經搵左廿五,六年都仲未搵到,真係好灰><
-
MARIO
妳做咩OFFICE 嫁???
咁一係要轉工啦
-
我算做係傳媒界工作,以前份工都仲有得出去同人soso下,識多d人, 而家就日日留0係office對住部電腦, 做既野雖然適合我多d,但交友圈子愈來愈窄,返工放假又唔定時,莫講話識男朋友,有時同朋友聚舊吹下水都好麻煩
唉
有時我都諗過走,不過我阿頭算做幾睇我,遲d仲可能有人工加,而且依行行頭窄,以前我0係舊公司試過比賤老細用賤招對付,而家依度算係環境單純,我又要維持有固定收入還錢比銀行同grant loan, 所以成日都心大心細, 再加上而家成日形住比人跟, 真係愈來愈煩呀~


text:
最近睇到個電視廣告,話賄選猶如踩鋼線,叫人唔好行差踏錯.請人食餐飯,或者派個月餅,都隨時有賄選之嫌,咁又真係要步步為營喎.早排民主肥女神就搞到周身蟻,睇怕佢以後見到鋼線都會腳軟.不過咁,我又唔信佢仲會有機會踩鋼線攞.
講真,要賄就賄得光明正大,要踩就踩條康莊(或骯髒)大道,又使乜搞埋晒啲咁細眉細眼嘅高危動作啫.踩鋼線?留番俾啲雜技藝人表演啦!
選舉根本就係一個鬥賄賂選民嘅遊戲,邊個面皮夠厚,吹得夠大就可以跑出.可能有人會認為我係侮辱緊神聖嘅民主選舉,話唔定仲會有人覺得我黐線添.我又唔解釋住,睇吓兩個經典例子先啦.
泰國前總理他信嘅福利政策向農民嚴重傾斜,派糖絕不手軟.有農民嘅鐵票,他信自然穩坐佢嘅鐵桶江山,而農民亦唔理佢有冇從中抽水.雖然他信被迫落台,但係公認為佢代理人嘅他信妹仍然喺最近嘅大選勝出,可見派糖政策係永遠立於不敗之地.至於所引致嘅紅黃兩軍街頭惡鬥,究竟係民主嘅表現,定係派糖式選舉嘅禍害,就等大家自由解讀嘞.
至於希臘,就更係派糖式政治嘅示範單位.啲政客已經進化到唔需要以特定群組為目標,總之人人有糖派,邊個出手夠豪就邊個贏.全國上下都只睇眼前利益,根本冇人會理亂咁派糖嘅後遺症.當然唔係話啲人唔知道遲早會爆煲,而係佢地一於好少理啫.當政者就用卡冚卡嘅方法嚟處理,到爆煲嘅時候,班友可能已經唔在位,甚至去埋賣鹹鴨蛋添,咁又使乜杞人憂天呢?至於啲百姓,有著數就梗係攞咗先啦.就算爆煲都冇有怕,因為佢地仲有最後嘅必殺技,就係發爛渣!
政客用派糖嚟爭取選票,其實性質上同賄選冇任何分別.選民得到嘅福利,根本就係延後報酬.啲政客計過條數,夠票當選就掂,完全唔會考慮啲糖派得合唔合理.而「行賄」同「受賄」雙方都係明正言順,絕對唔會好似踩鋼線咁,隨時有撻到攤攤腰之虞.咁你話係咪「竊鉤者誅,竊國者侯」呢?
要澄清一點,我並唔係反對民主選舉.我只係想話喺一啲民智未開嘅社會,民主選舉其實同賄選冇乜分別啫!


text:
國皇之家生活事記載成長日記
2007年永勝與文迪由籌備婚禮開始寫網誌Blog,成為Blogger博客.到今天Mancent跟Marcus,已七歲半及五歲,
專頁分享親子好去處,主題公園,小學幼稚園面試,親子旅遊,家庭育兒等..
永勝爸爸+文迪媽媽現正致力做一個怪獸家長.
要張全副心機比晒我地既兩個仔仔
開始漫長既育兒大作戰啦~
2012年2月22日 星期三
懷孕日記 - 細B 第14WEEK (19 Feb 2012 - 24 Feb 2012)
我既懷孕又過左一個星期喇!今個星期唔知點解又嘔返喎,呢幾朝起身都要嘔一次黃胆水,都幾辛苦架!但係幾辛苦都值得既,因為可以生多個小朋友同Mancent玩都幾好呀!有時蒂Mancent去會所Playroom玩見到佢追住d小朋友玩,見到佢真係好開心架!有時Mancent見到d細個BB佢又會好溫柔咁去呵D BB,我睇到都真係好開心架!我而家已經開始話俾Mancent知佢要做哥哥喇!要錫妹妹細佬,有時叫佢錫下呵可拍下我個肚,佢有時都會架!我諗Mancent都係一個好哥哥黎架!有時我問Mancent要唔要妹妹細佬,佢每次都答我要妹妹唔要細佬,雖然Mama都好想有個妹妹,但係今次既懷孕我諗係細佬多喇!因為同有Mancent個時係一樣架!都係嘔,生粒粒.雖然係咁我都係會好錫細佬架!不過下個星期就去私家產檢,希望到時可以知道係妹妹定細佬啦!咁媽媽就可以出動去買衫衫仔喇!因為Mancent係冬天出世今次細B係夏天出世,所以D衫仔要買過,真係大出血呀!
細B,Papa,Mama同哥哥都會好愛錫你架!我地一家都好冀待你既出世,4月我地一家4口就會第一次一齊去台灣,你到時要聽聽話話唔好要Mama辛苦呀!我地要同哥哥玩得開心d.


text:
文迪媽媽去旅行除左會介紹親子景點外...其實我都好鍾意Shopping 架
若果大家去開大阪...特別大家一定會行「心齋橋」
,身為香港既父母...我有一個好好既地方建議大家去既.
就係日本好出名既(阿卡將Akachan)
我地搵左最方便既兩間阿卡將(Akachan)比大家朝聖
地址: Akachan 大阪本町店 ,3 Chome-3-21 Minamihonmachi, Chuo Ward, Osaka, Osaka Prefecture 541-0054日本
其實一早食個日式早餐,之後我地就出發去
>
前往方法
- 路線 - 步行
- 起點: JR奈良站
- 需時:20分鐘
- 路線2 - 步行
- 起點: 近鐵奈良站
- 需時:5~10分鐘
見到兩兄弟Mancent同Marcus餵鹿真係好開心,我就超級驚啲鹿係咁追住我,
但Marcus一啲都唔驚餵到成隻手都係鹿嘅口水仲好開心.d鹿真係一啲都唔驚人,
係咁問我地攞嘢食,餵完鹿我地就係奈良JR站附近食lunch,
食完lunch就由奈良座JR返難波
Settle down三父子後就
文迪媽媽就同朋友Sandy去咗AkaChan阿卡將到買小朋友野
其實去Aka chan係好易去既,只要係心齊橋向本町方向,
行完晒成條心齊橋係右手邊就到!
既然心齊橋大家一定黎Shopping ,黎到就行多幾個街口先返酒店啦
好處係去到8pm 先收..行完仲可以去附近搵野食
最近既JR 站係御堂筋線「本町站」9號出口
營業時間10AM~8PM
其實大阪府內既分店共有九間咁多
但一般遊客大概只會去位於市區內的以下兩家:
本町店(心齋橋)
阿倍野店
位於Q's Mall 2F
御堂筋線or谷町線「天王寺站」12號出口步行2分鐘
營業時間10AM~10PM
好啦..講晒D交通/地點/地圖...入面有咩買呢?
你想搵嘅BB野都可以係呢度,成幢大廈有五層樓都係賣BB野,
不過啱香港人嘅就得第一層同第五層,因為有一層係賣大肚衫,一層係大型小朋友家具,一層係日本書.
不過我凈係行Aka Chan兩三層都行左兩個鐘,因為要趕住返去食dinner,如果唔係我會繼續行.
先講D大件野....好似有 BB high chair
BB 車亦有 Combi,Aprica,Maclaren呢幾個品牌
另外亦有台灣出名Airbuggy
妳可能會講「香港都有啦~」
不過當然呢度價錢平D啦~
有d 係平三份一
睇o岩既....梗係唔駛千里迢迢辛苦搬埋啦~
一係咩都唔帶...第一日黎直接買
買完之後就即買即用去後面既行程
一係最後一日黎直接推返香港
當然寄返香港亦都有聽到過
有五層樓既阿卡將,仲有其他BB野架
有小朋友返學既水樽
好多時香港既團購都係喺度搵貨
公仔方面亦都自己可以揀鍾意嘅
男男女女,大大小小保溫保凍都有
仲有日本先有既麵包超人食具
THERMOS 暖水壺
呢個係專for片片嘅垃圾桶,因為佢有好多層,片片味係一d都聞唔到,日本人真係好勁.
麵包超人玩具比多款色
當然仲有其他小朋友嘅玩具
小朋友玩具去到八歲都有
下面呢個次次去日本都買既
沖涼用品
我地叫佢做沖涼波波
[一放落水浸十分鐘就有一架玩具出返黎架]飛機總動員既款香港係冇嘅
仲有其他BB食品 好似消耗品尿片,牙膏,乳液,沐浴,奶瓶乳 etc..
總知BB食品及用品- 可以唔駛係香港帶過黎..
直接係度買可以啦.
一時唔見左,上機時執漏左,用唒都可以係度補給
小朋友專用零食/飲品亦都可以係度搵到
總之大家當呢度係日本版嘅荷花或者
吉之島/專賣小朋友BB店,但係就比香港大同埋多款式
真係有小朋友/BB 既父母必到既景點,交通方便,價錢一定比香港買平.
好多本士日本人都係度買架!!
我行完阿卡將就返酒店會合返三父子,
就出發去Big Camera買玩具,地點都係心齊橋!
聽永勝講biccamera 既 Lego係香港既六三折度,
如果會去日本又鍾意Lego就可以去Big Camera度睇下,
我地梗係唔執輸買返盒俾Mancent啦!
(有圖有真相)
本來今晚係去國產牛食燒肉放題,㸃知好多人,我地就去咗一間和食甜食晚餐,
食飽我同Sandy就去咗Cross Hotel對面二十四小時營業既激安之殿堂買手信,
樓高四層咩都有得買,買到十二點度就返酒店,
之後換永勝同米高出去食四天王拉麵宵夜.
====旅行仲有呢幾篇blog,總有一D啱大家====


text:
九龍站(Kowloon Station)是港鐵機場快綫及東涌綫的中途站,位於九龍油尖旺區西九龍填海區柯士甸道西1號,鄰近西區海底隧道九龍入口及收費廣場.
此站屬地底車站(車站大堂設於地面層),上蓋的綜合發展區名為「Union Square」,佔地13.54公頃,包括住宅,寫字樓,「圓方」商場及酒店.
九龍站位處於西鐵綫延伸段(九龍南綫)柯士甸站之西,該站通車後雖然乘搭市區綫於兩站之間徒步轉綫不會享有優惠,但於九龍站乘坐機場快綫的乘客,在兩站均可享用免費港鐵接駁服務.
車站象徵
與機場快綫其餘車站一樣,九龍站以淺灰色為主色調.規劃機場鐵路時,地鐵公司視機場快綫為香港國際機場的延伸配套,而機場之設計沿襲其設計者,英國建築師霍朗明(Norman Foster)勳爵一貫慣用的灰白色調,故此機場快綫各站亦繼承機場之色彩,以灰色,白色作為車站主色,有別於以往地鐵車站的色彩繽紛.[2]
車站結構
樓層及設施分布
月台
九龍站共設兩層月台,上層(L2層)供機場快綫使用,下層(L4層)則為東涌綫月台.機場快綫兩個月台屬於側式月台,而東涌綫則為單一月台島設計,由於採用不同收費系統,兩綫之月台並無通道連貫,而機場快綫的兩個月台因中間被連接東涌綫大堂與月台之扶手電梯分隔,故此互不相通.
- 機場快綫月台(L2)
- 東涌綫月台(L4)
另外,東涌綫月台層之下設有密閉空間,原擬作為1993年《香港鐵路發展研究》中提出的東部走廊「東九龍綫」之月台,故在九龍站興建時預先興建作預留.然而,該東九龍綫計劃輾轉演變成今日的沙田至中環綫計劃,不再提出設站於九龍站,故此在可見的將來都無用武之地.
出口
內容最後更新:20170112
商店及自助服務
本站設有36間商店/自助商店/自動售賣機(截至2016年12月),最新及詳細的商店資料可到港鐵網站的商店搜尋器查閱.
列車服務
九龍站是機場快綫及東涌綫的中途站,乘客可在此站乘搭機場快綫列車,往返亞洲國際博覽館,機場及市區,或乘搭東涌綫列車,往返大嶼山,青衣,九龍西部及港島北岸等地.
車站票務
港鐵
港鐵都會票,東涌—香港全月通加強版及部分港鐵紀念車票皆適用於此站.
由此站前往各行車綫車站的車資:
機場快綫
由本站前往各機場快綫車站的車資:
接駁交通
轉乘優惠
緊急接駁
倘此站列車服務中斷,港鐵或會提供港鐵免費接駁巴士服務.此站的接駁巴士上落客點設於九龍站公共運輸交匯處及雅翔道巴士站,分別可用及,或依職員指示前往.
港鐵免費接駁巴士只於港鐵服務中斷期間提供,詳情可留意港鐵的公告,或車站張貼的告示.
欲查閱由此站附近前往各港鐵車站的其他交通工具資料,可參考「乘車應變錦囊」,或在運輸署網頁查閱.
車站歷史
車站啟用
九龍站於1998年6月22日隨著東涌綫通車而啟用,機場快綫部分於同年7月6日隨著機場快綫通車而啟用.
註釋及參考資料
(紅磡至金鐘段啟用後)
(北港島綫啟用後)
(北港島綫啟用後)
(紅磡至大圍段啟用後)
1967年計劃
1970年計劃


text:
每次見到旺叔,我都會覺得好自卑.
旺叔係我朋友圈裡面一個成日比人笑嘅男仔.你要想像的話,直接將戇夫成龍裡面個郭晉安代入去就可以.
我同旺叔唔係咩由細識到大嘅朋友,只不過係機緣巧合下相處左一段時間.每次食食野最早去到果個一定係佢,一啲都唔同間餐廳客氣,有幾多就食幾多.到其他人黎到,開始傾計吹水嘅時候,旺叔依然繼續食,但一路會聽住大家講咩,然後嘗試同大家撘嘴.
不過往往換黎嘅都係一啲八婆嘅白眼,又或者啲港女懶係高竇嘅無視.因為旺叔好多時講野都係一啲爛gag,或者係一啲令人摸唔著頭腦嘅說話,真係有時唔知點比反應佢.而且喺照顧自己方面有啲論盡,同埋有時唔太睇場合講野.
但旺叔唔係弱智,佢比在座任何一個都有內涵,而且有智慧.同樣係鬧人或者想侮辱人,你可能諗到嘅說話會係「仆你個街正臭雞」,佢講嘅會係「昔日女為娼,今為蕩子婦」.聽唔明?Sorry,唔係佢懶係野,係你文化修養低.
但我好怕同旺叔相處,因為我會覺得自卑.
旺叔係一個大情大性嘅人,開心就笑,唔開心就直接講,但我從冇見過佢喊,EQ都幾高.唔好話出到黎社會,入到大學之後仲有呢種人真係萬中無一,反而見得最多一定係我呢種敗絮其中嘅偽君子.
記得有一晚旺叔無啦啦走入黎我房,話想傾下計.言談之間,大家開始講起自己嘅過去.佢提到自己中學時比人蝦不特止,仲要連老師都針對佢,波及埋屋企人.但今日佢憑自己努力入到大學,呢種骨氣比起你任何一個五星星都黎得矜貴.
一路聽旺叔講,明明全部都係不堪回首嘅陰霾,佢可以如道家常咁同大家分享.佢話,唉都過去啦,小事黎.諗返起自己中學因爲比唔知邊個收兵,又唔知點樣單戀無果而喊苦喊忽,真係忍唔住鬧自己一句不知所謂.
筵席散去,大家各自回到平日嘅生活.旺叔依然喺群組到講佢嘅爛gag,同樣對空氣說自話一樣.我諗旺叔唔係淨係對我地先咁坦然,對每個人都係將最自我嘅一面同大家分享,只不過冇乜人會攞番個心出黎對佢.
叔旺需要嘅唔係當佢係弱勢嘅社工式關懷,而只係一班會笑佢可愛,大家都互相交心嘅朋友.佢講過羨慕我地有拖拍嘅男仔,但我相信人善人欺天不欺,你終有一日會搵到你嘅李笑好.


text:
十三年前既情人節,阿峰同阿智一齊左.
十年前既情人節,佢地開始左同居生活.
七年前,佢地一齊養左隻狗.
四年前,阿峰落街買底雞蛋仔俾阿智食個陣,
俾架的士撞到,一直昏迷.
上年既情人節,阿峰醒番.
但佢嘅意識同記憶停留左喺中五.
係阿峰昏迷個三年入面,
阿智每日放工都會去探阿峰,
同佢講下今日番工發生左啲乜野事,
屋企隻狗又唔聽話咬爛左啲乜,
自己有幾咁掛住佢,
錫下佢塊面,播下佢地D定情歌同生活片段俾佢聽,
幫佢按摩下啲肌肉,等佢醒番都仲行得走得,
每星期都會陪阿峰媽媽去拜神,
阿峰媽咪成日都話自己好似多左個仔咁.
但當阿峰醒番個一刻,
一切都徹底改變晒,
阿智好開心咁攬住阿峰:
我終於等到你醒番啦,無事架啦,我地以後一定會好幸福架!
阿峰好大力咁推開左阿智:
「你係邊個呀?」
阿峰嘅意識停留左喺中五,
個陣既阿峰仲未肯承認自己鍾意男仔呢個事實,
阿峰同媽咪講:我唔係基架,你叫個個男仔唔好再黎得唔得?
阿智由三年前一直都覺得,
人既生命原來係幾咁脆弱,
呢三年黎都同自己講要好好珍惜眼前人,
但到個一刻佢至發現,
原來人既記憶都一樣咁脆弱.
十三年以黎,阿智每一日既生活都有阿峰,
到阿峰出院,佢每日收工之後無得再去醫院探阿峰,
返工有乜野唔開心唔可以再同阿峰講,
就連見都無得見,錫都無得錫.
佢試過帶住隻狗去阿峰樓下,
狗仔雖然有三年無見過阿峰,
一見番阿峰就衝住跑去阿峰到,
但阿峰眼中就只有一個基佬同一隻癲既狗.
原來,狗既記憶比人既記憶更長更深.
阿智開始諗,如果阿峰無醒番,
咁佢既日子係咪會開心啲?
但佢知道,
佢就好似從來都無係阿峰生命入面出現過一樣,
自己只係無任何牽絆,無關痛癢既一個人.
阿智仍然愛阿峰,
但佢好清楚自己需要係阿峰對佢生厭之前放低自己嘅執著,
俾阿峰開始自己既新生活.
至於自己,就一直停留左係四年前車禍既個一晚,
佢走唔出個一晚,都離唔開十三年以黎每一日既自己,
佢決定左今年既情人節,
會自己一個人移民去加拿大,
永永遠遠都唔會再番黎香港.
作為佢既朋友,
我只可以支持佢嘅決定,
我,真係唔識得點樣去安慰佢.
或者,好多年後既某一日,
阿峰會無啦啦記得番阿智,
咁阿智就會得到佢值得得到嘅好結局.


text:
上次講完rafting, 今次我要講另一樣不丹令我意想不到嘅地方,就係不丹嘅夜生活!!!!!
喺第一日Paro其實大概6點左右就完成晒我地觀光活動,太早又冇野做所以我地就問導遊有冇酒吧飲野嘅地方,跟住嗰晚阿導遊等我地食完晚飯就帶我地出去Paro當地嘅酒吧飲野喇.
其實不丹有好多”Restaurant cum bar”,我地去嘅第一間其實都正常而且都好多人,但啲人好似都係食飯多,仲有一枱年輕人喺我地後面聚會食下momo咁但冇飯酒嘅.
Paro嘅夜晚,其實都幾多人浦街.
去到邊都見到五世國王,酒吧都見到佢陪你飲酒.
後面呢班年輕人好乖㗎佢地只係飲汔水.
喺第一間飲完兩三支啤阿導遊話要帶我地去第二間再local啲嘅吧.呢間真係夠晒local夠晒不丹,因為佢成間士多咁,文字實在形容唔到有幾正,所以請看圖:
外型睇真係似間士多多啲!
一個木柜放食物再加兩張矮木枱,勁原始!但有冰凍啤酒喎已經好好!
係呀不丹好多野生大麻,所以啲人會隊草,聽講係!
跟住第三晚喺Punakha, 阿導遊話食完飯帶我地去跳舞.我地去左離酒店大約10分鐘路程嘅一條好似當地人住嘅村,喺轉角位有一間小小好似disco嘅店(好可惜唔記得左影相),入到去佢有disco嘅設備有晒disco燈有DJ仲有個小舞台,台下面有幾枱嘅枱同櫈比客人坐(唔好幻想係好似香港咁係梳化櫈,只係好raw嘅木枱同長木櫈),仲有幾個著住kira製服嘅妹妹姐姐駐場.其實呢啲女仔都係負責表演跳舞娛賓,但又唔好幻想佢地係勁歌熱舞咁,因為其實大部份姐姐都係好含蓄跳十字,有幾個可能知道自己要有第二啲selling point就勁啲扭下腰咁囉.咁呢啲姐姐其實唔係自動波上去跳舞,佢地係會坐枱(嗱又唔好諗多左佢地唔係你以為嘅夜總會坐枱陪你飲酒,佢地真係齋坐喺度㗎咋),然後叫你出錢點佢地上台跳舞,我問導遊通常比幾多同佢地有冇得自己袋,阿導遊話通常最少都比200Nu, 場收100佢地袋100咁.如果你想點姐姐上去跳舞,咁佢地就會好raw咁比本簿仔你寫低你想佢地跳咩歌咁.嗰晚因為我地枱嘅姐姐知道我地喺香港黎就話佢地都有中文歌,於是佢就為我地跳左首「小蘋果」!!!!(頂小蘋果真係好洗腦,只係講下個歌名我而家個腦又loop緊喇仆X)
見唔見到台下面左邊嗰個人,佢係DJ負責打歌舞台燈光同煙霧效果,仲做埋MC過場,好勁㗎!
我地入去時開頭都唔算好多人,只有大約十幾人喺度睇跳舞,以我地嘅觀察台下嘅客人都好含蓄,真係只係坐定定咁睇跳舞(同行朋友話佢地好似睇電視XDD),全場我諗只係我地呢三條香港茂利最嘈.去到夜啲時候大約10點開始人就越黎越多個場終於開始旺喇,終於有啲客人自己上台跳舞!!!
其實嗰晚我地都好盡興,首先我真係冇諗過不丹會有夜生活,雖然係好raw我地睇會覺得好爆笑,但對當地人黎講已經係好潮好好玩.我覺得去旅行唔一定要用自己現有嘅standard去量人地嘅生活,反而咁樣喺冇預料冇期望底下去體驗一下當地嘅夜生活文化,我覺得呢個不丹嘅舞廳係好得意好好玩嘅!
講左呢兩個大嘅不丹之意想不到,下次講下呢個不丹之旅最高潮 ——行上海拔三千米嘅虎穴寺朝聖!


text:
成日寫Blog都係講化妝護膚嘅嘢, 今次不如寫其他嘢啦^^
自小我就已經好鐘意睇日本雜誌, 以前學生時代就經常買嚟睇(亦都係咁, 引導咗我唔少喺美感同潮流觸覺方面嘅睇法, 呢啲嘢真係唔係一朝一夕就培養到… ).
近年好多日誌都會隨書附送化妝袋, 飾物或Tote Bag(真係妹仔大過主人婆, 依家好多人都係為咗贈品而買, 包括我). 早前知道8月份會出一本SPUR X D&G 2010-11 FALL/WINTER COLLECTION, 仲隨書附送一個北歐雪景小鹿Pattern嘅SPUR X D&G袋, 淨係見到張相就已經好想要啦! 所以我就鎖定目標, 今次一定要買到呢本書!!!
而早兩日當我收到呢本日誌時見到個袋真身同相係一樣. 好靚, 質料亦都算唔錯, 同埋又夠大個. 而本書呢…其實都係普通嘅Product Catalog, 不過我都唔會放過嘅, 睇下人家化妝風格都好吖…
P.S. 喺呢度要多謝我嘅好朋友婷婷, 早幾日佢喺信和見到本書就即刻幫我買咗一本, 真係好多謝佢. 如果唔係, 我就要四圍搵書啦
精美嘅包裝盒
內有Brand Book一本
其實即係Product Catalog
登登登登!!! 主角出場啦, 係一個棗紅加米白色嘅雪景小鹿圖案帆布袋!


text:
有好多人話,細路仔嘅世界係最開心,最純真嘅.因為係小朋友嘅心入面,好多事都只係有黑同白嘅分別,所有嘢都好簡單,只要果件事唔係唔開心,咁佢地就會開心.而係大人嘅社會呢,往往都存在左好多灰色嘅空間,事件嘅複雜情令到人嘅心情無所適從,而我地就係因為咁就再唔可以輕易地得到快樂.
時而世易,唔知點解到左今日嘅香港,好多嘢反而好似返返轉頭.我地唔再追求係灰色地帶入面取得黑與白嘅平衡,反而言之,我地一再追究到底件事係屬於邊一種極端,黑就只可以係黑,白就只可以係白,永遠唔再可以有中間.
但係咁,我地又得到快樂咩?
農歷新年,即使依家香港人有幾咁想擺脫中國嘅古代文法,佢依然係不少人心入面其中一個重要節日.由細到大,我地都知道有潛規距﹕喺年初一周圍泊車,一般都好少會比人抄牌;我地亦知道有好多小販會係新正頭擺街檔,賣真正炭火燒嘅雞翼.可能好多人細個果陣都追問過點解,但係往往都搵唔到一個真正嘅答案.大概基於自律,喺於唔破壞社會秩序下,政府容許係小部份而且特殊嘅日子,比市民有適當嘅自由享受幾日嘅歡樂.
就喺今年,無啦啦呢種冇白紙黑字寫明嘅規距係毫無預警之下受到破壞,我地嘅政府決定連最後呢幾日嘅憐憫式溫柔都不再拖捨比群眾.當灰色被推向黑暗,物極必反下,無可避免引黎左市民嘅反抗,誓要將黑色推返向白.冰封三尺,係多年無力嘅管治下,所有負面嘅情緒逐一決堤,造成左今次嘅衝突,或者係官媒所止嘅暴動.
暴動定革命,暴徒定英雄,從來只決定於事件係成功或者失敗.當權者冇喺事件人被人推翻,自然宣佈呢件事係暴動.由佢地高高在上,甚至係超然嘅口中,示威者想係呢件事入面拎返一個英雄革命嘅光環自然係天荒夜談.於此,我只係唔明白點解警方一定要將事件嘅錯全部歸咎於民眾,指責每一個人成為暴力嘅罪犯.唔通呢件事又唔可以係黑與白之中以低調嘅方法平息咩?咁做落去只係會將警民之間嘅關係漸加緊張,大家只會更加無說話嘅餘地.
當權者或者係冇得選擇,但係點解一眾警員都要惡魔化每一個市民?我喺Facebook上面見到有身為制服部隊嘅「朋友」指話「你地呢堆暴民有咩事唔好旨意有警察保護」.你地可以支持你地嘅上司,你地嘅制服,但係係唔係一定要憎恨每一個市民?唔通市民又憎恨你地每一個人咩?歸根究底,市民反對嘅,係一個政權,一個唔再以民心為依歸嘅獨裁體系.而警察,其實只係當權者手上第一道嘅棋子.你地有責任去維持社會嘅治安,但係唔係去憎恨每一個街上嘅市民.
著上左警察嘅制服,除左盲目服從你地上司絕對嘅指令之餘,不如切身處地係其他人嘅立場上面批判思考一下,或者你地會有另一種體會.黑與白之間,人情,係一道微妙嘅灰色.


text:
號稱全球圍棋第一嘅柯潔走去挑 AlphaGo 機,呢個唔奇,畢竟依家 AlphaGo 依舊係無敵,只不過,最初中央電視台竟然敢直播,而場賽事喺中國浙江省舉行,由浙江省體育局主辦,成件事已經好奇怪.乜中國唔係最憎Google嘅咩?柯潔要挑機,都挑百度嘅AI引擎喇(如果有嘅話),保證贏.
AlphaGo 引發Google重返中國聯想
果然,柯潔挑戰 AlphaGo 真係會出事,如果中國可以乘機偷到 AlphaGo 嘅技術,或者柯潔可以擊敗 AlphaGo,令Google丟架嘅話,或者共產黨仲有啲著數,依家係第一局已經輸咗,仲要俾中國民眾知道呢個世界仲有Google,激起成班友嘅翻牆意欲,你呢鋪中國政府仲唔跳海都唔敢,又偷唔到技術,搞得唔好,仲乘機俾Google攞到唔少網絡防火長城嘅參數添,咁仲得了,所以中國人立即取消場圍棋賽嘅全國直播,要睇棋賽要翻牆去YouTube睇,成件事膠到無朋友,典型中共做咗膠嘢又要脫逃嘅作風.
我相信喺中國政府全力保護百度,騰訊,阿里巴巴呢啲垃圾企業嘅情況下,係唔會俾真係有強大技術嘅Google返嚟,特別Google喺可見將來,都唔會喺搜尋結果審查問題上同中國政府有任何妥協,Google創辦人唔係Facebook果個,Google創辦人係受過蘇共統治嘅苦頭,知道蘇聯果套係有幾仆街,點可能會俾Google作為迫害中國人嘅幫凶.Google好多嘢都可以好evil,但喺言論自由同私隱問題上面,Google都係一間信得過嘅公司嚟.
柯潔依家決戰 AlphaGo 搞到咁膠,我相信柯潔本人唔會有事,畢竟佢個圍棋世界第一都係值錢,圍棋要攞到世界第一,都唔係做馬做番嚟嘅,多少要有真實力.但搞呢次比賽嘅浙江省體育局,應該會有一大批官員十九大之後孭鑊,技術偷唔到,又提醒民眾世界原來有Google,唔係只得百度,又要搞到共產黨無晒面,呢啲官員好彩唔係生喺北韓,如果喺北韓,佢地都睇嚟唔炮決都犬決,某程度上,西泡菜係文明過北泡菜少少嘅.


text:
保安局必須交代港人被拒入境澳門
民主黨尹兆堅今日被拒入境澳門,雖然同類新聞都唔係乜嘢新鮮事,呢幾年數數埋埋有見報嘅都幾十人.
小弟响兩年前 (2015-4-29)都被拒入境,搞到我想去劏房「尋寶」都去唔成.
係人都知 (珠海市) 澳門鄉共產政權比港共傀儡政權同支那共匪主子更親密,針對「反中亂港份子」做事更肆無忌憚就更加必然.好多人 (包括啲政客) 只聚焦政治考慮因素,但有一個更嚴重嘅問題無人理過.
去過澳門嘅都知道,不論新口岸,氹仔碼頭,定拱北關閘還是橫岸口岸,香港人都係用香港身份證辦理入境澳門手續.個問題就係澳門治安警察局出入境事務廳單憑香港身份證資料就可以進行 Dispatch 操作???
澳門治安警察局的入境櫃位查核香港身份證嘅操作流程,同外國嘅移民局入境櫃位查核護照係同一個原理,只係證件唔同而已.查核嘅內容主要就係有無入境當地嘅許可 ── 要簽證嘅就睇有無簽證,免簽證嘅就睇本護照嘅真偽,然後就睇下係咪被拒入境黑名單.而黑名單絕大多數同有無當地犯罪記錄有關,又或者係國際刑警通緝令.即係話唔計Interpol,「黑名單」係當地政府根據該人之前嘅入境記錄 link with 執法部門 crime database 資料 sort out.
澳門嘅問題就在於大部份被拒入境嘅香港人,該沒有澳門的犯罪記錄.就以小弟為例,以前响澳門租車揸被抄牌都未試過,澳門政府憑乜會將小弟列入黑名單?但呢個都係其次,反正大家都明根本就係一個涉及支那共匪嘅政治操作.
最最最嚴重嘅問題就係,正常嚟講,香港身份證嘅資料只由香港入境事務處保管,但澳門治安警廳竟然可以單馮香港身份證制定到份黑名單?? 唯二嘅可能要不是香港入境事務處就是幕後黑手,就係上一個層次嘅保安局負責操作,那管是直接掟過去澳門定透過統監府做中間人.
入境事務處根據《個人資料(私隱)條例》(香港法例第486章)的私隱政策係咁嘅:
根據第1. 條,交俾澳門政府係入境處嘅職能呀? 定係澳門政府制定黑名單係「活動直接有關的合法目的」呀?
但點都好,根據第6.條,唔講其他人剩係講自己,我幾時有同意過俾澳門政府查閱過我嘅香港身份證資料呀?
定還是保安局唔駛守呢啲條文,於是就一切話之,根張匪曉明指示掟我個身份證嘅資料過澳門,等佢哋BANNED 鳩我呀??
其他人唔引用呢啲規矩,法例嚟鋤鳩你入境處同保安局係佢哋嘅問題,我事隔兩年未有行動炮轟入境處同保安局唔代表我一世都唔會有行動.入境處處長曾國衞同保安局局長黎匪楝國唔好諗住側側膊當無事,你兩條仆街唔駛幾耐將會步張炳良,楊何蓓茵,黃匪錦星,莫偉全等賤人後塵.有排你哋受.
順帶一提,澳門治安警察局以「內部保安的穩定構成威脅」拒絕我入境,治安警察局局長梁文昌同保安司司長黃少澤唔該攞出實質證據證明有關指控,否則就違反澳門刑法典第六章「侵犯名譽罪」第174 至176條.
你兩件澳門共匪唔好諗住其他香港人唔會摷呢啲法例就可以為所欲為!
再順帶一提澳門鄉共產政權,尤其是梁文昌同黃少澤,事發當日我响扣留室入面癲到同三隻澳共公安打交咁滯,仲喪到叫佢哋「有種就開槍隊冧我吖!」「掹槍啦,做乜仲唔掹槍呀無膽鬼!」.真係唔好惹我囉!唔信就去問返當日响扣留室入面當值嘅三個警員 ── 24999 郭偉雄,21312 岑穗坤,14107 高永龍.
返回主頁
沒有留言:
訂閱: 發佈留言 (Atom)


text:
毆打曾健超嘅 七警 尋求上訴,尋求上訴四處籌旗打官司以及俾屋企人生活費,應該係可以嘅,只不過,如果有啲有損其他伙記尊嚴,甚至影響執法嘅話,呢筆捐款係無理由收.而今日其中一筆捐款,當中涉及香港主要黑幫關連密切嘅人物,我就唔明點解收得落,特別警務處長,點解可以容許收呢筆錢.
七警 係反黑組成員,乜人都收得,就係唔收得同黑社會有關嘅人
本來警務處長應該落柯打,講明可以向社會各界人士捐款,但必須避免同黑幫有關,否則香港警察最後尊重都保唔住.其實警察乜部門都好,本來就應該婉拒黑幫關連人士嘅錢.
但依家 七警 更大鑊係,佢地全部係反黑組,有兩個好嚴重嘅問題衍生出嚟,如果我係做反黑組嘅差人,真係會劈炮唔撈算數.
- 依家反黑組有人被定罪,竟然係黑幫啲人捐錢出嚟,呢啲對反黑組嚟講,係羞辱定出於好意?呢個一定係嚴重打擊仲想喺打擊罪案上做啲實事嘅警察士氣
- 原來反黑組被定罪,黑幫相關人士會出嚟捐錢,咁市民點評估反黑組同黑社會嘅關係,咁市民仲信唔信反黑組係堅定企喺市民果邊,打擊三合會相關罪行?
好多警察仲以為撐 七警 活動係撐自己,如果啲警察係好似曾志偉咁,以為七十年代收片果種做法係無問題,自甘成為corrupted cop,無問題,咁go ahead,但如果現職警察係仲想透過踏實工作挽回市民嘅信心,咁係應該同警隊高層,以至 七警 家屬講清楚,乜嘢人嘅錢都可以收,但果啲同黑幫關係密切嘅人嘅錢,就一蚊都唔可以收,呢個係一個作為執法人員嘅底線問題,如果連呢筆錢都可以收,咁就真係底線完全崩潰,係唔係代表香港警察返到去七十年代收片乜都得嘅年代,咁樣嘅話,香港市民就真係只會當警察係有牌爛仔,而唔會有人尊重你,甚至市民仲敢唔敢舉報黑幫相關罪案,我都好懷疑.
我只可以講,盧偉聰,黎棟國呢啲人,為咗政治,容許黑幫咁樣玩法,同台灣一樣.台灣治安出問題,同國民黨勾結黑幫,係有絕對嘅關係,政客勾結黑幫,執法人員又點可能做嘢?睇依家香港嘅形勢,香港治安急劇惡化,只係遲早問題.


text:
孖寶賽車系列
孖寶賽車系列(英文:Mario Kart,日文:マリオカート)係以任天堂旗下遊戲馬利奧系列人物為背景開發嘅賽車遊戲,第一隻遊戲喺1992年出.
遊戲簡介[編輯]
孖寶賽車係集合好多馬利奧系列嘅人物做成嘅高卡車式(Wii版有埋電單車)賽車遊戲.架車撞埋一個道具箱(超任版係「?面版」)可以得到一個道具,可以用嚟防禦,攻擊其他對手,亦可以用嚟同自己加速.每款遊戲都有多個可以一個人或多人玩嘅模式.
- 格蘭披治模式:玩家要同電腦玩家喺唔同嘅獎盃賽進行比賽.所有版本都有呢四個盃:磨菇盃,花盃,星星盃同埋特別盃,喺部分版本會收錄龜殼盃,香蕉盃,木葉盃,閃電盃,每個獎盃賽都有四條賽道.另外有三個速度設定,有啲遊戲重有「照鏡」模式,賽道會左右倒轉.玩家嘅總分只要攞第一就可以捧盃.喺每條賽道排名越前就攞到越多分,每條賽道第一名可以攞10分,所以一個獎盃賽最高可以攞40分.喺孖寶賽車Wii,因為競賽人數增加到12人嘅關係,每條賽道最多攞到15分,埋單最多60分.
喺超級孖寶賽車同埋孖寶賽車Advance,賽道上有銀仔可以執,當執到十個或以上就上到極速.但如果架車撞到嘢或者跌出賽道就會跌咁啲銀仔.
- 計時賽:玩家嘅目標係以最快時間完成賽道,玩家事先會有三個蘑菇(可以加快速度一段短時間),幾時都用得.當完成咗計時賽,遊戲就會記錄時間,如果破紀錄就會儲低記錄,第日再玩可以播返.
- VS.:容許多個人喺同一賽道對戰,孖寶賽車DS開始亦可以同電腦玩家對戰.
- Battle:喺一個場地對戰以達到目的(但唔係賽車),其中一個例子係整爆晒第啲車啲氣球.


text:
無價喇叭
通常D IPOD,IPHONE喇叭都幾貴下,但又驚買平野易壞,唔知點揀好?其實如果唔係要黎開PARTY, "FUNK" 機嘅話,點解唔試下自己整呢? 其實揚聲嘅原理好簡單,所...
PIZZA砌圖
今次介紹呢個DIY其實都幾難整,冇機器又未試過 “鬥” 木嘅話都應該整唔到.但係呢個Pizza Puzzle真喺做得好鬼靚,大小朋友都應該鍾意!下面圖片教唒你點做,冇機又冇地方嘅話可以諗下去宅木試試,...
聖誕DIY
聖誕節到,出去買裝飾佈置屋企,不如同屋企人齊 DIY,又環保又可以同屋企人享受下創意時間.以下幾個 DIY 簡單又易明,啱哂大人同細路! 1. 企鵝吊飾 &n...
旅行喺……
呢年嘅工作比較忙,但喺忙中都有放假嘅.澳門有好多朋友都會去下陽光沙灘聖地渡下假,有D會去歐洲童話小鎮,又或者去下繁華都市Shopping.每種旅行方式都好令人羨慕,每次旅行經歷都有...
DIY 草皮大整蛊
平時睇開個D DIY,都喺細細件比較容易整.嘩,但喺今次呢個唔單止大件,仲要等幾個星期先搞點,呢班人真喺犀利! 話說呢班同事趁其中一位放三個禮拜假,決定搞個草皮大整蛊 ─ 就...
主場住所
世界杯完咗都幾個月,唔知那12個足球場而家用黎做D咩呢? 法國兩位建築師 Axel de Stampa 同 Sylvain Macaux 就提出了一個解決方案,叫做 "Cas...
不要忘記
上年暑假去咗前南斯拉夫其中一些國家,想睇下長達十年嘅戰爭後人民嘅生活,城市嘅面貌,旅程給我很大的感觸.喺薩拉熱窩遇到一個同我同年嘅男人,佢同我講咗戰爭時嘅一些故事.當年佢只有十歲,...
眠宿廣告
大家有冇覺得廣告,商品,招牌呢D野周街都係?當佢地已經成為日常生活嘅一部份,但係又冇咩實質供獻,反而仲有D咗礙居民作息添,譬如話射燈太強造成光害.不過係斯洛伐克,廣告牌就有新嘅意義喇! &nbs...
S(H)AVE THE RAIN FOREST
篡改圖像似乎冇咩咁特別.不過愛爾蘭一間博彩公司 Paddy Power 之前發表關於巴西世界杯嘅圖片就令到好多人不滿. 就咁睇落去真係好似冇咗 D 樹咁,又好難怪 D 人咁嬲嘅....
綠屋頂
橫琴嘅新大學校園,我諗唔少人都有意見同不滿.雖然我本人未行過入去,淨喺遠觀,不過已經覺得...... 再加上以前 D 亞 Sir 講裡面嘅配套...... 其實同鄰近國家地...


text:
2015年9月18日 星期五
♥(美食)意大利菜.尖沙咀河內道小店 Petit Deli ♥
尖沙咀搵食當然大把地方好選擇,走去厚福街果度已經一堆餐廳
朋友唔講都唔知原來係K11附近有間餐廳叫Petit Deli都唔錯,咁就黎一試啦
座位都算闊落,有一排有梳化既卡位,環境偏昏暗幾有氣氛
自家制香草包 HKD48
唔係好多餐廳會自己整包,所以呢點的確幾加分
話說自己都幾鍾意食包嘅同時都好鍾意大量牛油伴住黎送,
略嫌舊牛油細過一粒方糖size 俾得太少唔係幾夠塗,不過個包係幾香香草味同幾軟熟.
呢度個MENU係用IPAD黎睇,SHOW出黎既相係幾吸引
柚子梳打 HKD48
終於等齊朋友就嗌野飲啦,我就揀左今日Special Drink柚子梳打
要搞勻佢先飲得,呢杯都幾好像既不過梳打味好勁所以比較嗆喉
見朋友叫既milk shake 都好似好正咁,下次可以試下其他款
白酒忌廉煮青口HKD78
燒青口 HKD108
相比起燒同白酒忌廉煮法唔同,我自己就鍾意白酒忌廉果隻,
因為忌廉味濃郁帶小小白酒香味,唔會俾酒搶哂陣味.
燒青口的確好難燒得唔好食,所以不過不失丫,屬穩陣之選.
餐廳選用既青口size都好大隻同夠新鮮!
黑松露野菌Pizza HKD118
呢個好味! 好鍾意佢好香既黑松露味同好多大大粒而唔同種類既菇係上面,
女仔都比較驚好油膩既pizza, 呢個食2塊都唔覺好油,
仲好想食多一塊tim..haha,超推薦呢個! 如果個批底再整得脆D會更加正
Pizza上有滿滿的雜菇,絕對唔會要你單咬個皮咁慘慘豬
加埋芝士粉更加不得了呀喂!
辣羊肉Pizza HKD148
當大家以後黑松露好味到唔洗試第個pizza既同時,
有朋友試左兩啖話幾有驚喜,一試之下有淡淡既羊肉味,
因為醬汁都比較濃又辣辣地幾惹味,剛好蓋過左好多人都驚果陣騷味.
黑啤美國豬扒 HKD178
其實本人唔係特別鐘意食豬扒,所以只係小嘗左兩啖
煎得焦焦的非常吸引,切開後雖然豬扒看似好乾無咩肥膏既部份
但咬落無想像中咁乾身,整體都合格既 但有得揀我會想食牛多d
菠菜三文魚蟹籽闊條麵 HKD168
超推薦呢道菠菜闊條麵,自家製菠菜味闊麵唔會好淡味要靠汁去送,
因為本身都帶咸咸地香濃得黎帶忌廉味,曲曲地既麵掛汁力好高,
每啖都有好多既汁伴埋,麵質幾好咬口很Q彈,
最後連細細粒既三文魚都清哂 無嘥野
香蒜海鮮配自家制甘荀闊麵 HKD218
可能係先食左個菠菜闊麵已經拎左滿分,呢個最多係80分,
呢個相對係無咁得我心,可能個汁陣味我唔太鐘意,不過它們自家製既麵條係幾有質素
▲朱古力慕絲 HKD68,意大利芝士餅 Tiramisu HKD68
用上精緻的高杯放入甜品的確賣相幾好,首先講講朱古力慕絲,
身邊既朋友佢好鐘意食朱古力,都大讚好味,不過我對濃濃既朱古力就普通
朱古力味係香濃,不過我自己覺得苦左小小所以上面既草莓岩我多D
慕絲都做得幾滑,純粹係我唔鐘意食唔夠甜既朱古力姐~
不過另外一款Tiramisu就好好味~佢上面既忌廉芝士cream打得好滑同好香
有特濃咖啡係底,一啖cream味一啖咖啡味,好夾!
不過呢道係偏甜小小,正正係我杯茶!
總結:
Petit Deli雖然實屬小店,不過裝潢幾別致都幾加分
牆身有好多手繪風既圖,幾鐘意佢既水杯每隻都有唔同特色
店員都好nice黎推介有咩當時有咩特色野飲or野食
草莓專頁開通喇!想關注我更多既消息?快d黎like我啦^^
www.facebook.com/BerrysTalk
FB Page: *Berry's Talk*
這裡可以聯絡我: Berry1437@hotmail.com
訂閱: 張貼留言 (Atom)


text:
自訂名稱NUTELLA
Nutella可以話既熟悉又陌生,就咁講可能冇乜印象,但一試陣味總會有啲童年回憶.不過最近應該好多人都會留意到呢隻榛子醬,事關由八月一開始響金鐘太古廣場,有得印自己名的Nutella喇!
其實我都幾鐘意Nutella,所以就算要三顧草廬都要得到手(我真係去左三次先整到架,雖然第一次係七月尾去仲裝修緊XD)
雖然佢個營業時間係11am-9pm,但佢有限量發售,基本上中午一兩點已經截龍.
我第一次三點半去到當然冇哂啦,第二次十二點去到已經打緊蛇餅,最後排到差唔多點半先有得寫名,之後要再等多段時間先有得拎.所以建議lunch time之前好去到喇!
佢有九格可以俾你寫名,不過要俾佢睇過合情理先可以,但其實只要唔係D粗口都可以的,話說排前面個人寫DAY,初時工作人員都唔俾,但佢話佢女朋友係叫DAY咁又俾佢過到關喎!另外個字長過五六個之後個字型會細少少的,而我用哂九個字上下兩邊係有D吉吉地,但都OK啦!
雖然一樽要成HKD$80,但勝在獨一無二,陪我排隊的朋友都買多兩樽做生日同結婚禮物,都幾好心思.
除左自訂服務,佢仲有D展覽睇,買唔到都可以搵下有冇自己名黎張selfie~
仲有好多潮語版,不過呢D應該冇得整,哈哈
自訂名稱服務至到八月廿四號,把握機會喇飛雲s!


text:
#追軸生命 ……@tat2lo & @laasing 《四周遺》Day 168
Side -> Antalya 68km
係別墅輕鬆自煮嘆埋早餐先出發,竟然可以係Carrefour度搵到營多撈麵,雖然唔係平時香港食開個隻版本,但都已經心滿意足了,遲下再見一定要大手入貨.
今日全日都係平路咁去,就咁慢踩都熱到出汗.相比起而家係土耳其山區冰天雪地練緊寒冰掌嘅香港女騎友逃城記同Corey on Two Wheels,我地係溫暖嘅太陽底下真係覺得自己好幸福,不過踩土耳其又點會避到踩山,我地遲下他朝君體也相同架喇.
去到Antalya,翻查資料原來曾經係全球第四多旅客出入嘅城市,我地踩入舊城區度搵住宿,城內周圍都係古舊嘅石牆遺跡.行兩步又會出現一個景點,行兩步又有另一個景點,一個唔留神就會走漏眼.而且周圍都好似雲南嘅大理麗江咁滿佈酒吧咖啡廳,夜晚就更加係仙樂飄飄處處聞,Live Music everywhere咁樣.見到啲年輕男女悉心打扮,有理由相信成個土耳其嘅文青Hipster 都集中晒係度,我地兩個大叔...都係悄悄地路過好了.
聽日就會留一日係周圍行下,之後就要踩去下一個旅程重點:棉花堡!
#追軸生命#地中海#Antalya#遊客區不了


text:
01 January 2011
東坪洲
本來約左人到東坪洲浮潛同埋影相,但突然因為潛水器材出左問題,最後佢地去左第度玩而我就按原定計畫到一條友到東坪洲行山影相,因為一來天氣好既關係二來我對浮潛少興趣不大三來資料已經搵左冇理由唔去,所以一大早8點零鐘已經到左馬料水碼頭等搭一日只有一班既翠華船去東坪洲,來回既價錢已經由80大元加到90蚊,其實都幾貴,上左船後發覺人不算多亦不算少,但睇裝束好多人其實係去游水既,聽講果度係水清沙幼所以多人都唔其,但90蚊游過水抵唔抵就見人見志了
搭左個幾鐘頭船卒之到左東坪洲碼頭,唔知係咪因近邊界關係,一落船就見到好多警察,講番環境天氣尚算不錯有少少藍天水就真係十分之清澈,碼頭旁邊既石頭真係幾靚,一出碼頭就向左行,因為其中一度叫難過水既地方12點就要過去,唔係既水漲左就過唔到,見仲有時間,過左亞媽灣就開始發覺藍天冇左,個天灰灰地冇咩太陽,換走個濾鏡就咁換番個filter就過左毛水清士多,之後跟據網上既資料上左山去睇睇一堆已經荒廢既石屋,但可能好少人行既關係,條路十分之難行,好彩我有個gps, in case迷路都可以折返
行左十零分鐘遠遠就見到一堆石屋同埋一個已經乾左既水池(天池),經過一輪爬高爬低,卒之可以行近果堆石屋,行到埋去先知原來有條石路,真係激鬼死,見時間已經唔多,快快手行去更樓石,途中經過譚大仙廟,人都冇隻再行番出海邊見到泰昌士多同埋隔離既一兩間廢屋,係海邊其實都靚,影左幾張相後就繼續行去更樓石,可能係我攪遲左既關係,人流不多,我可以安安靜靜咁影下相,之後就快快手行去難過水,但時間已經係差唔多成點鐘,去到d水已經好洶湧下,唔見有人過又唔知前面環境如何加上成手equipment既關係,所以食左個包後都係行番上山過龍落水好過,唔知係咪因之前太趕定係天氣翳焗又或者係唔慣揹大相機行山既關係,行左一小段樓梯後已經有想死既感覺,去到日規既地標,就真係要除走條長褲,除晒對鞋同埋襪,成個人訓左係舊日規既石頭上訓下覺,但因太多蟻既關係又唔覺太清涼,所以休息左陣就開始再行過
行左幾十分鐘,就去到龍落水既地方,個地型都真係幾奇怪,一整塊地打斜陷左入地,幾特別
之後再行到斬頸洲,又係冇咩人,所以可以比我盡情咁影,之後見到時間已經差唔多3點多,所以決定左唔再上白蠟灣同埋洲尾角就係坪洲營地同埋警岡中間既山路經過打橫行過去長沙灣睇個貓洞,但又因冇咩人行既關係,又要再一次穿林,加上我已經係短褲既關係,真係比d草同樹界死,經過一輪搏鬥,卒之走番條靚仔d既石路,向左手邊行冇幾耐,就落左沙灘見到間士多,很raw的感覺,買左罐十皮既保礦力,就行番出沙灘,因每日只有一班船加上只有六日有船,miss左就要等一個禮拜又或者call水警,所以問問士多婆婆係咪開5點3船,佢話4點半就要去到碼頭,見時間不多,就行前少少睇下搵唔搵到貓洞,好彩地原來好近,睇過下就行番碼頭方向諗住坐下等船,行到碼頭附近既士多,想食個豆花可惜已經賣晒,所以就嗌左個涼粉冰,其實我覺太甜唔多好飲,但坐下休息就其實都幾舒服,換過衫後4點半準時到左碼頭坐坐睇下報紙等上船,但冇幾耐已經上得船,上船前仲要查身份証,怪不知得咁多警察啦
上船後可能d人游水太倦,好多人已經訓左,當中見到好多人趕上船坐,等左半個鐘左右,隻船開始嗚笛,就見到d拖住一箱二箱既士多人士上船,之後好快就開船,見個太陽已經開始落山,景色不錯,途中仲見到上次行到死死下既黃竹角咀,一個接一個山頭實在太壯觀了,之後日落既magic hour雖然日頭一直朦朦的天氣但有個不錯既magic hour已算尚可了

Photo Link <<<<<<<<<<<<<<
No comments:
Subscribe to: Post Comments (Atom)


text:
出嚟做野之後,大學中學成日講嘅「第時我結婚,你要做我伴娘啊!」呢句野好似已經漸漸被遺忘喇… 講到咁感性,其實想講係有例外架!韓國女子團體 After School 出道超過8年,有成員畢業離團,亦有啲已經結婚生仔,有部分發展個人事業,似乎各散東西做唔返朋友.不過因為近日前成員正雅即將結婚而再度合體影婚紗相,唯美程度達100%啊!
6位 After School 成員再度合體,為曾經擔任隊長嘅正雅影一輯閨蜜婚紗照.
(Lizzy, 珠妍, Nana, Raina, 佳恩)
正雅嘅未婚夫係籃球選手,一班 After School 成員著埋籃球衫影相, Match 爆啊!
如果大家仲未係適婚年齡,但係又想同 BFF 襯下衫,影下相~小編都有唔同 style 嘅閨蜜裝推介,攞下靈感去旅行或者郊遊嘅時候同 BFF 影下靚相啦!
1. 休閒風
MONKI Pira Top
純色系同 BFF 一人一件超易襯!
2. 運動風
Champion 經典撞色 Polo 領拍鈕外套
走韓妹路線或者鐘意 Vintage 嘅姊妹們可以試下今季 Champion 嘅撞色系列,用紅,白,藍,灰做主色,同朋友一人一件扮韓妹就冇難度啦~
3. 歐美型格風
Tommy Hilfiger
有時著閨蜜裝唔駛襯到一式一樣架噃~可以同一個 Tone 或者同一個 pattern 襯衫,褲,外套,咁樣幾個女仔一齊著出街,型得嚟又唔怕尷尬~最緊要影相出嚟 match 哂嘛!
4. 可愛風
Farfetch (Dolce&Gabbana針織毛衣 / Il Gufo針織毛衣 Stella / McCartney Kids毛衣)
想 casual 得嚟又帶點可愛,一定要同姊妹們著唔同色嘅冷衫,有個動物 print 喺上面冇咁單調又夠哂 cute!最緊要夠保暖嘛~
5. 高貴風
Leonard Paris Long Dress
雖然高貴花紋 print 未必成日著到,但係屋企點都要有一兩件旁身,同好姊妹去餐廳,酒店食飯,著靚啲都唔過分啊~
揀好 style 就快啲約埋一班 BFF 去影返輯靚相啦!


text:
每年各大品牌都推出 BackToSchool 推廣吸引你買嘢,係大學生嘅你買齊嘢開學帶返Hall準備新開始!免費手機App陪住你大學4年生活:Ocamp,做Project,搬Hall,去機場,遠足行山,Shopping 都幫到你手!
開心之餘把握機會發掘同了解自己,呢4年你會面對咩事?一齊睇睇:
1. 究竟咩係真正嘅快樂?
錢可以買到快樂嘛?錢可以帶俾你物質享受,但玩完之後其實更空虛!真正嘅快樂唔駛用錢買,有時間研究吓點樣做一份令教授滿意嘅功課,俾心機做一個project,呢種快樂只有努力過嘅人先明白㗎!
2. 究竟自己有咩優缺點?
升大學前只要努力讀書就可以,但性格同能力對大學生活影響最大,性格影響命運啊!由而家開始了解自己嘅優點同缺點,學識獨立後再幫助身邊嘅人,你嘅人際關係會比其他人好好多!
3. 究竟畢業後應該做咩?
讀完書之後應該即刻搵工定去Working holiday好?答案只有你知道!每個人目標都唔同,有D讀書時已經返Part-time儲經驗,有人會全程投入大學生活,亦有人已經準備創業搵第一桶金,最緊要唔好令自己後悔!
4. 究竟我存在價值係乜?
讀大學你會識到好多讀書好叻,交際能力好好,性格同外貌都好優秀嘅同學,你會發現原來自己仲有好多進步空間,而家就係一個機會俾自己重新開始建立更好嘅價值觀!只要搵到自己嘅專長同貢獻,慢慢你會知道自己嘅價值係咩啦!
5. 究竟點先為之成功呢?
有人覺得GPA4.0畢業先叫成功,或者一畢業搵到份好工就係成功!成功嘅定義唔需要跟隨其他人,只要你搵到目標就係邁向成功嘅一大步啦!大學4年你可以改變好多,好好利用呢段時間豐富自己,畢業之後發揮所長,Lalamove一年365日24小時陪住你,畢業以後繼續讀書定返工都幫你搵車周圍走!


text:
我連車牌都冇,其實呢單嘢完全唔關我事.而且自駕遊又唔見得有好大實質作用,就算擱置計畫我都冇乜意見.遊行人士就認為自駕遊會帶嚟空氣污染同交通安全等問題,其實唔係無中生有,不過程度上有冇佢地講得咁嚴重就唔知嘞.我始終覺得,對於有啲參與者嚟講,遊行根本就係反蝗運動嘅一部分.好似有人高舉嘅標語,上面竟然寫住「反簡體字」.其實簡體字關自駕遊乜事呢?而且,簡體字又有乜好反呢?話時話,我都好想大陸轉番用繁體字,不過咁同反簡體字係完全兩回事囉.
更離奇嘅係連豉油黨都玩埋一份,同政府打對台.仲有邊個敢話建制派唔重視民意?不過咁,豉油黨嘅訴求始終同其他遊行人士有啲分別.佢地唔係想煞停成個計畫,而係要求淨係俾港人自駕北上,唔俾大陸人揸車南下.黨主席瘤健儀話,喺呢單嘢上面,粵港唔需要對等喎.佢呢番偉論,真係聽到我無名火起,中港矛盾日益加深,就係因為某啲港人有咁嘅態度!
好多內地人唔妥香港,就係因為唔抵得港人有特權.隨住大陸改革開放,經濟起飛,內地人肯定會有一份自豪感,亦難免會有啲暴發戶心態.而另一方面,香港嘅重要性就已經大不如前.喺此消彼長之下,內地人自然唔會認同港人可以擁有特權.當然啦,呢個期實係歷史遺留落嚟嘅問題.不過內地人普遍認為香港嘅殖民史係喪權辱國,而港人竟然因此得到特權,甚至覺得自己高高在上,佢地又有乜理由唔反感呢.
對於內地人嚟講,自由行嘅意義唔單止係購物同觀光,更係國家主權嘅體現.中國嘅土地,有乜理由中國人反而要禁足呢?將心比心,假設你係國內人,你又會點諗?而家瘤主席居然話自駕遊只准北上,唔准南下,咁喪權辱國嘅不平等條約,我就諗唔到點解啲同胞會受嘞.如果唔想大陸人揸車落嚟,就應該成個計畫拉倒,而唔係提出啲咁嘅無理要求囉.好心啲人唔好再製造啲新嘅中港矛盾啦,真係嫌未夠煩咩!
香港真係越嚟越民粹,而家連建制派都中埋毒添!再係咁落去,香港好快會自我邊緣化,套用Dr. Dylan嘅名句:The city is dying!
South Island, New Zealand


text:
姓仲的好聽的名字有哪些呢?仲氏的公認祖先為仲子(名由,字子路,孔子的弟子).仲氏從第64代開始使用統一的輩份字,因此,全國的仲氏子孫的輩份相差不大,得姓始祖:仲堪.那麼姓仲的寶寶叫什麼名字最好聽呢?姓名網為您分析姓仲的好聽的名字.
姓仲的好聽的名字大全》》
姓仲的好聽的名字
姓仲好聽的男孩名字》》
仲海生 仲雨璐 仲升 仲泓恒 仲玉圓 仲詠詩 仲明新 仲鑫 仲舵 仲錦順
仲全 仲榕 仲盈佑 仲天同 仲爾嫻 仲慶國 仲昭丹 仲立傑 仲敢 仲林鳳
仲妤軒 仲玨如 仲思沂 仲議勻 仲海天 仲靖元 仲子宣 仲柔月 仲冬子 仲張業
仲閎煒 仲涓 仲惠華 仲宇日 仲柳佼 仲嵐瀾 仲俊羽 仲子含 仲荏植 仲殊影
仲全 仲裎屹 仲德基 仲月菡 仲弘帥 仲冠瑋 仲文麟 仲智茗 仲言成 仲蔚偉
仲煜卓 仲上飛 仲筐淵 仲戊昌 仲鋇玨 仲瑋 仲夏 仲曉堂 仲奕揚 仲澗洇
仲承和 仲趣 仲文武 仲忠會 仲凌伍 仲林春 仲張焱 仲媚 仲昕昊 仲哲峰
仲凡林 仲冬菊 仲予曦 仲玄 仲融浩 仲傑輝 仲伊 仲英瑋 仲世烈 仲慶訾
》》還是沒有找到滿意的名字?不妨問問大師.
仲慧敏 仲淑鈺 仲國偉 仲海蚌 仲昵霓 仲順祥 仲瑋健 仲昌海 仲永毅 仲立志
仲鈞元 仲榮意 仲春華 仲桂柳 仲養群 仲州慕 仲國慶 仲隅 仲思甜 仲保鈺
仲舟逸 仲嘉鈺 仲展毓 仲馨陽 仲知曉 仲步鋒 仲寬皓 仲鑫煒 仲亭 仲欣承
仲全弟 仲多 仲風語 仲智維 仲永強 仲曉敏 仲海熹 仲嘉其 仲鶴憬 仲旃迦
仲佩佩 仲永林 仲誼 仲清源 仲新華 仲洪泉 仲瑞瀅 仲建明 仲廣哲 仲熔爍
仲夢園 仲往拜 仲敏駿 仲子釗 仲子濤 仲舔豫 仲威三 仲宣材 仲劍鋒 仲科峰
仲文斌 仲瀲予 仲信 仲傢榆 仲若恒 仲佳音 仲熙淪 仲博 仲軒 仲奕筠
仲志澤 仲俊軒 仲天項 仲方福 仲文娣 仲凡陽 仲泗駿 仲卓彤 仲旺 仲義城
》》還是沒有找到滿意的名字?不妨問問大師.
仲紫璇 仲洪勝 仲汶釗 仲泳積 仲澤良 仲雪健 仲超威 仲陽揚 仲雯茜 仲月星
仲西瑞 仲儒弘 仲航 仲澤精 仲航藝 仲長道 仲總瑜 仲問渠 仲謦憑 仲天昕
仲修江 仲忠閩 仲道遠 仲成 仲玫萱 仲南洋 仲沁潭 仲致廣 仲墨飛 仲發潤
仲美平 仲章勝 仲姝軒 仲炳盛 仲偉華 仲昊 仲煜芒 仲小川 仲嘉禧 仲子琦
仲一鳴 仲擁 仲永峰 仲毓奚 仲伊蔓 仲馨 仲杏蓮 仲宛璇 仲鼎 仲彥柏
仲哲宇 仲滔 仲運芝 仲小卉 仲賜和 仲墨林 仲洪瑋 仲佳淼 仲振湘 仲義昌
仲恩來 仲建勇 仲典耕 仲樂樂 仲森 仲承昱 仲婉璇 仲勝 仲與近 仲鴻翔
仲秀華 仲茗哲 仲梓蕊 仲洪飛 仲皓航 仲博欒 仲泓瑞 仲達華 仲妤兒 仲旖橙
仲宜忻 仲澤遠 仲興 仲辰 仲靜雯 仲恕珍 仲天歌 仲囡沁
》》還是沒有找到滿意的名字?不妨問問大師.
[1] [2]
姓仲好聽的女孩名字》》
仲韻媛 仲佐潔 仲汝玉 仲沅琳 仲勝文 仲可穎 仲伊妞 仲韻怡 仲香美 仲瑩姬
仲雲娥 仲姣紅 仲海麗 仲妹霖 仲莉玲 仲皓冉 仲飛霞 仲怡茜 仲文莉 仲艷茹
仲倩茜 仲青霞 仲岫娟 仲嫣芳 仲仁琳 仲海妹 仲悅爾 仲慧燕 仲麗艷 仲璐怡
仲金媛 仲渝婷 仲金瑤 仲親穎 仲漪秀 仲月娜 仲燕妮 仲燕燕 仲婷媛 仲鈺瑛
仲慧琳 仲鵬麗 仲洋娜 仲秀婧 仲雪芬 仲怡睿 仲寅文 仲東倩 仲曉娟 仲麗霞
仲瑛寧 仲劍芬 仲治娥 仲花花 仲嬋 仲怡通 仲茂芳 仲儀瑛 仲衛娜 仲傢文
仲新茹 仲芳莉 仲姹婭 仲蘼婷 仲明悅 仲蕓娜 仲夢瑤 仲儀琳 仲玫玲 仲紫瑤
仲玲玉 仲銀花 仲增潔 仲睛茹 仲嘉瑛 仲婧煒 仲莉雯 仲瑞莉 仲晴茹 仲立芳
仲雅娟 仲妍熠 仲婧瑤 仲賢琴 仲斌梅 仲明霞 仲唯婧 仲婉婷 仲如燕 仲雨潔
》》還是沒有找到滿意的名字?不妨問問大師.
仲雅瓊 仲冰芳 仲宗琴 仲媛籲 仲秀同 仲曾萍 仲艾雪 仲少莉 仲倩嵐 仲妙娟
仲升文 仲協文 仲斯媛 仲小瑛 仲傢悅 仲蓉艷 仲美怡 仲婭嘉 仲凡玲 仲倩文
仲婧玲 仲婉茹 仲坤蓉 仲玲莉 仲滿霞 仲瑋瑤 仲翠芳 仲鎖秀 仲婷鈺 仲乙娜
仲晚雪 仲涵怡 仲莉盈 仲清英 仲宇嬋 仲曉玲 仲可妍 仲妍鴻 仲寶萍 仲娟言
仲瑩娜 仲征英 仲琳格 仲芑穎 仲祥花 仲婧雯 仲雨萌 仲雪柔 仲興國 仲子琳
仲鑫怡 仲新茹 仲曉瓊 仲莉霞 仲冉冉 仲海悅 仲曉冉 仲子文 仲依琳 仲馨悅
仲雪 仲吳瓊 仲林玉 仲姝倩 仲瑛瑤 仲鶴麗 仲賀娟 仲金莉 仲潔瓊 仲鳳花
仲辰艷 仲全文 仲戎琳 仲明玉 仲文文 仲琳露 仲夢茹 仲婧 仲思怡 仲永梅
》》還是沒有找到滿意的名字?不妨問問大師.
仲小嫣 仲子雪 仲莉莎 仲素婷 仲素妍 仲慧穎 仲莉瑋 仲秀瑛 仲嘉瑩 仲玉芳
仲妍銳 仲宣瑩 仲沁穎 仲錦文 仲長紅 仲臻萍 仲奪穎 仲珂婷 仲玉蓉 仲品潔
仲先芬 仲蕓悅 仲秀雄 仲海麗 仲春玲 仲熙媛 仲希秀 仲燦玲 仲雨嫣 仲藝婷
仲嶺玲 仲木媛 仲蓉蓉 仲紫燕 仲薇冉 仲妍姿 仲芳玉 仲媛 仲虹玉 仲婉婷
仲福娥 仲紅霞 仲軍花 仲國梅 仲曉萍 仲夢潔 仲琬茹 仲桂紅 仲續佳 仲春妮
仲卓宇 仲靚穎 仲蕭瑤 仲詠潔 仲宗瓊 仲韶芬 仲秸瑩 仲燕輝 仲劍英 仲豫萍
仲偉紅 仲灩文 仲欣艷 仲婧鈺 仲敬文 仲淳鈞 仲國遂 仲紫灃 仲柏瑛 仲書芬
仲菊艷 仲文婷 仲雨婧 仲桂芬 仲萱瑩 仲悅斡 仲鑰秀 仲玲瓏 仲東文 仲海霞
》》還是沒有找到滿意的名字?不妨問問大師.
仲姓來源:
1,出自上古高辛氏,為黃帝的後裔,以人名為氏.黃帝有曾孫,號高辛氏,有“八才子”,號稱“八元”,與顓頊之子“八愷”齊名,高辛氏的“八元”中,有仲堪,仲熊兩兄弟的後代子孫,以祖上的名字的“仲”字為姓,遂成仲氏.
2,出自任姓,氏商朝開國君王湯的佐相仲虺的後代.仲虺,本奚仲之後,輔佐湯治理天下,立有殊勛.仲虺之後以祖字命姓,遂為仲姓.周朝樊侯仲山甫即其後.
3,出自姬姓,春秋時魯國公子慶公,字公仲,因亂魯而遭譴責.慶公死後,其子孫有由於避仇者,以其字為姓,稱仲氏.
4,出自子姓,以祖字為姓.春秋時宋國君主宋莊公之後.宋莊公的兒子字子仲,子仲的子孫字“仲”為姓,成為仲氏的一支.(責任編輯:八字免費算命網)[1] [2]


text:
「公幹」
自己搞公司咁耐以嚟,今次真係第一次離開香港工作,而且係第一次離開個仔兩日.出發之前當然要安頓好老婆同個仔,事關表面上好似唔擔心,但係就擔心個仔嚟兩日唔聽話,搞到老婆一頭煙.而且過去個幾個月老婆都未試過自己一個人帶個仔出街,所以擔心佢攪唔攪得掂.不過我相信以我老婆咁醒目就應該無問題嘅.真係唔好淨係話啲媽媽掛住個仔,我都好掛住佢!
「台北」
今次係我第一次去台北,對於好多人嚟講一定好驚訝.台北喎,你未去過?你認真架?唔好意思,係!我真係認真未去過台北!雖然我以前係座飛機多過係屋企,但係就唔知點嘅係無去過台灣.之前都係同老婆去台中自駕遊先至第一次踏足台灣嚟個地方.所以今次真係有少少大鄉里出城.不過因為唔捨得同掛住個仔同擔心老婆,所以撇除坐飛機嘅時間,係台北應該得一日多啲啲.
「探路」
今次去台灣都係想睇下果邊有無嘢可以發展,所以希望今次可以了解多啲同襯嚟個機會去探探路,認識下當地嘅朋友.其次就係有位台灣朋友舉辦咗個活動,而今次係同佢第一次合作搞活動.雖然從來都未真係見過面,但係佢一直好幫手,今次終於可以面對面坐低長談.雖然唔知之後有冇機會發展台灣個市場,但係最少今次希望睇下環境.無論係點都係一個好好嘅經驗.
Also published on Medium.


text:
近日出現既魚蛋革命,唔少政黨紛紛出黎表態,讉責參與者暴力與其割席,不太跟貼時事既朋友,唔愛街頭放火然後發表自己接受唔到,其實我都不感意外.
但意外既係有朋友講係乜野對準政權,要打幕後大老虎先係正道,唔好搞D前線人員,佢咁講一講,原來我就諗到一隻經典遊戲來比喻現今香港既狀況.好不幸,小弟不才要用手指寫字,加上部iPhone 6 Ram唔夠,Facebook 彈app乜都無曬.既然咁,不如試下投稿等多D人睇下有冇同感
果隻經典遊戲叫Super Mario Bros,相信大家無玩過都有聽過.遊戲好簡單,未開始就話你聽原來你有位心儀既公主,宜家俾大舊衰既恐龍搶走左,佢宜家就要去救公主.點救公主,好簡單,不斷向前行,搵到個大舊衰Ko左就攪掂.因為只要你成功見到隻大舊衰,避開左佢既攻擊,走到條橋既對岸,系統會自動幫你斬斷條橋,大舊衰就會跌落去,成功救左公主.
講左禁耐,究竟同對準政權有乜關係,最重要想表達D乜呢?
好啦,有玩過既朋友都知道玩既過程中,會遇上唔同敵人拎唔同道具,其實依D都同打倒大舊衰冇直接既關係.途中你會食到金幤,變大/1UP草菇,甚至無敵星星,依D道具全部都同打倒大舊衰冇直接關係,拎到無敵星星都唔可以帶到最後一關先黎用,唔通見到唔食?敵人方面,全部敵人有一個共通點設定,就係佢掂你無事,你掂佢就要死.前期要順利去前行,一係回避,一係面對佢,前期大部分敵人都可以用腳踩佢死佢.
最常見應該係烏龜,正常烏龜既行動模式係在指定地點行來行去.開頭的確可以避開曬龜向前行過版,但中期就要踩龜拎龜殻打倒你阻住你前進既敵人.常見既情況有食人花出現黎對岸既水管,而依條水管就係唯一既落腳點.如果你唔殺食人花,一係企定定等運到,多數Time over又冇左條命,一係就咁跳過就俾佢咬死.係,可以等佢縮埋先你先跳過去一陣再跳,但係第一次就咁玩仲唔知前面仲有乜,技術同經驗話我知咁樣玩失敗既可能性好高,因為佢會好快就伸番出黎咬死.雖然係家用遊戲,可以無限重玩,但由於冇得中途save而且要做功課同返學,唔喺途中拎多D道具有D分儲多少少命係連去World 8-4 見Boss既機會都冇.
當年一班小朋友約出黎食野吹水講打機,總有D人誇誇奇談話自己好勁呀可以唔死一條命走到4-1.當年冇Internet ,最多有game書睇,所以果D人就表演走捷徑跳關去4-1.之前未見過既的確會好驚訝,但係當真心鍾意長期打機既人就好快就分辨到果D人出黎,好快就唔同佢地玩啦,因為果D人玩Mario就係去到4-1然後就停左係道,之後唔識過.因為佢地只係照抄人地點玩,但佢地連基本正正常常咁到達World 1-4既能力都冇,冇得曬命,冇引自然唔再出現.
不過就算真心鍾意玩Mario又未爆過機既人都有分兩批,有一批就好似我咁既,總之可以爆到機既方法都會用,最重要爆到機;另一批就要華麗/完美過版,接受唔到即使中招都要向前衝既過版方法.攪攪下成日傾到面紅耳熱,你話下我我又話下佢,最後當然自己返屋企繼續玩啦,大家都係以鬥快爆機為目標,最後都唔記得邊個爆機先啦.
去到拜年,當年細路雖然唔會俾人問人工幾多,結左婚未,但總有一D驚你悶就扮曬nice既親戚主動R水吹,一般都會問我最近做D乜,每一次答都只會係打機.如果下一句問玩緊乜野game,依個親戚可以真心傾落去.
如果問爆左機未?我只會笑而不語.
人生如打機,打機如人生.追求香港民主既路係好長,過程有好多未知數,住得係香港就要玩依隻game,個game既設定就係咁口話鍾意香港有民主,都有分唔同類
1.平日都唔多點理政治既,一有大件事就一知半解咁亂噏野,依批人講既野基本上可以無視.
2.從未鬥爭過,聲稱自己追求民主,但連基本達到民主要付出乜野都未知,一直吹噓自己成就而不再向前走.
我地要認清要遠離依批人,因為除左無助大家去前走,更加會以熟賣熟零付出,偷取你辛苦努力得來既成果當作自己既成就.
3.目標方向一致但去到細節位有分歧,就好似玩Mario洗唔洗完美爆機既爭論,根本完美本來就有不同定義,又或者根本有人只需爆機唔理自己玩得幾落魄.雙方間中可以交換意見但不宜互相指罵,互相指罵都唔會對件事有幫助.
最後,雖然大家仲未爆到機,途中一定聽到「打機囇時間」「爆機未呀?」「轉Game啦,你爆唔到機㗎」依D冷嘲熱諷既主旋律,但只要玩緊既人有心繼續玩,就好似魚蛋革命咁.用左好多時間同條命終於去到1-4 殺到細Boss,救到隻菇,過到第一版.
雖然未爆機,但起碼唔洗無限卡關冇曬希望先.
只要有希望,我相信我地不久將來一定可以成功爆機,救番公主既,共勉之.
P.S. 第一次投稿,亦可能最後一次,文筆唔順請多多包涵


text:
親子好去處 親子活動玩到上深圳
親子好去處 玩到上深圳
佢分為南北兩個商場,兩個商場係相連的,地方非常大,高級乾淨,絕對唔會有香港商場人逼人嘅情況(呢日我係星期六去諗住好多人, 但係都好舒服唔多人), 店舖唔係千篇一律香港嗰啲大品牌, 最重要係有好多啱小朋友玩嘅嘢,不過價錢就係香港嘅消費價錢.
好似呢個喺北區嘅小朋友遊樂場,有好多攀爬嘅設計,考驗小朋友膽色同平衡力,138蚊人仔可以玩一日. 仲有呢啲電動車同火車,40蚊玩10分鐘, 當然可以買啲套票啦,例如買200蚊送48蚊之類. 唔洗一次過用曬,分開幾次用都得. 喺香港邊有咁大個商場畀你話玩呢啲,通常都係室外熱辣辣,而家有冷氣涼住玩都不知幾舒服.
除咗呢啲動態活動,仲可以玩一啲靜態嘅嘢,例如堆沙,勞作,陶藝等等. 商場仲有好多其他活動俾小朋友,例如一D體適能gymnastic活動,又或者閱讀圖書講故事, 小朋友一定唔會悶,不過太多地方影唔曬比大家睇.
大人除咗行街仲可以試下呢個一人卡拉ok,電視見得多,你真係可以試下架!
食嘢方面就夠曬多元化,之前報紙雜誌介紹過有親子餐廳,裡面有得玩有得食.我哋就揀咗呢間平靚正老班長湯包,非常好味,一人一籠. 不過就淨係湯包為主,仲有一D冷盤前菜, 如果你有微信支付, 可以透過微信落單畀錢仲有折. 我哋三個都只不過食咗150蚊人仔.
要去呢個商場唔難,我哋搭B2巴士喺屯門上車,十分鐘就到深圳灣口岸.過關之後, 上網打開地圖輸入寶能太古城, 根據指示行過去好快就到. 其實過關之後一直向前行,行到巴士總站再向左行,就是這個方向了. 其實要行曬南北區兩個商場都可以行幾個鐘,再加埋小朋友玩,留大半日絕對冇問題.


text:
原定遠赴西貢睇丁組大戰或去城門谷隊住青島睇甲組,因為訓過龍嘅原因而放棄念頭,但又唔想留喺屋企做鍵盤戰士咁單吊,於是乎即興揀咗喺身住本區(北區)舉行嘅青年聯賽(U15)黎參觀參觀,今季甲組,乙組,丙組,丁組都略略參觀過,就係青年聯賽同女足末郁過,還掂半個鐘可以出到去上水,就順便去參觀吓啦.
頭場U15青年聯賽由屯門 vs 標準流浪,一開波標準流浪後防末有集中精神即失一球,失波嘅標準流浪慢慢開始憑較佳嘅技術拎到主動權,但浪費咗好多機會,上半場屯門1-0標準流浪.下半場標準流浪後防遲遲末能解圍出事失多一球,屯門領先2-0標準流浪.時間一分一秒咁過去,正當支持標準流浪嘅家屬們都認定大勢已去時,球隊喺尾段時間追近到2-1,入咗呢一球後流浪嘅球員似乎醒一醒,有一球單刀下射中楣,最後屯門2-1標準流浪.
我入場睇青年聯賽除咗參觀參觀之外,真係純支持香港足球,因為香港足球唔只甲組,仲有好多低組別球員努力緊,包括青年聯賽嘅球員.不過好可惜嘅係,青年聯賽嘅球員資料喺網上非常缺乏,今場比賽標準流浪3號外籍小朋友好搶眼,雖然佢身材唔高大但係技術幾好,派咗唔少波,但HKFA.COM都係冇任何青年聯賽球員資料只有比分顯示,我想知道邊個打邊個,得一個方法,就係厚住臉皮喺現場問人.或者HKFA.COM及球員家屬們覺得冇公開球員名單嘅需要,又或者預咗青年聯賽冇咩人關心.
呢班球員將來有可能係香港足球未來力量,但香港球壇亦要面對所謂現實,依家甲組有啲球會投放喺足運嘅心機及金錢唔少,又多咗少少人關注香港足球,俾到球迷及青年球員少少希望,不過冇人保證『冰河期』唔會在黎,經歷過『冰河期』嘅球迷及球員都清楚喺個段時間場面係幾咁慘不忍睹,李偉文寧願唔踢港隊去揸小巴兼職,梁智駒著西裝趕去球場,唔少球員月薪唔夠5千要兼職,有啲甚至更少....
之前網上有個TOPIC係話如果美斯喺香港出生命運會點,好多人都認為如果美斯喺香港出生可能只係一名普通打工仔,在睇返香港,有咁多青年人鐘意踢波,有啲好有潛力,不過可能揾食嘅問題,好多潛力青年球員都放棄足球夢轉行,喺香港做職業足球員近幾十年來都係好唔穩陣,只可以說一句,有心行呢條路嘅青年球員加油吧!